text:
[WKD手記] - 三中堅非靈丹妙藥
經歷完無得再差啲嘅一個星期,摩連奴被炒風聲已經升到歷史新高.由莫耶斯年代開始已經明白到,一個領隊值唔值得留係在於球隊有無向正確方向前進同埋球員仲信唔信任自己,莫耶斯同雲高爾都係因為後者而離開.所謂唔信任唔代表球員憎你搞對抗,而係想像唔到自己執行戰術能夠達致勝利.一班唔知自己拍緊乜嘅演員,套戲仲可能靠後製補救,但係無NG嘅足球場上又點會踢得好呢?對韋斯咸就暴露出佢保守到極致嘅踢法有幾出事.
擺出一個以為無翼442本來都唔算奇怪,頂多當佢保守行先,始終後備夠攻擊手想換入都唔係問題,甚至乎我非常樂見麥湯美尼有得上陣,因為襯馬迪仲未退落嚟可以盡量响前輩身上學習.殊不知佢竟然踢右中堅,咁就出事喇:唔係佢應唔應該踢中堅嘅問題,而係絕對唔應該踢三中堅!對屈福特三中堅踢得好係因為對手兩翼能力較低,而且球賽由曼聯主導,踢三中屋屬於有驚喜但正確嘅判斷.韋斯咸兩位新球員安達臣同耶莫蘭高瘋狂攻擊兩翼衛同邊中堅之間嘅空隙,楊格同梳爾企位甚高但真正進攻次數同平時踢邊衛一樣,甚至有啲進退失據,證明人地用兩個人牽制住我地四個人,咁你話邊個著數?失第一球正正係麥湯美尼俾人捉身後.
若果控球權一直喺我方嘅話翼衛先會放心上去攻,事實係除咗上半場中段有十五分鐘比較主動控球之外,基本上都好少俾壓力對手,唔睇比數以為贏緊添.一個截圖就已經理解到個情況有幾嚴重:當時曼聯已經落後緊,但竟然任由韋斯咸班中場同兩閘控住個波慢慢做.馬蘇亞古,賴斯同盧保波底唔係特別好,就算唔係直接搶走佢地個波打反擊,只要俾返少少壓力已經足夠令佢地踢得無咁舒服同做錯決定,有乜可能過咗中圈仲俾成格草皮人地帶波?掉返轉到曼聯控球嘅時候,盧保都唔會俾普巴輕鬆多過五秒喇.
另一個奇景同樣發生喺防守狀態上,六人防線究竟想防啲乜嘢?阿奴杜域唔係甸尼,韋斯咸亦唔會淨係餵高波俾佢,何需放咁高佬係後面?咁樣擺陣可能瓦解到攻勢,但後遺症係完全打唔到反擊,因為中場無哂人.韋斯咸今場贏好多第二點唔係因為佢地搶得好,而係因為我地根本無人爭.好似下圖咁當高波頂返出嚟,第二點一定係鎚仔幫人多,甚至當後面六個控到個波落嚟最後都會因為散唔切而焗住向前大斬望盧卡古同馬仔喺前面可以控多幾秒.
呢兩個好明顯係戰術指令,因為班球員好嚴格咁一直執行到轉返442為止,而且前幾場唔係咁踢.進攻可能係最好嘅防守,但防守係進攻嘅起點,所以今場都無乜攻勢值得分析.曼聯有好多球員係要有控球先識進攻,或者話需要保持球感先發揮到實力,尤其係馬,福同普巴呢類型球員.仲記得對年青人一役,領先二比零果陣有好幾個反擊機會由馬,福同盧卡古去處理,結果個組織差到連射門造唔到.最後三比零果球就係要普巴帶波交出最後一腳俾馬仔先有個半單刀機會.憑呢啲都觀察到佢地嘅判斷力已經俾信心同士氣所影響,呢個時候仲有邊個可以拯救鋒線呢?
[WKD手記] - 變變變
屈福特季初四場全勝令人眼前一亮,狀態飄忽嘅曼聯自然唔敢輕敵,尤其而家每場都有基本要求:一係贏波一係踢進攻足球,兩樣都做唔到就即刻敲起換帥警號.利物浦全場壓住熱刺嚟踢又係贏一球;我地踢得不過不失又係贏一球,勝負之分就喺可以爭咁少,而我地呢三分最後由迪基亞係袋口執返嚟.由下半場睇得出解放中場後嘅弊端,唔難明白摩連奴點解一直都咁抗拒進攻中場,但哭笑不得嘅係佢真係無退路,時勢迫佢一定要跳出保守觀念,險中求變.
今季微調甚密,每場攻守都有不同理念,戰術,作為球迷當然大開眼界,更令人佩服嘅係班球員執行力提升咗好多,落到場全部都好清晰自己定位同工作,唔會俾人“成場唔知佢做過啲乜”嘅感覺.今場最有趣梗係費蘭尼踢變型中堅/防中,防守時只要有任何疑似長傳,佢都會直接搵甸尼同格雷嚟守,以防佢地有任何衝頂機會;進攻時一對中堅會平排散開等佢去分波.因為上半場嚴格執行踢法所以留下好深嘅印象,單單係肯平排三中堅已經令傳球選擇大大增加,缺點係持球者只要出錯一次就等如中門大開,所以身型瘦削嘅佩利亞幾乎唔可能搶到呢個位置.戰術對兩邊中堅嘅走動要求高,好多時費蘭尼會刻意等埋中堅上嚟先開始組織攻勢,所以節奏偏慢.兩閘企得好前但又唔夠侵略性,情況有如熱刺進攻時老鼠拉龜一樣,甚至好容易俾人放對角過頭波,楊格有好幾球睇落似失位但其實係戰術效果.毫無疑問前場人多能夠壓制到對方,加上普巴上半場發揮出水準,領先係合理嘅.
戰至六十分鐘,呢種戰術漸漸走向崩潰.踢完國際賽令體力下降當然係原因之一,屈福特下半場踢法非常直接,瘋狂爭頂之後曼聯即使有反擊機會都因為轉數趺,隊友跟唔切而白白浪費.更大問題係上次提及嘅中場工作量過高:今季普巴同馬迪都可以上去進攻,但防守要同以前一樣效率.有控球權還好,回防唔切果陣就要費蘭尼上去補位,放棄掩護中堅嘅職責,甚至乎要用返連迪洛夫做波.兩閘同樣愈踢愈辛苦,華倫西亞近乎爆炸嘅情況下要盧卡古返嚟幫手,仲特登換埋麥湯美尼去支援佢.究竟係班球員體力未回復,還是係上半場嘅踢法本身就預支體力?相信要再對高Q大棍型球隊先知道,因為曼聯絕對唔會用呢個陣去踢啲有快翼嘅球會,否則兩閘必然出事.
最後必須譴責馬斯亞,單憑二十分鐘嘅表現就足以了結佢喺曼聯嘅生涯.反擊處理得唔好,走位麻麻呢啲尚可以歸咎於出場時間少,但佢唔追波令馬迪要做代罪羔羊就無得抵賴.哪怕佢全速回防都追唔到個波,馬迪起碼可以選擇拖延進攻而唔係格硬犯規.早一個月,32歲嘅朗尼係第96分鐘做Last man,攔截完再交出助攻.球迷可能有千百個原因去解釋係曼聯對佢唔住先,但作為一個職業球員落場盡力踢係唔應該要原因嘅.朗尼都大唔過球會,你呢?
[WKD手記] - 差少少的奇招
曼聯好耐都無試過喺主場淨吞三隻蛋,摩連奴被炒嘅呼聲越嚟越高,嚟緊呢三個月每一個比賽日都可能係佢嘅最後一場.大敗,但無乜人會否認呢場係開季以嚟曼聯踢得最積極嘅九十分鐘.輸比白禮頓會嬲係因為以呢個陣容唔應該踢得咁消極咁無冒險精神,相反今場輸到三比零嘅時候球迷仍然大聲吶喊唱歌,正正表達咗佢地支持球隊放膽去攻嘅聲音.當醜陋都拎唔到三分,摩連奴又四面受壓,曼聯就無唔進攻嘅條件.大方向正確,但輸個人質素,你地又點睇呢?
單單係出場陣容已經夠哂大膽,點知落到場仲有驚喜.原本以為放棄邊路進攻轉踢鑽石型442,原來係352先真,更令人估唔到嘅係右中堅竟然係靴里拉.呢位通天老棺有活力有智慧又肯搏殺,單單講後防控球時佢跑住拉邊現位已經好過拜利,甚至以身作則咁示範咗後衛要夠機動先可以將個波盡早送上前場.可惜中場球員轉踢後衛必然會出現一個問題:反越位意識薄弱.面對快攻佢出於本能地想回防補位,但注意到已方人少防線高嘅中堅決定壓前擺越位陷阱.呢個失誤導致第二個失波都唔怪得佢,畢竟華倫西亞轉踢咗後衛咁多年都仲係會包越位,唔係咁易㗎.喺度必須強調呢個變陣屬於奇招,未來其他球隊將會有所準備,相信淨係放個英式高大前鋒專攻靴里拉已經好頭痕,所以長遠嚟講未必喺上計.
今場戰術執行得好好,團體性好強,偏偏三個失波都係輸個人質素.簡尼頂入一球咁乖巧嘅波令人心服口服,起碼唔係因為鐘斯走漏俾人任頂.兩人生涯發展大不同,後發先至嘅簡尼已經成為英人第一中鋒;鐘斯早早成名但就一直被傷患影響,呢球鐘斯已經盡跟,但嘗試起跳時已經俾簡尼上身嘅力完全壓倒,可以想像到果種失望同無力感.其餘兩球都無須多解釋,包括埋連迪洛夫嘅三個半中堅都各有不足﹐確立咗摩連奴夏季求購中堅嘅理由.再望下收購目標之一嘅艾達韋特點樣殺哂啲波,同曼聯班後衛形成強烈對比,呢場波實在夠哂諷刺.
盧卡古再次失機成笑柄,問題又回歸基本︰正選踢得唔好但又無後備頂佢個位,領隊同球會都要負責任.今仗三個中場中都幾多空間發揮,只係連加特下半場受壓令觸球次數減少,費特除咗最後一腳差啲之外係進攻上都幾有位置感.梳爾同華倫西亞踢得唔錯,即使無經常落底但都傳到幾腳有威脅嘅early cross.今場二十個射門裡面有唔少都係大機會入波,同平時啲浪射唔同,係真係有組織有空位先射.
未來仲會唔會咁進取要視乎摩連奴心態如何,當下難題反而係球迷接唔接受到佢同時棄用山齊士,拉舒福特同馬斯亞呢?而且352作為一個必須主攻同搶控球權嘅陣式,似乎好難可以係客場發揮作用,對手只要成功壓迫兩翼就已經令我方中場做唔到overload嘅效果.無論如何,嚟到第三季我認為球隊有兩套踢法嚟應變係好基本嘅事,希望我地盡快搵到Plan B,否則不停要啲球員轉位其實係害咗佢地.
[WKD手記] - 久違了的最差
全失三分近幾年已經唔係新鮮事,但輸到見唔到反勝曙光又係另一種層次,對上一次場波都未踢到一半就有絕望感已經要數到一二年作客俾紐卡素大炒三粒,當時仲係費爵爺教緊.我都算係相當包容嘅球迷,但今場真係由球員到領隊都要鬧,因為唔係令人失望咁簡單,直頭係唔值得球迷入場嘅表現.
本身排陣出楊格踢右閘係個無可厚非嘅決定,事關達米安上場都俾人爆到死死下.問題在於佢好多波標得太前,同整體防線距離太遠,以致身後嘅拜利要同時兼顧左右兩邊嘅過頭波,成條防線得一個人想壓前係無用㗎.至於中堅就絕對係輸波罪人,連迪洛夫第一球難辭其咎,一個好典型嘅走遲半拍就俾梅利攝咗前柱彈入;第三球當費特係中場失去控制權俾人打反擊時,拜利因為要盯實右邊嘅梅利,根本無可能控制到越位線,但連迪洛夫就嘗試衝出嚟令哥斯趺落越位陷阱,呢個連環失誤間接令拜利喺禁區入面犯規.除咗呢兩下之外,我認為連迪洛夫係各方面都有進步,最少肯積極配合迪基亞開短波,唔輕易放棄喺後面開始組織攻勢嘅機會,正式踏上用波型中堅之路,要追上全盛史摩寧非難事.
拜利今場可謂露哂底,不幸地確立咗我一直都認為佢被高估嘅理據.第一球佢其實唔一定要立即包楊格個位,因為費特已經回緊防理應可以限制對手進一步帶入禁區,自己企好危險區域清波就足夠.如果呢個只係佢唔好彩選擇錯誤咁都情有可原,但留意咗咁耐唔難察覺佢只看眼前波,不顧身後位.放返喺呢個情況,其實佢好可能無衡量過等費特補位會唔會比較好,因為佢根本睇唔到呢個選擇.今季開始佢開始踢Last man同埋指揮越位線,熱身賽對祖雲達斯失過一球破越位,今場更加睇到好多過頭波喺斬起咗佢先開始搵自己要mark嗰個喺邊.最後就係佢連走位都比以前懶惰,迪基亞控住個生波時佢竟然可以慢條斯理咁行幾步先發覺自己要拉邊,但對手一早迫到埋嚟喇.呢啲看似"好少事啫"嘅細節,最後就會變成出一個球員實力同潛力嘅差距.大局觀比起個人技術更緊要,因為前者唔會隨年紀流逝,仲會令一個後衛係體能下跌時仍然調節出適合自己嘅踢法.
進攻今場大可以拉埋一齊簡單講,不要分那麼細,個個都踢得差.差不在個人技術同發揮,而係心態.踢到下半場幾乎每個進攻球員都投訴判決,心裡面果種迷失愈滾愈大,仲傳染埋自己友,情況就等於尼馬最渣嘅時候就係佢不停投訴,插水而唔係每球都專心去盡咁.
進攻毫無部署可言,責任自然落喺摩連奴身上.第三季喇,我唔係要求曼聯踢到曉飛,但如果進攻同Day 1一樣嘅話,你點說服球迷我地係進步緊?佢講過當佢隊曼聯不變應萬變或者作出嘗試而失敗都會被狠狠抨擊,可能佢其中一個新嘗試就係用上場踢得唔錯嘅佩利亞而非高大嘅麥湯美尼繼續打單防中,效果喺預料之內︰上場個個掛住拍普巴同費特所以先俾到空間佩利亞用波,但作客波就好難唔迫你.
好多朋友都問過我點解摩連奴教到啲進攻咁難睇,有機會再解釋呢個幾乎不會被解決嘅問題,在此奉上一張睇到我R哂頭嘅現場截圖,呢個神秘三角型幾乎放到每日150個單程證來港人士.
[WKD手記] - 不敢樂觀的一季
呢篇文章早就喺世界盃前諗好,只係估唔到經過咗咁耐都無任何收購行動,所以我嘅觀點亦無改變過.摩佬有樣嘢講得好啱,就係熱身賽絕無意義︰頂多提升到呢班後備或邊緣球員嘅狀態,但對來季踢法同戰術無乜啟示同影響,因為我地心裡都知道當世盃球員回歸後佢地又會長任正選,而家呢班大部份都會坐板凳坐到無哂狀態.最斃係熱身賽仲要踢到一塌糊塗,只會更加難俾到信心摩佬去起用佢地.領隊都要負上責任架,因為無意義得嚟佢又唔利用呢個無傷大雅嘅機會去試一個啱佢地嘅陣式,而係要呢班用得嘅球員踢佢果家波.
點解啱啱完季就覺得下季會出事?係因為世界盃.眾所周知摩連奴最大缺點就係輪換能力差,拎冠唔拎冠都好,成季踢極都係果十六,七個球員,其他球員就算有出場機會你都唔會覺得佢地喺最佳狀態,俾人一種正選同後備差距好大嘅感覺.摩三季呢個魔咒同球員體能下跌有莫大關係,加上主力球員今年要踢埋世界盃先休息得三個星期,試問又點可以唔擔心來季表現呢?
完季我第一時間諗嘅係曼聯咩位置最需要增兵,果一刻嚟講絕對係兩閘同中鋒.首先兩閘年事漸高,要不是左楊右華本身屬速度型又操得夠弗,可能已經俾英超淘汰咗.就算當年實力不俗嘅伊雲洛域同高拉洛夫,只要運動神經稍稍退步就已經醜態盡出,量你有幾好路數,踢閘位就係咁殘忍.老實講,華倫西亞臨近季尾都開始回塘,只係佢好聰明咁少咗上去助攻所以無乜犯下大錯,但球隊唔應該再依賴佢踢哂成條右邊.曼聯好迅速咁買咗迪洛特,暫時未有機會睇佢實力同適應性如何,但怕且都唔係期望呢個上季踢得六場葡超嘅十九歲仔可以即刻勝任正選掛?左閘既然無買人就等於俾機會梳爾上位,撇除同領隊嘅關係,佢攻守決定做得差係不爭事實,做唔做到冧巴溫左閘就真係要靠佢自己喇.睇埋熱身賽可以預計到季初會先俾達米安同梳爾上陣,不過兩個明顯一個踢唔掂翼衛一個踢唔掂邊衛,仲未計班中堅識唔識踢三後衛添...
有盧卡古果陣就話佢波底差曬料,無果陣我地就更加無進攻瓣數,所謂嘅Plan B其實就係天才波.咁講唔係為魔獸護航,而家道出摩帥要踢柱躉先得嘅死穴.正當我以為買中鋒係夏天主要工作,熱身賽期間摩帥反而將山齊士推埋中間踢單前鋒都唔變陣,除咗人腳之外其實戰術上無乜郁動.新一季拉舒福特雖然著十號,但似乎進入咗撞板期,依照近況應該唔會踢得到單前鋒,可能回歸左路吧.至於馬斯亞就算吧喇,無論係關係同足球理念上佢同摩連奴都唔咬弦,是但一個走人似乎係時間問題.
睇過中前場就明白點解熱身賽無意思,淨係拎贏皇馬果場嚟講,呢種入波已經好低機率係英超度出現,因為全英超都覺得曼聯而家唔識攻,死球又唔集中,只要後面放九個人打穩守突擊就已經有勝算,又點會俾咁多空間你跑呢?而且摩連奴本身又有一套用人方針,面對英超球隊硬橋硬馬嘅踢法,真係好難想像佢會擺西甲回流嘅佩利亞踢墮後中場,尤其係中間已經有新入魔嘅費特,普巴,連加特,麥湯美尼等等一係勤力一係高大嘅球員,我就寧願佢踢兩邊向風格有啲似嘅馬達取經喇.
點解唔提馬迪?因為我大膽假設佢會慢慢兼任第三中堅.上季季尾已經從變陣中見到端倪:球隊落後焗攻時經常見到佢落一格踢中堅,等兩閘壓上前變352/361.現階段後防仍欠缺有視野同足球智慧高嘅統領者,加上麥湯美尼吸收得幾快上位有望,如果中場生性嘅話真係頗有機會見到佢轉型架.
[WKD手記] - 2018終
足總盃決賽竟然輸比一隊狀態甚差嘅車路士,摩連奴認為舊東家嘅表現唔值得捧盃,我認同架,不過曼聯除咗份爭勝心外就更加唔值,因為講到底我地有一個致命失誤同把握唔到嘅黃金機會sss.比起輸波,更加令人失望嘅係雙方比賽心態,同晚睇埋拜仁對法蘭克福嘅德國盃決賽,感受到佢地真係為榮譽而戰.十年前曼聯同車路士上演過一場超高水平嘅經典歐聯決賽,而家只能踢到咁真係令人唏噓.
盧卡古能唔能夠上陣係紅魔迷賽前最關心嘅事,因為大家就算幾唔鐘意都無法否定佢對曼聯嘅影響,最後踢到十幾分鐘已經說明咗佢未完全康復,無加重傷勢已經萬幸.經過季尾幾次試陣,缺魔獸下轉踢雙前鋒屬正常判斷,可惜山齊士同福仔默契之差有目共睹,馬素爾踢前鋒又未必發揮得好過前者,所以只可以話係無可奈何嘅選擇.靴里拉試過盯到夏薩特一棟都無,不過今場就踢返防中,為中場同右閘做掩護.最爭議性當然係一對中堅喇,唔少人都認為兩者應該只出一個嚟同拜利搭擋,賽前鐘斯嘅正選係我最懷疑嘅地方,我會揀洛荷同史摩寧因為佢地拍檔起上嚟位置感同落腳比較平衡.
入波發生前兩隊都踢得非常謹慎,少有地見到曼聯唔洗迫搶都可以長期拎住控球權,只不過面對住車仔嚴密防守,根本創造唔到啲咩攻勢出嚟.進攻嚟講上半場有兩大問題,首先當然係無腦式出波,最明顯不過見到楊格係畸角位攞大位望都唔望就斬出嚟.呢種踢法會蠶食進攻球員嘅思考同創造力,仲要唔係第一次發生,每次半場訓話完就會戒返,咁點解唔可以一落場就見位俾波呢?另一個戰術執行問題落喺兩位前鋒身上,佢地太鐘意落中場拎波喇,而且背向龍門拎完波仲想帶上去想做俾波果個,事實上邊個中場會夠膽離開崗位變做殺入禁區,普巴?馬迪?俾盡得連加特有咁嘅自由度去嘗試.比賽節奏咁慢,前鋒最應該做嘅係落嚟彈一兩腳波再回身向防線施壓,務求以少許走動嚟破壞對方防守結構,拉舒福特想成為正箭頭就必須理解前鋒同翼鋒之分.
"下半場表現我收貨架",講多幾次就要檢討點解永遠都要嘥咗頭四十五分鐘,否則失敗幾多次都唔會有所領悟.雖然最終無法破門,但下半場進攻係似樣返啲嘅.原本半場會調走連加特或者靴里拉,換入麥湯美尼再將普巴推上去攻中位,因為普巴踢前啲先可以俾到更多直接威脅.估唔到七十三分鐘先見到第一個調動,相比起摩連奴今季果斷嘅換人實在略嫌太遲.馬仔後備入替經常有貨交,就算無正選都值得更多出場時間;馬達亦應更早換入,保守啲可以入替靴里拉,因為當時車路士已經無進攻意欲.
今場再次見到曼聯嘅變形352/343陣式,靴里拉每逢進攻就會化身第三中堅,企位比起史摩寧前少少但包哂華倫西亞嘅後方,等左羊右華可以踢前半格.我唔認為佢地兩個係合適嘅翼衛,企前啲對攻力無太大分別但要用一個人補位,間接令到普巴要墮後少少.最終普巴頭槌頂斜,福仔門前撻Q單刀被救出就成為呢場波嘅分野,真心講車仔都踢得好差,就算基奧特同夏薩特係入完波之後啲控傳都失曬水準,我地咁都扳平唔到仲有咩好賴?
關於鐘斯犯下天條,其實佢除咗完全錯判對手會控定先推之外,好明顯佢仲未喺三秒前自己交失波嘅事實走返出嚟,導致集中力全失.一個後衛點都唔會喺個波就落地先減速轉身,正面面向持球者,連最基本側身防對手變速推進嘅姿勢都擺唔到.對於史摩寧落選英軍我已經有啲疑問,畢竟後衛踢國際賽講求經驗多於技術,名單內除咗卡希爾外都好似無乜邊個夠成熟,以為佢起碼可以做下後備.鐘斯有份我就更加唔明白,大把英式後衛殺波比佢更狠,處理危機更啖定,只能講修夫基必然有佢個人考量,唯有祝入選嘅小將今屆可以同英軍走遠啲.
見證過咁多年嘅起跌,要接受失敗嘅球季或者輸波唔係難事,更重要嘅係球隊有無向正確方向進發.睇得出摩連奴絕對有嘗試過改善進攻問題,並唔係完全唔肯創新嘅人,過時嘅反而係人事處理.要知道社交媒體橫行,球星又唔愁無班落嘅今日,齋用鐵腕政策未必能夠鞭策到所有球員為自己賣命.對我嚟講,山齊士係好球員,但買入佢令到曼聯進步嘅路上再加多一個難題要去解決,所以我一直認為詳細評論佢嘅時機仲未到.
其實球隊踢成點都會支持,沒有恨只有愛,下季再同大家喺Royce Sports講波!
[WKD手記] - 最後試陣再見卡域克
最後兩輪比賽安排咗喺三日內進行,總算有機會俾唔同球員上陣,尤其係仲有可能被徵召入國家嘅邊緣人都需要時間表現自己.因為聯賽已經無嘢好爭,班球員唔使下下去盡都係一件好事,但兩場波嘅觀賞性真係奇低,即使未開紀錄都刻意放慢節奏,為嘅就係幫迪基亞拎第一隻金手套.卡域克優美地完成咗掛靴戰,相信短期內都再見唔到有踢得咁柔嘅英人中場.不過睇完呢兩場排陣之後,而家最驚嘅係足總盃決賽會唔會踢三中堅呢?
首先作客韋斯咸,中堅分別係連迪洛夫,史摩寧同埋鐘斯,其中以史摩寧最搶鏡,原因係佢受到嘅威脅最大.韋斯咸只踢阿奴杜域一個箭頭,但前場控到波,突破能力高,身體質素又強,真係好易令人諗起伊巴.佢分別挑戰過三個中堅,唯獨史摩寧俾佢變速過咗兩三次,不過之後處理得唔夠好先無造成入球.事實上阿奴杜域今季只係得十個聯賽入球,咁就俾到麻煩我地反映出問題所在.季初已經試過踢類似陣式,今場單對單仍然有待改進,但企位補位方面自然得多,起碼係控制防線距離已經係有進步.槌仔幫尾段換入卡路爾諗住用雙塔方式破門,反而俾摩連奴用大巴戰術化解咗.中前場方面壓制絕對合格,創造力先係老問題,睇咗咁耐雙箭頭都無乜配合,踢落反而似打四隻翼嘅無鋒陣,最有睇頭嘅攻勢已經要數到連加特同麥湯美尼啲遠射.
閉幕戰彷彿就係為咗俾卡域克表演技術,麥湯美尼打返未上一隊時嘅位置 - 靠前嘅中場中,幫卡域克擋住對方體力化嘅壓迫之餘,亦會嘗試做多啲向前傳球甚至帶上去.卡域克好耐無上陣但一踢就顯功架,自從史高斯退役後,中後場串連嘅工作就咗俾卡域克.而家即使有馬迪同普巴,但呢方面嘅功能同佢仲差得遠,因為佢勁在人地未拍到埋黎已經將個波傳咗去一個安全,甚至對進攻有利嘅位置,唔使每次花力氣用身體對抗或者盤扭技術擊倒迫搶者.當然喇,唔單只要有跑腿掩護,仲需要隊友長期積極走位先發揮到,對其他球員嘅閱讀能力都有幾高要求,難怪呢類球員買少見少,唔通真係會俾現代足球所淘汰?
呢場波值得一提嘅仲有楊格同白蘭特,喺442下兩者雖然分別踢左閘同中場中,但當楊格㩒上去助攻時白蘭特就會縮後半格,準備隨時防守補位又或者轉做第三中堅.如果摩連奴下季打算繼續用達米安同白蘭特,轉踢翼位陣式真係一個合理想法,畢竟華倫西亞同楊格年紀漸大始終要搵後備,而達米安同白蘭特擁有嘅條件同足球背景又比較適合踢翼位,呢個改造計劃未嘗不可,不過最好贏埋個足總盃先試新嘢喇!
金手套任務達成,聯賽績分同排名都喺後費爵年代最高,但球場內仍然有唔少不滿摩連奴嘅聲音,即管睇下今季收購計劃又會有咩搞作.
[WKD手記] - 洗腦後遺症
前言:本專欄一直多用白話文係想讀者睇緊果陣好似有把聲係隔離講波咁,因為用廣東話旁述係特別傳神嘅,希望透過文章令大家注意到多啲唔同運動,甚至乎電子競技嘅粵語旁述.
盧卡古上仗傷出意味住中鋒有空缺,拉舒福特操到咁大份,等足一季就係為咗有機會證明自己可以踢最前.馬素爾都一樣,自從山齊士加盟後就失去正選左翼,但係每次後備上陣都有一定表現,唔少曼迷一直想睇到佢地一齊踢自己嘅最佳位置.結果失望嘅又點只係球迷,連摩連奴都不記名咁話外界唔應該批評佢過份重用盧卡古,因為'其他人'擔大旗就會踢成咁.成場波咁失水準絕對係全隊(包括領隊)問題,佢地只係最明顯地不在狀態而成為兩隻代罪羔羊姐.歸根究底,咪就係打唔熟PLAN B囉.
記得上星期魔獸被換出後,曼聯轉踢福仔搭費蘭尼嘅一個半前鋒陣,最後仲靠後者補時入波贏三分.今場照辦煮碗,話就話433,實情個波去到兩邊禁區頂附近,爆炸頭已經入埋禁區同福仔平排咁滯,相反普巴就會逗返後一格.問題黎喇,兩翼同閘位完全失去聯繫,馬仔上半場甚少有掂波機會;右路更加運唔到波俾馬達,楊格同達米安搵唔到方法幫兩翼,自己又無機會出波,試問爆炸頭個頭又點發揮威力呢?
另一樣睇到無癮嘅係亂放高波.因為兩閘用唔到波,好多時由三中場喺中路傳地波上去,但係費蘭尼同馬迪橫傳失誤幾次之後開始無乜信心打幼細波.上半場中段開始,中後場受到少少威脅時就會斬個波上前場,拉舒福特同馬素爾十頂九輸,就算爭贏都做唔到有效嘅二傳.其實平時都係咁踢,只不過盧卡古喺呢個戰術體系下做到嘅野多好多.簡單而言,佢地根本無因應隊友而踢出第二套戰術,領隊要更大負責任,因為佢大可以即場指示球員走動,唔需要等到入更衣室先講.
加利佬話曉頓唔希望零比零完半場,因為下半場曼聯一定會唔同哂.為咗解放普巴,摩連奴換入連加特之餘,馬達變成另一個中場補位而唔再係一個硬生生嘅右翼,後者即時踢得生好多.普巴本來企定定,只要俾適當壓力就可以迫到佢得返傳波呢個選擇,其後佢又上又落就令對手好難捕捉到防守距離,甚至有幾次換人防守時出現失誤,俾佢有起腳機會.換邊後喺地波組織方面有所改善,梳爾入替後同馬素爾有更多交流,配合,呢半場表現我收貨,所以先更加嬲佢地點解頭四十五分鐘會踢成咁.失果球波有少少唔好彩,一對中堅尚算穩陣,唯獨達米安真係嚴重缺態,唔怪得離隊指數同白蘭特一樣係全隊之冠.
呢場最後入唔到波我覺得同決定力有關,而唔係組織上出現大問題.普巴,馬仔同福仔有幾球應該傳嘅波就走咗去射,有唔少機會可以再做得深入啲,好過下下喺禁區外起腳.普巴故然獨食,過少出場時間亦都直接影響咗兩個射手嘅信心以致決定.有一腳黃金機會福仔無傳中俾馬仔喺抵鬧,但有可能係因為佢想傳果陣發現人快波慢,想修正而錯過咗最佳時機.話二人有心病實在太陰謀論,不如當佢地正值樽頸位,球迷俾多啲時間喇!


c: text/html

text:
由於我個戶口已經係歐盟做基礎(EU IP, EU Mobile, EU Bank Account, EU VAT ID),所以五毛無辦法用惡意舉報嚟郁我個 Facebook ,但你估班五毛唔敢用 Facebook 官方途徑,就郁唔到我,依家我睇未必,大家瀏覽網站果陣務必小心.
Facebook 奇怪機制被人濫用
大家留意一吓呢個畫面,呢個畫面一度令我改用後備管理系統出post
有 Malware 聲稱要保護你,所以唔俾你出post,我唔知邏輯喺邊,但我Logout晒所有 Facebook device咁滯,都係搞唔掂,最後,我喺Safari Cookies嘅清單裡面,發現唔少中國網站暗中落藥,我一炮過delete晒啲垃圾資料,之後就可以正常出番post.如果我唔係有一定技術基礎,我諗搞咗幾日,都唔會搞得掂呢個問題.可以見到,中國黑客用啲招數,係越嚟越仆街.
我中咗有問題嘅網站,應該同我追殺俄國同中國嘅spammer有關,以及我近排用DMCA Notice清理咗一堆五毛,有人懷恨在心,所以果啲隱藏嘅病毒site就發作,我相信 Facebook 大中華方面,已經唔多方便再同五毛以至中國政府合作,至少唔方便搞我個戶口,又知今日梁天琦判刑,以及未來一個禮拜都有好多大事會發生,所以就用埋呢啲狗招數.我會要求Facebook提供更多技術數據,解釋吓呢件事嘅來龍去脈,以及邊條友放毒,特別係邊個網站,呢啲網站係一定要執咗佢.
但我亦都呼籲,大家唔好亂咁click中國網站,我就話因為保安緣故,都難免要用Browser鏟除啲垃圾(依家每日近百個spammer,好多係俄佬同中國人租非洲IP做,原來一帶一路係用咁嘅,正仆街).如果你因各種原因,被迫要click中國網站,好可能你click完之後要清晒啲網站資料同Cookie,以免突然間有事發生,你個 Facebook 或其他嘢癱瘓,死咗都唔知乜嘢事.都係果句,中國人用嘅手段只會越嚟越賤格.

robotstxt: allowed

filter: keep


text:
已經做了12底蘿蔔糕,仲有6底咁上下
包包停課令我戰鬥力減慢
佢已經好乖仔,大部份都唔攪我但始終都要帶佢去下公園玩下,出下街所以都做慢了
糕不停蒸食譜又寫過當然要寫下年菜
其實團年飯今年出去食,因為人去到年廿八即使唔使我自己做清潔及大掃除但已經好累
打算年三十早d帶包包行下花市出街食下咁
年初一就開始吃喝玩樂食買瞓咁囉,從前我日日如此過人生但包包出世後得過年幾日可以咁咋
今日寫個"百花如意結",昨晚包包話好好味
佢好容易整方便大家百忙中整道應節菜式咁囉!下面係豆角上面係墨魚肉(街買的)再配蛋白瑤柱湯做獻
忙到蝦膠都無時間打但又做得到喎,哼
食譜:
豆角 8條
墨魚膠 6兩
瑤柱 1粒
蛋白 1隻
生粉 半湯匙加2湯匙水
鹽少許
做法:
先做個豆角,將豆角洗淨後放入滾水煮1分鐘
即時再浸冰水令佢保持嫩綠
將豆角打結
打結後將個豆角尾屈入個結內
咁就完成,可以修短d豆角尾
將豆角索乾水灑上生粉
釀上墨魚膠,可以用蝦膠,用魚肉,甚至用豬肉也可以
蒸15分鐘便完成
獻汁做法:
用一碗水將瑤柱浸軟,水連瑤柱肉倒入小煲內,煮滾後加入生粉水
當開始杰身時就倒入蛋白,鹽,攪勻可以淋上墨魚肉西
大少奶's Delicatessen
宣傳你的專頁


text:
打PICO係咪搵皮膚科醫生比較穩陣?
-
見有SIS話最好都係搵皮膚科醫生打
但我見身邊有朋友去美容院打效果好似都OK,冇反黑反白之類既,而且D斑都淡咗
但我都仲係有D糾結,驚自己唔好彩撞正個冇乜經驗既美容師會出事TAT
係咪都係搵皮膚科醫生打好D?
-
susie_wu last edited by
你真係咁驚ge咪搵醫生打囉
不過就要預咗個價錢會貴好多,我同我朋友打同一部機,佢搵醫生打貴一半
-
kitty85 last edited by
如果你真係咁驚就搵醫生,都係洗多少少錢啫
-
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
-
susie_wu said:
你真係咁驚ge咪搵醫生打囉
不過就要預咗個價錢會貴好多,我同我朋友打同一部機,佢搵醫生打貴一半
貴一半咁誇張??@@
-
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
-
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
-
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
會唔會好貴呀?我想試下
-
kikikuku last edited by
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
之前我都上過依間試做呀
仲撞到個明星添~不過唔係好記得叫咩名,成日都係電視度見到佢^^"
-
@suez said:
momolin said:
@suez said:
momolin said:
其實依家好多美容院打斑都由醫生主理
你可以上網做下功課睇下邊間比較好D
同埋睇清楚佢地用邊部機
其實邊部機效果會好D?
enlighten個部囉
好多醫生都係用依部架咋
我之前去frederique度打都係依部,效果唔錯
會唔會好貴呀?我想試下
都唔會好貴
佢依家有優惠試做,八百幾蚊就可以試到,你可以去佢個網度睇下


text:
深水埗麵屋黑岩 蝦湯夠濃估唔到
Entry posted by leotse ·
165 views
為咗揀部Notebook出國,少不免要去做高登仔,坐住部神駒去到北河街落車,啱啱好喺呢間舖對出,本來我係想食雲吞麵嘅,又不過呢度有個平日限定嘅午市套餐,時間啱啱好又無謂miss咗佢吖,咁變心快過打針嘅我就入咗去食喇.
四款拉麵可以選擇,基於海老湯底喺香港較少人做,就揀佢試試.叉燒都可以揀厚切或火炙,當然火炙比較吸引.配菜可以揀蔥或椰菜,椰菜似乎唔太夾就揀返蔥.麵都係揀返硬身啱我口味.小食除咗炸雞外就唔太吸引我,再加支汽水,$78真係同茶餐廳唔會差太多.
汽水估唔到會係用玻璃樽裝,雖然容量少啲但啲汽係比罐裝多,所以我係鍾意樽裝多啲.
一個人食就通常會坐吧枱位,可以見到廚房嘅運作,因為我揀咗個煮麵位坐,有女職員問我會唔會覺得熱,幾細心唔錯.
炸雞先到,我從來無期望過跟餐嘅炸雞會係即炸,果然一食就知係預先做起,微暖同唔太脆.雖然肉汁唔多但肉厚,感覺似係來貨唔係自家做,沒有期望就沒有失望.
拉麵嚟到,估唔到舖到咁滿,仲有預計以外嘅蔥白同肉碎添.
叉燒有經過充份火炙程度,亦有一定厚度,但咬落去除咗火炙香外,叉燒嘅調味唔太明顯.由於肥膏唔多,就算火炙咗佢都唔會話好有油香,好睇但又未到好食.
湯底就相當濃郁,蝦味極重,以價錢計我好難想像佢會咁濃蝦味,但又唔會話好鹹,飲完又唔會口好乾.櫻花蝦就浸到軟晒唔脆口,可能佢地係放櫻花蝦乾去煮所以咁濃味掛?總之湯底我就好滿意.
拉麵顏色比較雪白,食落去好似唔喺硬麵質地,唔通我剔錯?除咗硬度之外個麵就無話太特別,滑係幾滑但唔夠咬口,無咩碱水味算係優點,但佢係全碗麵最大缺陷.
價錢而言呢間拉麵店算係偏中下游,湯底質素我都幾欣賞,可惜啲麵整成咁晒咗碗湯啦.
價錢:$78


text:
陳帆 講少句風涼話唔駛死
林鄭月娥呢屆啲狗官,承傳梁振英年代嘅特色,十分之鍾意講風涼話,運輸及房屋局局長 陳帆 ,就話年青人唔可以只係為買樓,都要追求一下理想嘅.
陳帆 講嘅係十足十嘅風涼話
陳帆 呢啲狗官,講嘅係風涼話.唔講黃之鋒果啲搞反國教運動,或者游蕙禎為幫年青人爭一口氣,一口扑嘢地方都無嘅話車埋啲老屎忽度,依家你叫年青人講理想,啲藍屍,啲死中坑或死老坑會講啲乜,話你無用,乜乜物物,如果 陳帆 認為理想咁重要,就唔該佢老人家第一件事call晒周融呢啲身為英國人走去出賣英國嘅死仆街訓話先,畢竟為老不尊,教壞子孫呢樣嘢,周融呢啲人渣係一定有份.都唔好講果啲當樓下係私人停車場咁經營嘅幫會人士喇.
羅冠聰夠勁,游蕙禎夠勁,香港歷史上最年青嘅立法會議員,但大家點對佢地,死仆街梁振英玩DQ囉,所以如果 陳帆 真理講理想,應該拖梁振英呢啲反動人渣出去打至係,而唔係因為你唔想回應我都知你根本搞唔掂嘅房屋問題,扯東拉西到呢個層面.我明白嘅,如果要解決房屋問題, 陳帆 可以做嘅其實同我呢個英籍德國居民無乜大分別,真係有權力解決呢個問題係習近平,如果習近平肯下定決心清理大批嚟到香港炒樓嘅中國黑錢,樓市問題其實好易解決.問題係,大家根本唔敢指出依家搞到樓唔係攞嚟住,係攞嚟炒嘅問題根源,係中國啲貪官嘅黑錢.呢啲嘢,真係天知,地知,習近平知,阿水都知,你 陳帆 都係唔好喺度扮無知.
當然 陳帆 口中嘅理想,係無償幫共產黨奉獻,呢啲叫毒害人類社會,咁我寧願年青人追求買樓算,雖然我討厭政治呢樣嘢,都係毒害人類社會,但一個唯利是圖嘅人做啲傷天害理嘅嘢,點都好過自以為正義化身,走去做傷天害理嘢.因為自以為正義嘅人做傷天害理嘅人,往往最不擇手段,而且佢地可以為民族理想泯滅人性.梁振英果句以國家之名可以合法殺人嘅人渣說話,堪可明證.以宗教或民族為名行惡,係特別人渣,因為呢啲人根本係假扮上帝嘅魔鬼,由基督教原教旨主義者,回教原教旨主義者,日本軍國主義者,德國納粹黨,中國共產黨,全部都係呢類冚家鏟.
本帖最後由 folee2008 於 2017-11-14 10:16:13 編輯


text:
正所謂女人食甜品就有第二個胃,但如果你已經食厭咗日韓台嘅甜品,就係時候轉戰土耳其啦.唔好以為土耳其淨係得火雞同軟糖,事實上土耳其嘅甜品真係多到街頭排到街尾.鐘意食甜品嘅就千祈唔好錯過啦~
➤土耳其冬甩(Lokma)
去到土耳其,有好多唔同嘅小攤檔都會用Lokma嚟做鎮店之寶.其實Lokma可以話係土耳其式嘅冬甩,將麵團低溫油炸再將成個浸落糖漿入面,有啲鋪頭仲會加開心果碎,口感更加豐富.
因為浸咗落糖漿入面,麵團嘅質地會比真冬甩實一啲,雖然都冇乜飽肚感,但強烈建議大家一‧次‧只‧食‧一‧個!
除咗有冬甩形狀,有時亦會係球狀.買嘅時候可以指定要幾多個,亦都可以用價錢同重量嚟計.Lokma會放喺紙袋入面,用竹籤食先唔會整到隻手「痴立立」.
➤土耳其軟糖(Lokum)
無論你有冇去過土耳其,都一定有聽過土耳其軟糖Lokum.喺土耳其,每間甜品或者蛋糕鋪都會有得賣,材料好簡單,只係將果膠加上開心果或者榛果,但味道選擇就有好多.
土耳其人做嘅軟糖有玫瑰,肉桂,檸檬等好多唔同嘅果味.除咗平常可以見到嘅正方形軟糖,亦都有灑滿糖粉或者椰子粉嘅長條狀軟糖,不過就要自己切.但如果你夠牙力都可以就咁咬嘅~
如果去到土耳其只可以食一種甜品,一定係揀土耳其軟糖.好唔好食就見仁見智,但係去到唔同地方旅行,都當然係想試下當地最有特色嘅野啦~
有咁多口味揀咩好?最穩陣就係揀堅果味,最傳統亦都冇咁甜.另一個好受歡迎嘅味係石榴,裡面充滿當地出產嘅開心果,好受外國遊客歡迎,大家都不妨一試.
到底幾時開始有土耳其軟糖?
紅色:玫瑰水;黃色:檸檬皮;綠色:苦橙.
土耳其軟糖發明嘅時間冇人可以確定到,不過佢之所以出名,係因為甜品師傅 Ali Muhittin Hacı Bekir喺1776年開咗一間甜品鋪,某日有一位英國探險家幫襯,將lokum帶番英國,自此之後,Turkish Delight呢個名就全世界都識啦!
➤土耳其龍鬚糖(Pişmaniye)
外國人叫Turkish Fairy Floss(土耳其夢幻棉花糖),就好似香港嘅龍鬚糖一樣,入口即溶,好似食咗甜甜嘅空氣. Pişmaniye食落好似棉花糖,因為做法係將糖溶化再冷凍,拉成一個大圈,再把糖圈放入麵粉同牛油,之後就要不斷將糖圈拉開,直至質地變得鬆軟.
Pişmaniye有唔同口味,例如係開心果同朱古力,睇顏色就可以分到,白色就係原味.Pişmaniye嘅起源可以追溯到15世紀,常見嘅包裝係將十幾個裝成一個紙盒,一個大約兩隻手指公嘅大細.
食嘅時候要小心啲因為好容易跌到一地都係,而且一掂到熱野或者水蒸氣就會溶溶地,所以你想「梅」耐啲都唔得.而且拆封之後一定要包好,唔可以接觸空氣,亦都唔好放入雪櫃,如果唔係就會變硬咖啦!
➤哈爾瓦酥糖(Helva/Halva)
哈爾瓦酥糖係泛指一種喺整個中東,南亞,中亞,西亞,北非,巴爾幹同東歐都有嘅甜品,味道十分甘甜,望落就好似用糖粉堆積而成嘅蘿蔔糕.喺巴爾幹同中東地區,哈爾瓦唔止係一種甜品,有時仲會當係早餐咁食咖!
一般酥糖底有兩種整法,一種係用粗麵粉加上牛油同糖;另一種就係用芝麻糊或者其他堅果油,再加牛油同糖,會比較易碎.整好咗酥糖底之後,多數再加大量果仁,例如係開心果.
怕甜嘅人可以叫老闆切薄啲,少食多滋味!同土耳其軟糖一樣,哈爾瓦酥糖都係好容易喺唔同嘅甜品店搵到.相對嚟講,哈爾瓦酥糖嘅甜度係比較容易接受,不過當你已經去咗土耳其幾日,可能已經有啲味覺遲鈍.
➤庫納法(Künefe)
庫納法係由法蒂瑪王朝到依加都流行嘅甜品,鐘意芝士嘅朋友一定要試下,因為呢個蛋糕係以白芝士為底,再加上麵粉小麥糊,鋪上酥脆糖漿,最後灑上開心果粉,亦有玫瑰或橙味.
土耳其大部份餐廳食完飯都會有甜品,而庫納法都係選擇之一.可能因為用芝士做底,所以唔算太甜.唔想太飽滯嘅話,可以兩個人happy share~
➤番紅花布甸(Zerde)
番紅花布甸係傳統嘅土耳其甜品,唔止係土耳其,喺伊朗嘅農產區都好受歡迎.布甸嘅主要材料有大米同玉米粉,做法同布甸好相似,不過布甸會加牛奶,而番紅花布甸就係加水.
番紅花布甸睇落好似好濃稠嘅南瓜湯,通常會喺土耳其婚禮或者新生兒嘅慶祝場合食用.如果你有試過土耳其嘅八寶粥 (Ashure),你可能會以為佢係黃色嘅八寶粥.事實上,佢嘅顏色主要來自薑黃同番紅花兩種配料,再加上當地盛產嘅水果,例如係葡萄乾,松子,玫瑰水,開心果同埋石榴等等.
➤丘爾其赫拉(Cevizli Sucuk / Küme)
丘爾其赫拉源自喬治亞(Georgia),係一種外形似腸仔,裡面包住合桃同其他唔同果仁嘅甜食,所以又叫做核桃香腸或者甜香腸.將果仁插入小麥粉,浸入用提子,桑樹同梨所做成嘅果漿入面,曬乾就可以食啦~雖然個樣似腸仔,不過就唔會致癌,仲有豐富礦物質同埋維他命A,D,E.
➤乾果(Kuru Meyve)
喺伊斯坦堡,呢種攤檔好常見.前排係香料,右邊係土耳其軟糖,後面就係各式各樣嘅果乾同埋曬乾嘅茶葉,格局有少少似香港嘅藥材鋪同海味鋪.
介紹咗咁多甜嘢怕唔怕自己去完土耳其要去睇牙醫?但我相信鐘情於甜食嘅人無論食咗幾多日甜野,番到香港都會掛住佢嘅水果乾.
由於地理同歷史文化嘅原因,土耳其人好了解長期保存水果嘅技術,乾果就係其中一個辦法.特別嘅地方係乾果入面會加一啲合桃或者榛子,可以增加口感,亦都可以中和甜味.
馬上同KKday暢遊土耳其:
>>來到土耳其,當然要坐熱,氣,球!
>>一起走訪世間最美的場景:棉花堡~
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區
認識KKday
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 80 個國家,500 個城市,為您搜羅超過 10,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往KKday 網站,訂購心水行程!
▲下載KKday App與你同行,發掘更多在地旅遊體驗!
▲訂閱KKday電子報,獲取更多旅遊優惠!
▲Facebook ▲Instagram ▲YouTube ▲KKday群組


text:
葵涌有一隱世公園依山而建,環境十分之優美.一齊嚟揭開佢神秘嘅一面囉!
公園位於青山公路之下,大連排工廠區後方.我哋就從青山公路開始,由上而下咁樣行落去啦!(冇咁辛苦嘛!XD)
入口就響前面,行快步啦!
中葵涌公園入口在此,到喇!到喇!
紅色圈圈就係我哋身處嘅位置
沿住自然散步徑漫步囉!~
一路向下行,回頭一望,原來我哋已經行咗好多路喇!
公園樹木長得十分之茂密,只能夠從樹木嘅空隙望到少許風景~
跑呀!點解要跑?因為晴朗清楚知道好快就到達佢哋最開心嘅地方囉!
報告!目標出現咗喇!over~
紅色圈圈就係我哋身處嘅位置
長者健身園地你哋都啱玩?XD
重頭戲到喇!兒童遊樂場就係晴朗行咗咁耐嘅推動力~
公園人流稀少,晴朗可以獨霸整個遊樂場玩.去囉!去囉!gogogo~
過河要小心!唔好叉錯腳呀!
想打韆鞦但又唔想排隊,我諗係呢度先得喇!爽呀!XD
晴晴比較鍾意逐樣遊戲玩下,考考智力先~
鋼琴嘅英文係點串㗎?
轉番個大運啦!
朗朗依然打韆鞦打得好忘我...
玩完遊樂場,又要玩埋其他健身設施,但你哋好似唔夠腳長喎!XD
都係玩番搖搖馬算啦!
經過小橋流水,望下有咩嘢睇先~
山水一直往下流,可以考慮響呢度整番檔山水豆腐花喎!XDD
玩完一大輪,預備離開公園喇!
唔經唔覺,就已經行到落大連排工廠區lu~
睇睇指示牌,原來仲有滾軸溜冰場,下次可以帶埋鞋嚟呢度玩喎!
紅線為我哋所行嘅路線,原來行咗一小部分咋!下次嚟要行埋另一邊先得!(可按圖放大)
中葵涌公園面積大,環境自然優美,所以我哋都好鍾意去呢度玩.由青山公路入口開始,行一段約10-15分鐘嘅山路就到達兒童遊樂場.大人可以過下行山癮,小朋友又可以在公園放電,簡直係一舉兩得呀!不過夏天嚟就要做好防蚊措施喇!始終公園靠住山而起,樹木又多,自然多昆蟲㗎啦!如果唔嫌棄佢哋啲設施較舊的話,呢度都不失為一個小朋友放電嘅好地方㗎!
唔記得介紹一下公園嘅前身添!其實以前係牧牛場嚟!估計七十年代初結業後,就賣咗畀政府用嚟起公園喇!公園內放置咗一尊栩栩如生嘅牛雕塑做裝飾.今次冇影到添!攞番兩年前嘅相同大家分享下先~
伏在地上的牛雕塑,就好似真嘅一樣呀!
大家有時間都帶小朋友嚟玩下啦!玩完仲可以步行至附近嘅葵涌廣場或新都會廣場嘆番個tea添呀!
中 葵 涌 公 園
公園開放時間:全日24小時
查詢電話:2424 7201
交通:可乘搭巴士31B, 32, 36B, 38, 42C在「葵涌業成街」站下車,然後向山上步行約兩分鐘便到達公園位於青山公路之入口
網址:http://www.lcsd.gov.hk/tc/parks/ckcp/index.html


text:
又變成月刊喇呢度….真係好鬼懶…
呢個星期公司收早加上聖誕兩日假基本上星期一已經進入放假狀態…LOL
一講放假就諗起食brunch.食brunch首選係食english breakfast, 一定要有茄汁豆! 仲有炒磨菇! 仲有炒蛋! 嘩諗起就想食! 第二就係本地常餐, 最中意澳牛, 但基本上有炒蛋厚多士加通粉我就好滿足.
其實講咁多前言都係想講我之前去溫哥華食既早餐店.記得第一次去加拿大時去cora 食早餐選擇之多簡直令我未食已經開心到爆! 所以今次再去就念念不忘要再去.其實我諗去美洲呢啲大份到嚇死人既早餐應該好普通, 但對於我呢啲美洲稀客偶爾一次食咁鬼大份早餐真係食到嘩嘩聲!
今次去食cora, 本來想食返上次食既blueberry pancake, 但同行友人話早餐唔想食甜野所以好啦我就試新野食個wrap啦, 已經唔記得叫咩名喇但份量一樣係多到唔會食得晒!
另外一日我地去左Denny’s, 呢間美國都有我諗好多人都識.嗰日我叫左個cinnamon pancake set跟炒蛋, 好失望地個炒蛋好熟似蛋皮, pancake又唔係好厚好鬆軟, 我覺得麥香餅好似仲好食啲, 但當食下美式餐廳氣氛咁囉唯有!
同場加影, 有一日唔記得係brunch 定tea, 食溫哥華周圍都有既JAPADOG, 其實真係幾好食!
我唔記得我呢個係咪kurobuta tariyaki…連埋啲紫菜好好食!


text:
——根管治療疼痛嘅原因分析
根管治療技術系口腔科治療牙髓炎,根尖周炎至常用至直接嘅手段,亦系深圳牙科醫院口腔醫生臨床上應用至多嘅治療技術,主要原理就系將根管內嘅神經同炎症去除,經過消毒後用特殊嘅材料將根管徹底封閉,使細菌喺根管內無法流通,達到使疾病得到轉歸好轉嘅目的,只要系完善嘅根管治療基本上可以做到牙齒終生無痛,正常使用嘅效果,但系人體系個非常復雜嘅結構,疾病嘅發生亦更系千差萬咪,同一種治療手段解決所有患者的疾病顯然唔系好現實,所以喺實際嘅應用中,經常有患者喺根管治療中或系治療後出現疼痛,並且有啲疼痛讓醫生無法解釋並且束手無策,最後患者只能無奈嘅選擇掹除,同時對醫生嘅醫術產生懷疑,甚至有啲醫患為此對薄公堂,寫呢篇文章嘅目的就系通過最簡單嘅語言,將自己20多年臨床根管治療嘅經驗做個總結,亦希望牙病患者能夠對呢種治療嘅復雜程度有更深入嘅了解,未必詳實,僅供參考.
完善嘅根管治療需要經過牙髓處理,根管預備,根管消毒,根管充填呢啲步驟,所有嘅步驟醫生都系喺一個非常狹小嘅空間內操作,所以對醫生嘅技術要求非常高,由於每個患者牙齒內部嘅結構唔系完全相同,病變位置唔同,根管數目唔同,根管粗細唔同,更系畀醫生治療增加咗難度.口腔系全身細菌至多嘅地方,由於環境特殊,醫生喺口腔內操作唔可能做到完全嘅無菌,再加上每個患者自身嘅抵抗力唔同,治療中出現疼痛亦在所難免.
一般完善根管治療過程中或系治療後出現輕微唔舒服感覺,口服一啲消炎葯後就會好轉,基本上屬於正常現象.
相關推薦:


text:
舊塔 必去景點及洛斯洛科斯海灘附近酒店推介
洛斯洛科斯海灘附近酒店預訂
神秘優惠價幫你慳更多
即時揭開神秘優惠價,慳得更多
舊塔必去推介 - 洛斯洛科斯海灘
想去 舊塔 自由行?等 Hotels.com 帶你玩盡 舊塔洛斯洛科斯海灘 啦!留意我地文章,話你知去舊塔 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋舊塔洛斯洛科斯海灘 附近有咩酒店,等你更加容易計劃行程,慳返酒店來回景點嘅時間.
舊塔洛斯洛科斯海灘 自由行
去得舊塔洛斯洛科斯海灘 自由行最緊要一定係揀啱日子去.一啲熱門景點例如,舊塔 嘅 洛斯洛科斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
舊塔洛斯洛科斯海灘 交通
想去洛斯洛科斯海灘 暢順無阻濟,最好就係出發前,睇清楚舊塔洛斯洛科斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
舊塔洛斯洛科斯海灘 必食必買攻略
舊塔洛斯洛科斯海灘一直都係旅遊熱門地點,去到舊塔洛斯洛科斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Facebook嘅Like同Instagram嘅心心差唔多,本意就係比你用黎對某啲鍾意或者認同嘅內容表示「我認同」或者「我鍾意」,畢竟有時見到好正既野都好,你留言又唔知留咩好.「嘩,好靚」或者「認同」好似太機械式,依個時候留個Like就最方便.可惜人總係鍾意將好多野嘅本意扭曲,係要將個Like由對單一事件嘅認同變為對果個人嘅認同.
就好似各大網絡女神喺Facebook打一句「我病喇」咁就可以有幾千個Like(我認我提子),但你Like乜呢,「你病?正啊,LLike!」我理解嘅意思就係咁樣.而情侶間當另一半放乜上Facebook或者Instagram都好,總要先Like一餐.我曾經有一個女朋友喺同我傾電話嘅時候同我講「你成日放埋啲唔知咩球星既相上黎,我好難Like喎.」但係我張張相佢都Like鬼哂.當然我冇同佢解釋果個叫KG,係我最鍾意嘅球星;亦冇回敬佢一句「我冇要你Like喎.」我只係哦左一聲.當Like比人濫用嘅時候,佢已經唔係表示Like,而係「閱」.有個人放左條片上黎,五秒後開始收到佢老死嘅第一個Like,三分鐘後有五個,但明明條片長十分鐘.你問佢鍾唔鍾意條片?「唔知喎,冇睇過.」當你再問佢咁你又Like?「啊邊個邊個放上黎,老死緊係Like啦!」
一個Like,對好多自家創作嘅人黎講好重要.因為佢可以係當係顯示一個人對自己嘅肯定,亦可以比作者本身知道邊類形嘅題材係會受歡迎多啲.但如果Like比人當係已閱後嘅按鈕的話,佢就會失去左個指標性.我唔明點解朋友間一定要Like佢所有野先係朋友,亦唔知明明講緊Sad News有啲乜值得Like.就好似一篇講警犬打路人嘅報導,Like嘅人應該只有藍絲,黃絲一係就Share開去,一係就留言詛咒隻警犬,但我搵唔到理由你去Like.第日喺Like之前不妨諗下你係咪真係Like佢嘅內容先?Like小陣唔會冇左個朋友,佢亦都唔會死.不過當然啦,如果你Like我講嘅野,咁留返個Like喺度就冇問題啦.
相關


text:
繼廿三條又領先香港 — 澳門新 RFID 身份證周庭希
2015/2/12 — 10:47
跟進香港《明報》今日(2015年02月12日)關於比較中,港,澳陸續轉用 RFID 身份證帶出私隱洩露隱患嘅報導,我要補充吓澳門嘅部份.澳門第一代智能身份證令人最深刻嘅特徵,莫過於「甩晶片」現像.而2013年10月開始推出嘅第二代智能身份證,改用「非接觸式」晶片,即晶片同線圈隱藏喺膠片入面,聲稱為「杜絕晶片脫落問題」.而所謂「非接觸式」,即係好似澳門通(或者香港八達通)咁隔空「嘟咭」,電子設備就可以讀,寫晶片內容.
早前香港政府亦宣佈計劃改用「非接觸式」晶片嘅智能身份證,即有保安專家質疑安全性.上個月我應澳門新上任社會文化司譚榮俊急 call 開會傾家暴法,咁啱原澳門身份證明局局長黎英杰轉咗去做譚嘅司長辦主任,我就借機直接當面問黎前局長新身份證用 RFID 技術可被第三者隔空讀取嘅問題,黎答「唔會有 sniffing 問題」(例如有人竊取電子設備同咭之間通訊,從而得悉咭內資料).
黎可能理解唔到我提出嘅問題,因隔空讀身份證疑慮絕對比 sniffing 更大.我再進一步解釋,指出市場上有有大量高功率遙距讀 RFID 咭嘅設備,由於居民出街必須要帶證件,如果政府秘密部署呢類嘅設備,例如喺示威場合,居民將會俾人遙距抄咗身份證都唔知.前身份證明局局長竟然答「唔係 RFID ... 你問翻身份證明局啦」...... 我無言,呢類嘅無線技術都統稱「RFID」,令我有啲驚訝,明顯政府決定用非接觸晶片前根本冇在意到「隔空讀證」所衍生嘅問題.
早前因工作關係,測試一部 RFID 讀咭機時,發現嘟澳門新身份證係有反應嘅.身份證嘅晶片出廠序號會可被自動讀出.雖然冇密碼係讀唔到晶片內資料,但單單係讀到序號已經夠得人驚.一般市民讀到序號,係冇咩用嘅,但作為發證機構嘅政府應當然會掌握到晶片序號同居民身份嘅關聯.即係話,政府只要知道晶片序號,透過對比資料庫,就可以知道居民身份,幾乎等同於抄身份證.令人擔心嘅係如果政府有心秘密使用高功率長距離讀咭設備,尤其用喺示威場合,居民將會俾人抄咗身份證都唔知.或者,有便衣警員渾入遊行活動當中,用儀器接近市民手袋,銀包,就可以抄到身份證. 可能有人會質疑,根據標準讀咭距離上限係 10 cm,但經改裝加強功率嘅非標準讀咭設備,當然就唔止 10 cm.
其實「RFID 讀咭機」冇大家想像得咁「遙遠」,因其實好多人手上都已經有一部.依加有 NFC 功能嘅電話,可以讀寫多個流行標準嘅 RFID 晶片.經我測試,開啟電話 NFC 功能,下載免費嘅 讀取 RFID Tag 功具,都可以讀到新澳門身份證晶片序號.
隨著 2016 年換證潮嚟到,澳門全民 RFID 身份證只係遲早嘅事,即使再爆出更大問題,相信澳門好難可好似英國咁剎停一個身份證計劃.為保障私隱,建議持澳門新身份證嘅居民,用有金屬物質嘅證件套(用鍚紙自製都得),防止 RFID 身份證喺自己唔知情情況下被讀取.


text:
文:方以文
仲有一個月多啲就係無綫51周年台慶,呢個星期開始播第一套台慶劇《跳躍生命線》,而另外兩套台慶劇亦都定咗,分别係《是咁的,法官大人》同埋《兄弟》.有觀眾一睇就話三套當中得《兄弟》有啲「台慶劇格」,話起碼有上屆視帝王浩信撐住,仲出埠去英國同菲律賓拍攝,而另外兩套劇失色咗啲.不過我認為好睇就得,卡士都係其次.眼見近年咁多套大卡士,大製作都令人失望,依家見到大卡士加埋強宣傳,個心都怯一怯.
有觀眾對於事先張揚拍嚟為無綫賀壽嘅《大帥哥》連續喺50周年,51周年都畀人飛出台慶劇大惑不解,認為張衛健做主角夠擔得起「台慶劇」呢個名有餘.另外又有觀眾話播松松姐姐擔正嘅《危城First Lady》做台慶劇都有睇頭,點解要放《跳躍生命線》甚至係卡士更弱嘅《是咁的,法官閣下》喺一年最重要嘅位置播呢?
《兄弟》最穩陣 楊明再上一層
我認為咁係無綫捧人上位嘅策略.《兄弟》嘅男主角王浩信,睇嚟喺無乜對手之下會冧莊視帝,升做一哥指日可待.另一男主角就係舊年拎咗「飛躍進步男藝員」嘅楊明,想捧佢再升一級並唔意外(不過佢首度擔正男一嘅《婚姻合伙人》收埋喺倉底已經一段時間).女演員方面,江嘉敏連續兩年有份參與台慶劇.而喺全台欠缺「洋化」女演員嘅情況下,憑「是非精」身份儲落一班支持者嘅劉穎璇,似乎都喺力捧之列.
朱晨麗就更加唔使講,捧佢嘅決心真係有目共睹,拍住楊千嬅演《多功能老婆》就係例子.全套劇都差唔多都係上位人士,除咗唔係親生仔嘅伍允龍,不過呢套劇咁多動作場面搵佢都好合理.
《跳躍生命線》力谷何廣沛
至於《跳躍生命線》,由馬德鐘馬神一個拉住咁多個後輩演員,要捧人上位陣味好強烈.當中有近年上位好快嘅何廣沛,喺劇中演馬神徒弟.仲有何廣沛嘅「官配兄弟」郭子豪,另外又有張彥博,羅天宇.女演員方面有同樣捧緊上位嘅劉佩玥,陳瀅,張曦雯.傳聞話呢套劇何廣沛嘅戲份同馬神不相伯仲,甚至有人話仲多過馬神,畀位佢上同埋鞏固佢地位嘅用意好明顯.
《是咁的,法官閣下》資深男角拉動同劇演員
《是咁的,法官閣下》可以話比舊年嘅《降魔的》更加唔似台慶劇.唔係話Ben哥同埋關禮傑唔好戲,而係台慶劇呢個咁具標誌性,策略性嘅位置,由佢哋擔任男主角真係估唔到,就連第一次做女主角嘅王君馨收到消息話套劇做咗台慶劇時,都喺IG表示驚訝.
靠台慶劇呢個牌頭,加埋黃智賢,關禮傑去捧王君馨上一線呢個舉動係好明顯,但望真啲,同《跳躍生命線》一樣,《是咁的,法官閣下》有一班等緊上位嘅潛力演員喺度,包括咗同江嘉敏一樣連續兩年參與台慶劇嘅麥明詩,仲有黃子恆同2016年港男冠軍黎振燁.同劇仲有喺《不懂撒嬌的女人》同《三個女人一個「因」》裡面表現突出,分分鐘以黑馬姿態爆出嘅林秀怡.
合拍片令演員向上流動機會少
當大家近十年都話無綫唔用力捧人之際,大台呢次就用三套台慶劇捧人上位.呢個舉動係值得鼓勵嘅,但都反映咗之前唔捧人而留低嘅後遺症.要用台慶劇「一拖幾」嘅方式去捧人,冒咁大風險,除咗對班演員有返咁上下信心之外,我認為同合拍片增多都有啲關係.
合拍片揀演員要睇往績,你見好多前輩級演員都出現返,令到合拍劇當中演第二三男女主角嘅演員,喺無綫裡面都已經係一線或者係二線頭.成套劇粒粒皆星,戲份多啲嘅角色都由上咗位嘅演員演出居多,其他演員就少咗機會再上一層樓.
「台慶劇」再不等於「完美卡士」
無綫一年大約拍23套劇,拍多一部合拍片,播多一部陸劇,就自然少一部「自拍片」,少咗畀演員上位嘅機會.所以用台慶劇捧人嘅情況,我估計只會愈來愈多.各位觀眾亦都要調整下,以後台慶劇未必係「最完美卡士」,因為啲人腳去晒合拍片.不過都係嗰句,有卡士唔代表一切,劇只係分好睇同唔好睇.今次無綫用台慶劇捧人嘅策略會唔會成功,好快就會知道.
責編:李玥展


text:
窮忙的對岸-退休
其實窮生一直都唔想寫退休,因為本人的讀者群偏向後生,退休對大家黎講都頗遠,失業可能會比較近一點(笑).但係日前被好友點醒,佢話當你要叫一個人起步去跑,你必先要俾佢知道,佢會跑去邊.我覺得呢句說話好有智慧,呢篇文就當係對佢呢句說話既一個回應,大家黎討論一下,呢個人生既對岸-退休.
窮忙與退休的相對關係
呢篇文到窮忙的對岸,我的確係想大家清楚了解,大家對退休既定義都唔同.呢篇文所講既,只係窮生自己所定義既退休,而主流所講既退休,對我黎講係恐怖,而且荒謬既生活黎. 所謂窮忙既狀況,具體黎講就係忙完一輪,都係冇乜回報.日日忙完,搵返黎既錢只夠應付返最近既生活開支,而工作既時間本身已經佔左生活既大部分時間.姐係返工返黎比自己有幾多時間返工,白忙.而退休?好多人定義就係唔洗做.日日享受人生,自由自在.點解要將退休定義為係窮忙的對岸?因為只要你唔係有個好DADDY,你一出黎做野,必定由窮忙開始,有幾窮,就有幾忙,視乎你屋企環境有幾好了.好多人都話,而家努力做野,為既就係有一日可以「上岸」,即係唔洗做.所以大家就好似係大海中,由窮忙跳落水一直游過對岸一樣.但有冇人清楚諗過,其實大家終點係唔係一樣呢?你又有冇游岩方向呢?
退休即係唔洗做?咪咁OUT啦!
係香港呢個日做夜做既城市,好容民會覺得,如果有一日唔洗做就好了.其實咁諗係好易令你迷失.上一代好多人都係老老實實工作到65歲,老來仔大女大,根本冇哂包袱,退休一年已經頂唔順.我認識唔少的士司機,公司中層,其實都係已經搵到下錢,退左休一段時間頂唔順出黎搵返份工的.再講,我地呢代又長命過上一代,今日老果班PLAN退休可以係食廿年,我地老果陣分分鐘係四十年啦!當機會冇以前咁多,而人工普遍又比上一代更唔見洗,如果你仲係用緊上一代,搵夠退休呢個概念黎RUN,點得呢?會唔會對自己既退休計劃作少少改變好啲?
我記得多年之前,前天文台長林超英係退休後講過:「返工係為左放假,工作就係為左退休,姐係做野就係為左唔做野」.呢個就係將工作同賺錢掛勾之後得到既結果,所以佢退休之後,出席好多演講,導賞活動.搵到既錢一定冇以前咁多,但係一定比以前忙,呢個都算係退休生活,仲係好唔錯既退休生活!退休比返工更忙!只要工作係我鍾意,而身體許可,我唔介意做到90歲.
退休係一種心態
其實係窮生既眼中,退休唔係一種狀態,反而係一種心態.所謂退,即係可進,亦可退,休者,都係可休而可不休,即自己隨心.做野,單純出於「件事好有趣」或者係「係工作中有得著同意義」而做.當中完全冇任何生活上既考慮,都係一種退休既方式.即係話,你有權出黎做幾年野,已經可以「退休」.
講到呢度,以上既觀念對你將來既退休計劃有重大影響,因為我地以經唔再係消極地係二,三十年用盡方法搵夠退休後要洗既錢,而係為左退休後可以更加「隨心」而鋪路.錢,當然是重要一環,因為退休後既收入多數會比你退休前低很多.所以最傳統既儲錢係要有,但係幾多錢都唔及你有多元而穩定既被動收入,例如收租收息/一啲偏向被動型既生意咁保障到你老年既平安.此外後生果陣除左望住錢向前衝之餘,都可以係工餘既時間發掘下自己既興趣,隨時會掘到商機!
在此推介一本大前研一的舊作《OFF學》,十分同意當中的精神!的確,我識得叻既人,都係做野叻,玩更叻!讀完呢本書之後,不妨黎討論一下!


text:
スポンサーサイト
新しい記事を書く事で広告が消せます.
national day
整天在聽歌
早這樣降生
如基因可以分解再裝嵌
重組我 甚麼都不要緊
假使你興奮
10月4日
BU 感覺不太好= =
有冇人記得呢幾句野l:
由於有人問我使唔使買暑期作業,所以你要做past paper!!
我唔想你地無辜辜冇左d step分!
You幫me open the燈
落雨你仲擔遮? 聽日考試今日仲溫?
今日諗番覺得好好笑XDDD..
仲有呀, 今日第一次上k kwong live
好開心呀佢講書好有趣好正XDD!
仲同我say hi tim :D
10月1日
好野, 唔使番學
今日有好多個男人陪我,
simon chiang
K kwong
CW sham
P Chan
如果我同你地講一句我愛你就可以考得好既話,
我講夠12句:D (1人有3句)
我愛你 我愛你 我愛你
我愛你 我愛你 我愛你
我愛你 我愛你 我愛你
我愛你 我愛你 我愛你
:D:D:D:D
好美的天空
謝謝2位美男
琴日最靚仔係你地啦XD
蕉蕉schedule!!!
一見到就忍唔住買左...太靚喇!!!@@
拿各位如果知道我買左你就唔好買喇..廢事撞XD


text:
乜系牙結石?點解會形成牙結石?
乜系牙結石?牙結石系附着喺牙齒上嘅異物硬塊,好似水壺里嘅水銹,所以又稱牙銹.很多人就算刷了牙也仲系唔得做到徹底清潔牙齒,牙齒清潔得唔徹底,所以容易造成牙結石.有些人擦牙嘅方法唔夠科學,也有可能形成牙結石.一般人多多少少會有些牙結石,而下牙嘅脷側,系最容易形成牙結石嘅地方.
口腔疾病嘅發生,與口腔環境唔潔,牙垢,牙石嘅生產有着密切關系嘅.喺牙周組織疾病嘅預防和治療中,徹底清除牙結石系非常重要嘅事情.關於牙結石形成原因 ,有以下幾種可能:
1 口腔環境鹼化
唾液中含可溶性嘅酸性磷酸鈣和酸性碳酸鈣,當唾液分泌到口腔,二氧化碳逸出,唾液呈鹼性,菌斑,軟垢周圍環境鹼化,pH升高時,可溶性鈣鹽就變成唔溶性鈣鹽沉積下嚟.再者,菌斑和軟垢中嘅細菌,能使唾液中嘅尿素分解成氨,使唾液鹼化,pH升高,鈣鹽易沉積.
2 磷酸酯酶升高
正常牙齦組織中含磷酸酯酶,喺炎症或外傷時,酶含量增加,牙菌斑和脫落嘅上皮細胞也能釋放磷酸脂酶,使唾液中嘅磷酸鹽沉積;還有一種碳酸酐酶,使唾液放出二氧化碳,促使唔溶性鈣鹽沉積.
3 膠樣蛋白質逸出
唾液中含有一種膠樣蛋白質,能粘合鈣,磷離子,使唾液中嘅磷酸鹽維持過飽和狀態,當唾液停滯於牙面,膠體沉降,過飽和狀態唔得維持,磷酸鈣鹽則沉積出嚟.
4 礦物質沉積於牙面
礦化物沉積必須存在鈣化嘅核心,菌斑中嘅細菌,上皮細胞和細胞間質可能成為主要嘅核心物質.菌斑細胞間嘅基質,主要為蛋白多糖復合物,可以從唾液中絡合鈣鹽成為鈣化中心.菌斑中嘅細菌本身也系一種基質,如纖毛菌屬和放線菌屬,可構成有機嘅支架,吸附礦物質沉積於牙面.
牙結石形成嘅速度,形態和硬度因唔同嘅人而異,一般嚟講,新產生嘅牙結石需要十二至十五嗰钟头.快速形成嘅牙結石要比慢慢形成嘅牙結石要軟且碎.所有剛形成嘅牙結石都系軟軟嘅,經過一段時間嘅鈣化就會開始變硬.因此喺牙結石形成陣,使用口腔清潔法或擦牙法,都很容易清除牙結石,等到鈣化之後就唔易清除咗.
相關推薦:
《掹牙後點解要盡快嘅修復?》
《牙齦腫痛點辦?》


text:
卡隆 必去景點及恐龍公園迷你高爾夫附近酒店推介
恐龍公園迷你高爾夫附近酒店預訂
神秘優惠價幫你慳更多
即時揭開神秘優惠價,慳得更多
卡隆必去推介 - 恐龍公園迷你高爾夫
想去 卡隆 自由行?等 Hotels.com 帶你玩盡 卡隆恐龍公園迷你高爾夫 啦!留意我地文章,話你知去卡隆 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋卡隆恐龍公園迷你高爾夫 附近有咩酒店,等你更加容易計劃行程,慳返酒店來回景點嘅時間.
卡隆恐龍公園迷你高爾夫 自由行
去得卡隆恐龍公園迷你高爾夫 自由行最緊要一定係揀啱日子去.一啲熱門景點例如,卡隆 嘅 恐龍公園迷你高爾夫,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
卡隆恐龍公園迷你高爾夫 交通
想去恐龍公園迷你高爾夫 暢順無阻濟,最好就係出發前,睇清楚卡隆恐龍公園迷你高爾夫 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
卡隆恐龍公園迷你高爾夫 必食必買攻略
卡隆恐龍公園迷你高爾夫一直都係旅遊熱門地點,去到卡隆恐龍公園迷你高爾夫,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
威廉灣 必去景點及綠池附近酒店推介
綠池附近酒店預訂
神秘優惠價幫你慳更多
即時揭開神秘優惠價,慳得更多
威廉灣必去推介 - 綠池
想去 威廉灣 自由行?等 Hotels.com 帶你玩盡 威廉灣綠池 啦!留意我地文章,話你知去威廉灣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋威廉灣綠池 附近有咩酒店,等你更加容易計劃行程,慳返酒店來回景點嘅時間.
威廉灣綠池 自由行
去得威廉灣綠池 自由行最緊要一定係揀啱日子去.一啲熱門景點例如,威廉灣 嘅 綠池,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
威廉灣綠池 交通
想去綠池 暢順無阻濟,最好就係出發前,睇清楚威廉灣綠池 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
威廉灣綠池 必食必買攻略
威廉灣綠池一直都係旅遊熱門地點,去到威廉灣綠池,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
尋回港式美味 葵芳文華冰廳
今日A姐話想去葵芳買嘢,我諗我只係負責幫佢拎嘢架啦,所以我先去新都會廣場食住等佢,見到大排長龍嘅原來係文華冰廳!其實冰室都係香港嘅本土傳統文化,仲記唔記得細過去冰廳食西多士,菠蘿包,蛋撻同紅豆冰呢?諗起都想食!而A姐真係計啱時間,一排到我,佢就拎住一袋二袋嚟到,同我一齊三點三.
黯然銷魂飯
黯然銷魂飯其實就係叉燒煎蛋飯,好似一個好簡單嘅菜式,但其實都好有考究,好似啲叉燒有燶邊,肥瘦適中,仲要係厚切,食落仲有陣陣嘅蜜糖香!最正係有兩隻燶邊荷包蛋,吉穿佢,裡面嘅蛋黃即刻熔出黎,配合埋微甜嘅豉油汁,真係好match!細心位係飯用上金鳳香米,真係好有飯香.
煉奶西多
即叫即炸嘅西多士,真係夠晒熱辣香脆!用煉奶取代花生餡同糖漿,估唔到又幾好味!而西多士被上下嘅蛋漿厚厚包住,好滿足呀!
鮮牛油菠蘿包
記住要留意餐廳嘅出爐廣播,如果慢咗或者miss咗,又要等下一轉喇!菠蘿包係自家製,睇準佢出爐時間,咁先食到最新鮮熱辣,脹卜卜嘅菠蘿包,外脆肉軟,加上勁滑牛油,必食推介!
紅豆冰
紅豆冰係嚟冰室必飲嘅冰品!紅豆好大粒好飽滿,食落好有口感!
新鮮出爐酥皮蛋撻
酥皮蛋撻係另一推介,同樣要留意餐廳嘅出爐廣播,上到枱出晒煙,拎上手熱辣辣,蛋除咗夠香,仲好夠滑!而酥皮底好香脆!
滾水雞蛋
依家好少地方有滾水雞蛋,難得見到就當然要試啦,採用日本雞蛋,夠晒信心保證!蛋味好香呀!
文華冰廳 Man Wah Cafe
地址:分店資料
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
首先,之前係約定星期六同wenday去j 小姐屋企度食飯兼食榴槤,但唔知點解個個都好似無0左件事咁,最後當然係不了了之.我就搵0左daddy媽咪去飲茶喇!
飲完茶,諗住返屋企整0野預備出去,事關今晚要去Helen 的BBQ Birthday Party,雖然突然落雨落到癲,但諗住唔係露天應該風雨不改啦,點知MSN 見到佢,佢話cancel ,too bad.不過都好明白佢諗乜0既,就算大家都唔介意落大雨照出去,但佢當然唔想大家咁0既環境都仲要出到小欖咁遠同佢慶祝,唔想大家辛苦,而且落雨又的確係會令人無哂mood 0既.既然係咁,想話再同佢搞,佢都話唔好,佢話佢生日都過0左咁耐(5月6日),今年又咁多奇怪0野,就由佢把啦.傻婆,雖然你咁講,我就覺得食餐飯就點要啦,期待同你食飯呀!
期間Helen 又因為有d 0野好唔開心,我當然樂意洗耳恭聽啦,之後忽發奇想,所以以我只得3歲0既畫功畫0左幅畫俾佢,希望佢開心返啦!不過個衰婆竟然放0左上日記,oh shit,樣衰死喇!
無得出街,我竟然唔係諗搵街去,亦唔係諗上網做自己0野,更唔係覺覺豬休息0下,我第一個念頭,竟然係諗:唔駛出去,咁咪有時間煮飯等老公聽日有得帶囉.跟住仲要即刻去煮果0下勁囉,仲順手洗埋碗,救命!我今朝已經一起就諗,趁老公唔0向屋企要執屋囉!死喇,變0左妹仔呀,點解會咁架?!需知道我係從來都勁憎做呢 d 0野囉,同埋我幾乎洗親碗打掃親就會爛手0架囉!(Coz of my 皮膚非常敏感>_<)我點會淪落到變成妹仔格,0下0下都諗住做0野0架,救命呀!
不過當然,我只係我老公御用的,其他人唔駛旨意!
雖然煮0左飯,但老公提議出街食,因為我想去又一城拎返果套我留0左0既限量版化妝品,所以佢就話就0岩時間,0向果邊等埋一齊食埋0野先返屋企,我當然話好啦!因為又一城有我最愛0既板前嘛!
點知拎返套化妝品,就去板前拎位,竟然二百幾張,wht the fish!!本小姐當然唔會等啦,傻0既咩,早d 食飽飽返屋企攤抖好過,有諗過外賣返去,但點都唔及入去坐定定享受好囉,所以轉戰food court,食我都ok 鍾意0既味千喇.其實都好好味啦,哈哈!
食飯仲有時間逛逛,去0左Log-on 行,見到une nana cool 好多款Bra Bra 都好靚呢,我都係時候要買返d新,點知除0左我最鍾意果個之外,其他全部都無我個size 囉,唉,呢間0野d size 真係,搞到我個成日都有得睇無得買,不過我發現好多呢d 款色多0既內衣舖,都係好多款都無我個size ,好灰呀,我好鍾意買靚靚內衣0架嘛!因為咁,我就淨係買到一個喇!
跟住揀0左對好可愛0既Bra 帶,仲有好多得意貼紙就走喇,因為人地收舖喇!
我同0左老公講我變0左妹仔,不過淨係佢0既妹仔,哈哈!其實,我係超幸福的妹仔啦!雖然我老公有時都會激死我,搞到我唔開心,又唔識得我,d脾氣又唔係太好,但我知佢個心係勁錫我啦,呵呵呵!
呢套就係我等0左好耐終於返貨0既Bobbi Brown Classic Pink Collection,呢個Collection 0岩哂鍾意粉紅色又襯到Pink colour 0既我!
呢份就係我買返黎0既0野食,全部都係味千0既小食呢,哈哈~
呢個係老公買0既印尼炒飯,有蝦片好好味的~~
我真係覺得呢個Bra Bra 好靚囉,隨佢附送個pad 都係有lace 架,勁靚!!
呢對Bra 帶非常之kawaii 呢,好鍾意d 小青蛙,有鴨仔款0架,不過老公話呢個靚d~
呢個係我前排買0既Kitty 褲褲,好懷舊feel,又超可愛呢!


text:
雖然香港剛剛經歷入冬以來最凍嘅一日,但係之前天文台都話,今年香港嘅冬季受到拉妮娜現象影響,氣溫將會比往年嘅冬天低,咁凍點算好呀?澳門有位極品囡囡就話佢山人自有妙計喎.
好多人都話肥人唔怕凍,不過身為一個肥仔嘅小弟就完全唔認同,因為一到冬天我就凍到騰騰震,令我對身上一堆毫無保暖作用嘅肥肉感到無限唏噓.澳門9號會所嘅囡囡思思就話,氣溫低係客觀現象,覺得凍其實係好正常,至於問到佢有咩辦法提高體溫以抵禦嚴寒,思思就話:「我聽人講羊肉營養豐富,其充滿陽氣,除咗可以幫助禦寒,仲有壯陽作用,大家可以一試.食羊肉之外,我亦有絕技幫男人提升體溫,方法就係用我呢條靈活,濕潤又溫暖嘅蛇舌,挑逗對方嘅耳穴喇.耳穴係好敏感嘅部位,只要我輕輕用舌尖撩動,就會令對方爽到打冷震,你哋知唔知呀,打冷震嘅目的其實係令身體溫度提升,畀我不斷刺激耳穴,打多幾次冷震咪成身暖晒囉.」
思思又好似講得幾有科學理論喎.咁若然刺激耳穴都未能達到預期效果,阿妹你仲有冇法寶先?思思話:「梗係有啦.如果咁都唔滿意,我就會同佢剝光豬,用我熱暖嘅身體直接傳送體溫畀對方囉.不過,期間我又會使出最耍家嘅舌技.有研究指出,體溫流失得最多嘅地方係我哋嘅頭部同頸部,故大家只要戴頂帽同頸巾就會覺得暖笠笠.所以,如果知道對方覺得凍,我就會針對性咁招呼佢哋條頸,用蛇舌同朱唇傳遞暖意畀對方,期間仲會向佢條頸不斷呵氣,呢個方法唔單只保暖又保濕,仲可以令對方快感滿載,爽到打幾個冷震,想唔暖洋洋,甚至熱辣辣都幾難啦.」咁都得?我小弟弟條頸又長又硬,都想打個冷震喎!
年齡:22歲
三圍:34-23-34
興趣:睇雜誌
撰文:賢


text:
雖然我係一個有啲法律知識嘅人,但我依家對香港司法制度已經去到極不信任嘅程度,藐視法庭案件或暴動案如是,而 樹大招風 偽鈔案亦如是,荒謬到呢個程度,政府仲要檢控,法官竟然照判有罪,究竟依家香港可以濫用司法做政治報復去到乜程度,我摸唔透.
樹大招風 案根本係政治檢控
道具銀紙要做得似,呢個係高清年代嘅要求,因為高清年代啲嘢好易穿崩,無可能用真銀紙拍戲.而點解以往用道具銀紙都無事,呢套要檢控,一方面, 樹大招風 其中一個導演係《十年》嘅導演,政治報復同警告味道明顯,另一方面, 樹大招風 嘅政治信息好清楚,好明顯張曉明,王振民呢啲政棍唔服氣,所以指令律政司亂咁告.
而東區裁判法院呢次負責判果個張潔宜,佢嘅背景我係俾個極大問號,點解我咁講,大家睇司法人員任命對她嘅簡介就明
張潔宜於一九七一年在香港出生.一九九四年及一九九五年在香港城市大學分別取得法學士學位及法學專業證書.一九九五年在香港獲大律師資格.一九九七年加入律政司出任政府律師,並於二○○七年晉升為高級政府律師.
乜話,又係政府律師,仲要1997年後加入政府果啲,你覺得呢啲友仔嘅出身,會考慮人權自由呢啲元素嚟判案,咪玩喇,所以呢啲官,好大機會做釘官,而且係最仆街果啲,喺香港嘅人,就唔敢鬧法官鬧到咁盡,但依家既然離譜到呢個程度,簡直挑戰常識,我反正Server喺美國,人喺德國,就不如放膽啲講,呢啲官判果陣,係當自己係裁判官,定係政府律師呀,呢啲乜係判決嚟㗎,你無嘢嘛.寫到明係道具銀紙都要判有罪,你記唔記得刑事案都要考慮犯案動機呢家嘢喎,呢啲判法,簡直係同中國睇齊,果然係一股歪風.
所以近排法院啲離譜判決,令我更加肯定一樣嘢,日後香港啲公務員同法官係必須清算,我執行柯打咋唔係大晒,而且相關嘅法官同公務員必須重判,以及剝奪長俸及一切福利,甚至沒收財產,至能以警傚尤,執行柯打前,唔該問咗自己良心先,唔跟自己良心亂嚟嘅友仔,係必須付出沉重代價,唔可能就此就算數嘅.


text:
普克拉海灣 必去景點及布蘭登海灘附近酒店推介
布蘭登海灘附近酒店預訂
神秘優惠價幫你慳更多
即時揭開神秘優惠價,慳得更多
普克拉海灣必去推介 - 布蘭登海灘
想去 普克拉海灣 自由行?等 Hotels.com 帶你玩盡 普克拉海灣布蘭登海灘 啦!留意我地文章,話你知去普克拉海灣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋普克拉海灣布蘭登海灘 附近有咩酒店,等你更加容易計劃行程,慳返酒店來回景點嘅時間.
普克拉海灣布蘭登海灘 自由行
去得普克拉海灣布蘭登海灘 自由行最緊要一定係揀啱日子去.一啲熱門景點例如,普克拉海灣 嘅 布蘭登海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
普克拉海灣布蘭登海灘 交通
想去布蘭登海灘 暢順無阻濟,最好就係出發前,睇清楚普克拉海灣布蘭登海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
普克拉海灣布蘭登海灘 必食必買攻略
普克拉海灣布蘭登海灘一直都係旅遊熱門地點,去到普克拉海灣布蘭登海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
沙中線可以宣告報廢
港鐵沙中線會展站工程漏放「橫撐」,增加明挖回填施工過程兩側倒冧風險,表面上單純會展站嚟講就唔影響通車,但是安裝「橫撐」一個相對簡單嘅工序都漏得,會展站仲有無其他偷工減料是不能排除.
相對於挖掘等,鋼筋扎鐵,灌漿等工序等如隧道成形,成咗形先可以做鋪路軌,電纜等機電設備工程,然後先可以通車.但安裝「橫撐」條隧道無深過長過,而且又要用多一批人同機器,唔駛錢呀!安裝「橫撐」對於工程進度嘅「貢獻」係零,甚至因為安裝過程要暫停其他工序 (尤其是挖掘),仲有完成安裝之後「頂手頂腳」,例如將挖出泥頭吊上地面嘅吊機操作,抽水機嘅喉管接駁,變相減慢工程進度.另外,須知道單純建築行業規矩,早一日完工,大判仍然收足58億,但就出少一日糧俾工人.你估禮頓同中建無諗呢條數!當然,偷工減料以至偷呃拐騙一樣可以撈油水.所以會展站唔可能仲有無醜聞未爆出嚟.
倒數返沙中線嘅醜聞,第二單是土瓜灣站月台牆身剪斷鋼筋.呢單嘢嘅問題唔係剪斷鋼筋偷工減料慳時間,而係根據報導,大判準備交場俾裝修判頭時「牆壁多處厚度不一,部分位置較要求超出20毫米至50毫米不等」.出現呢個情況嘅可能原因係扎鐵,起模沒跟足圖則進行,但亦有可能係畫則時計錯數,大判在現場修改.至於邊一個原因,請追問馬時亨.但如果係後者,唔只係工程師嘅責任,仲有工料測量師.
土瓜灣站被揭發嘅醜聞的牆身面積約240平方米,計算返高度約4.5米,即係長度約50-60米.一個車卡長度24-25米,即相當於兩卡;每個車卡重量平均40噸,兩卡合共80噸.雖然被揭發嘅嗰幅牆位於月台扶手電梯側邊,但原本嘅設計80噸重力分佈由多幅牆承擔,其他牆身能否足夠分擔少咗嘅呢240平方米?
再返到去第一單嘅紅磡站鋼筋鏍絲牙位切斷.港鐵就話得25條切斷咗,但是就假設條數無虛佈,呢25條係集中埋一齊定係分散?如果係集中埋一齊,可以講個月台一定冧硬;但就算分散,都一樣會冧.再者,承如會展站嘅分析,承建商為咗慳時間賺到盡於是切斷鋼筋,但只切斷25條慳到幾多呢?單係呢一個推論,已經唔可以排除根本唔只25條.
去返車卡重量呢一點,每卡40噸,8卡=320噸.剩係呢條數對照返土瓜灣站同紅磡站已揭發嘅情況,馬時亨話OK就OK呀?? 唔曉工程就俾港鐵昆到,有少少工程概念就會知道無乜可能唔出事.就假設其餘車站同隧道無問題,沙中線只能去到宋皇臺站,啟德站至鑽石山站得一個單向波口,即係掉唔到頭,點通車呀?!
後記:宋皇臺站同啟德站採用島式月台,但列車行駛方向係「左軚mode」右上左落,根本又係支那共匪搞殖民主義嘅所為.
返回主頁
沒有留言:
訂閱: 發佈留言 (Atom)


text:
@10/10
是日假期最後一日,夜晚約咗家人晚飯,唔想走得太遠,
於是尋找之前報導嘅市區隱世公園~
京士拍公園
一個未去到已經冇氣嘅公園!
serach好資料之後就出發去公園附近食lunch, 買啲小食就出發~
記得之前嘅報導話係廣華對面行上去...
但檬爸話喺油麻地救世軍有樓梯上,咁梗係跟高人指點啦!
都唔知幾耐冇行過呢頭..原來啲樓梯咁靚~
影返幾張靚相先!
見到條樓梯已經想暈!!!
兩個小朋友一支箭咁(睇你哋跑得幾耐!)
小檬一馬當先
我隨後跟住,
位置越拖越後!相隔身位越拖越大~
尾隨獨立好勝嘅妹妹豬繼續堅持自己行,
唯怕佢辛苦嘅慈父
忍不住一手抱起身型略胖嘅妹妹豬,
氣喘中繼續行上去!!
身型纖巧嘅小檬以大熱姿態率先到達中間休息地方.
(寫完呢時段文字都喘氣~)
妹妹豬到著
完全冇喘氣!!! wahaha梗係
回望落去,原來真係行到好高!
休息一吓就行
繼續
行..行..行..
妹妹豬繼續堅持自己行
爸爸都尤佢..因為自己都冇力冇氣 =D
唔好轉左,行錯!!
落返小小樓梯就啱
公園望返去就係落完樓梯之後嘅出口
唔使2分鐘已經到咗公園門口!
其實都算快~
最好玩應該就係呢條sir滑樓!
錯誤示範,踩滑梯
(剛sir完未sir晒所以起身比我影,下次唔准!)
我好憎小朋友唔好踩滑梯
公園指示5歲先玩得...見佢都唔太斜,我又喺隔離,
所以都比妹妹試
妹妹sir晒先起身就啱喇!!
圍住呢個小山丘不停爬上去sir落去...無限loop!
玩咗一陣比小檬見到另一邊有sir滑樓
小檬就一路行一路同我講...
媽
咪
我
去
果
邊
sir
滑
梯
啊
.
.
.
同我講野把聲越來越細聲
都未到我耳邊
佢隻腳已經行左去!!
而且仲諗住經過兩個有小朋友swing緊鞦韆!!
喺公園,小檬永遠聽唔到我叫佢,尤其叫佢停果時!!
又要考我嘅反應喇
即刻一路大叫一路跑,一手捉住走緊去鞦韆嘅小檬,
好在都keep到靈敏,唔係小檬已經中頭獎!!!
好似籌款啲驚險節目完咗咁,我都要定一定神,
大庭廣終忍唔住要教訓吓佢...
下刪3oo字......
罰佢企喺到三分鐘冇得玩!!!!!
復活
甲骨文
諗住搵吓個草地,不過發現時間都唔早,
於是玩多一陣就去食吓飲吓休息一下,
影完張到此一遊就走.
後感
呢度設施都算齊備,冇咩蚊咬喎(冇搽防蚊)
人都唔算多,廁所OK
我哋由救世軍果便行上去,
睇返影相時間,由地面行到上公園大約用咗15分鐘,
計埋行錯小小路同三分鐘休息時間~
其實都唔算太辛苦,當埋行山!
最特別,最好玩都係個小山丘同長滑梯!
最後假期之後應真係應該要再有假期!!!!!!


text:
喺香港時間9月15號夜晚10點15分上演嘅西甲聯賽——皇家蘇斯達對巴塞隆拿,巴塞以2:1反勝皇蘇.雖然巴塞已經成功四連勝排榜首,但今場賽事之後發現巴塞存在住一個應該要解決嘅問題,而呢個問題正正係同美斯有關........
全場精華片段,值得留意嘅係美斯進攻企位.
現年31歲既美斯喺足球場上基本上係可以擔任唔同既位置,但係你唔會想佢踢較後嘅職位,因為佢喺前場可以比到對手重大嘅威脅.
喺星期六既賽事當中,佢主要集中係右邊較後既位置上面.雖然站位較後,但明顯見到美斯已經用盡佢全力去幫球隊加強進攻嘅入滲度.經常墮後攞波同分波,唔知係咪寓意著美斯即將轉型成為攻中,甚至中場中嘅位置呢?
喺上半場完結嘅時候,美斯總共有31次觸球次數,但冇一次係可以入到對方禁區.
領隊華維迪上半場派出施美度擔任右閘,不過下半場既時候就用佢將古天奴換入,希望加強進攻能力.正因為咁而美斯就係比賽既時候都集中係右邊後場活動,因為要幫助防守.
缺乏美斯創造力既巴塞隆拿係63分鐘由蘇亞西斯追成平手,66分鐘再由丹比利入球成功反勝皇家蘇斯達.相信呢個時候,華維迪最需要做嘅事情,係點樣將美斯嘅影響力由中場再帶番去對方嘅三閘線(Final-third).
來源:Sport bible


text:
19 MARCH 2017(SUN)
瞓醒一覺,我地就早啲啲起身,因為要急急腳去搵阿寶食功夫熊貓之舞林盛宴自助早餐呀~
做咩要急急腳?因為我地由巴黎人酒店再行去金沙城中心四樓烏魯木齊宴會都有一大段路,我地大約行左20分鐘左右就到啦~
進入宴會廳之後,真係睇到我地嘩...嘩,因為場地好大之餘,周圍都係功夫熊貓,史力加同埋荒失失奇兵嘅卡通佈置,中間又有一個大舞台,好利害呀~
依個係自助早餐,咁當然係非常留意佢有咩食,原來款式都真係好多,中式西式都一樣都有,我估都應該有超過三十款食物,仲有果汁,飲品同埋乳酪任飲,真係勁豐富呀~
仲有可愛嘅費歐娜公主麵包同埋阿寶麵包添~
係我地大約食左半個鐘嘅時候,表演就會正式開始,我地可以一邊繼續食又一邊睇表演,都真係幾好享受呀!
首先就係荒失失奇兵一眾成員~
然後就到馴龍記~
當然唔少得史力加同埋貓劍俠啦~
最後就當然係主角,熊貓阿寶同飛虎女啦~
睇完表演就當然係我嘅重點節目,因為可以集郵啦.每位卡通人物都會嚟到我地每一張台同我地邊玩邊影相,食住等佢地嚟齊齊玩,仲唔係一次過滿足晒依個既為食又貪玩嘅小小豬呀~
真心推仲依個功夫熊貓之舞林盛宴自助早餐,雖然成人都要兩百蚊一位(成人238元,兒童138元),看似就真係有少少貴,不過有豐富又好食嘅自助餐食,又有精彩表演,最重要係坐定定可以等卡通人物行嚟同我地任影相,所以如果好似我咁係一個公仔控,都真係幾值得呀!
More information :
澳門金沙度假區「冰之歷奇」2天自由行套票 每位$699起
- 包「體驗夢工場」冰之歷奇門票
- 包金光飛航香港往返澳門經濟艙船票
- 酒店餐廳內享用早餐或午餐(可免費提升至「體驗夢工場」功夫熊貓之舞林盛宴享用早餐)
- 包一晚酒店住宿(可選擇:澳門金沙城中心假日酒店,澳門巴黎人,澳門威尼斯人或澳門金沙城中心康萊德酒店)


text:
《2010年新春台北之旅》- 第二天(4) – 烏來三好米溫泉會館
打完電話去旅館之後5分鐘,三好米溫泉會館架私家車就黎到約定地點接我地,架車車身有三好米字眼,好易認得出.
三好米溫泉會館座落係山上嘅環山路旁,可以居高臨下望見南勢溪,由烏來老街坐車去只需大約5分鐘車程.
去到旅館原來已經可以check-in,唔洗真係等到5點.因為我地係網上訂房,已經俾晒錢,所以去到只需要俾張e-mail printout佢就可以check-in.三好米嘅職員感覺上好似都係part-time,唔係咁專業,而旅館大堂裝修亦係麻煩,感覺有D老土.
原來三好米真係做米架,仲每人送左一支佢地出產嘅玄米酵素,聽講話可以清腸胃咁話,不過試左一嗒超難飲.
攪完手續之後佢會講解一次旅館設施以及一D要注意嘅事,跟住話俾我地知點去我地間房.客房係地下一層,由呢個入口行落去就係.
入到房第一個感覺係間房好大,應該有成七,八百呎.除左一間大睡房之外,仲有日式起居室.
我地住呢間房叫和風雙人套房,係房入面有埋私人溫泉架,而且亦有一張石床,床下面有溫泉流過,暖暖地訓落去都幾得意,不過唔係咁舒服,所以只係訓下做意思. . . . . .
雖然間房好大,裝修睇落又幾好,不過睇真D就會發現唔係好掂.D裝修好求其,設施又舊又冇乜保養.總體黎講,間房除左大之外冇乜優點.
今次去烏來主要係去浸溫泉,所以先去試下佢個大池.三好米溫泉會館只有男女各一個公眾池,男湯係客房同一層,而女湯就係大堂reception隔離.
同日本一樣,浸溫泉都係要全裸架,不過就冇浴袍俾客人換,所以需要係溫泉嘅更衣室換衫.要浸溫泉先要到大堂問職員要一條儲物櫃鎖匙,跟住就可以打開溫泉更衣室嘅儲物櫃,除左衫就放入儲物櫃,而櫃入面亦有一條毛巾,用黎浸完溫泉後抺身.雖然同日本比仲係差好遠,不過都算OK囉.
可能三好米溫泉會館都知道自己嘅餐飲質素好差,所以房租冇包晚餐,不過就有包埋早餐.本來我地想係浸完溫泉之後出去烏來老街食晚飯,如果要去老街就需要旅館車我地,而按照規矩,旅館只會免費車住客兩次,一次由老街去旅館check-in,另一次就係check-out之後車返出去老街.如果需要另外車出車入,來回一次需要額外俾NT$100,不過都冇所謂啦.只可惜係個天由下午開始就不停落雨,而且越落越大又冇停嘅跡象,所以最後只好打消出去食晚餐嘅念頭,改係旅館入面食.不過旅館只係提供一D固定嘅套餐,其實就只係碟頭飯加一碗湯再加一杯飲品,每份NT$250.以下係我要嘅饅魚飯,超難食!
求其食完餐飯之後唯有返入房聽下雨,今晚就早D訓,希望聽日好天.臨訓前又試下房入面嘅私人溫泉.
第二天行程完結


text:
家居防塵蟎五大實戰經驗!
塵蟎同佢嘅屍體同排泄物係搞到小朋友同大人過敏(鼻敏感,哮喘等)嘅隱性兇手!因為佢細到肉眼睇唔到,而且最鐘意就住係我地嘅枕頭,床褥同被芯到,食黴菌同我地嘅皮屑同頭髮.一張床褥可以藏有10萬至100萬隻塵蟎!!咁你明點解有d小朋友一訓上床就咳,鼻塞或者打乞痴啦~咁有咩方法可以對抗塵蟎呢?《我愛Mama》一班媽媽有好多實戰經驗,今次逐一分享!
1. 勤換洗床單效用不大
一隻塵蟎約0.03cm寬,佢嘅排泄物又會更細,但如果我地用嘅床單枕頭套被袋嘅織布密度冇佢咁細,你一洗完小朋友郁一郁,d塵蟎好易就係床褥,被芯或者枕頭芯到出返黎!
*清洗床單前先用熱水浸15分鐘,洗完之後用乾衣機烘乾更有效
2. 除蟎吸塵器要識揀
宜家出面有d除蟎吸塵器有拍打功能,話將床褥入面嘅塵蟎打晒出黎再吸走.但係床褥深,被芯或者枕頭芯層都藏住成千上萬嘅塵蟎,塵蟎卵,再好嘅除蟎吸塵器都淨係可以清除床墊淺層嘅塵蟎!另外,吸塵器要揀電動吸頭同埋要用HEPA(High-Efficiency Particulate Air)濾網,先可以過濾蟎同黴菌.
3. 使用高通風性被芯
蠶絲,羊毛同羽絨被芯通風性高,裡面嘅水氣散得快,塵蟎含量遠低於化纖棉被或枕頭,而且可以持續好耐.化纖材質容易吸收溼氣,令到細菌,黴菌同塵蟎快速繁殖,另外化纖製程過後依然會有化學揮發物質,非常唔適合過敏體質家庭使用.
4. 防蟎寢具
出面已經有成個系列嘅防蟎寢具可以買!如果唔想換左自己屋企張床褥,可以使用全罩式防蟎床罩,佢嘅原理係將布料嘅小孔織到0.01cm以下,咁樣塵蟎,佢嘅屍體同排泄物都唔可以通過.係床褥入面嘅塵蟎出唔到黎,新黎個d又入唔到去,呢個時候用除蟎吸塵器吸走晒表面嘅塵蟎就OK啦!防蟎床罩一般分純棉同化學纖維,純棉嘅觸感同透氣性都好d,但因為要經常洗,所以小孔會愈洗愈大,用2-3年到就要換.而化學纖維床罩唔洗點洗,不過要問過人推薦先好買,有d料唔好會好侷熱!
一般棉質布料氣孔較大,塵蟎可輕易穿過.防蟎寢具編織孔徑只有塵蟎的1/50至1/500 ,阻隔塵蟎進入繁殖.
5. 每日抽濕幾個鐘
室內濕度高過70度,塵蟎就會快速繁殖.所以每日最好都要有一段時間開抽濕機,令室內濕度低過50度.


text:
香港最近發生一宗令人髮指令 校園欺凌 事件,有一個七歲細路被人塞擦膠,甚至被高年級學生欺凌,因為事件搞到要做手術入醫院,加上家長向傳媒投訴,大家至知,原來香港啲學校喺 校園欺凌 上面,可以搞到咁離譜.恕我直言,其實香港 校園欺凌 問題離譜咗好耐,甚至有部分根本同教師有關.
校園欺凌 與絕對權力
Lord Acton 有金句:Power tends to corrupt, and absolute power corrupts absolutely,不單適用喺政府,任何地方都一樣.而香港嘅學校,喺中國式儒家教師應當擁有絕對權威嘅影響下,有唔少成為絕對腐化嘅土皇帝,特別係操生殺大權嘅訓導主任,點解唔少家長咁熱衷於入家教會,因為喺家教會同啲教師熟,特別訓導主任,副校長一級嘅熟,佢嘅子弟喺學校係可以打橫行,當然呢啲家長係害死自己嘅子女,因為香港嘅公開考試尚廿算公平,基本上,呢啲叫教師寵臣喺公開考試上全部被KO,佢地出到嚟社會好多都唔知做乜.問題係,由於香港嘅教師好多嘢都唔受監管,結果有唔少人喺校方默許下大搞 校園欺凌 ,有幾多細路自殺或一生盡毀,根本上無從稽考.
香港嘅學校,基本好似唔駛守一啲基本人權規則,而教師,由小學到大學,都慣於或樂於使用佢嘅任意權力,如果遇上一啲真係有理想嘅人,或者唔會有問題,但遇上一啲為兩餐走去教書嘅人,呢啲人仲變態到失控.除咗 校園欺凌 ,香港教育界啲腐敗嘢,由校長可以攞住學校經費亂咁舞,到教師收教科書商嘅好處可以任意妄為,甚至有啲名校喺收生背後嘅權錢交換,大家仲嫌唔夠多,呢啲友仔,真係高登仔口中嘅教畜,你估教畜呢個咁難聽嘅花名,真係花崗岩爆出嚟.校本條例可以被土共有機可乘,都係打住要改革香港教育界呢種土皇帝局面嘅旗號,當然,大家都知道,依家只不過係變成另一班人渣,去對付一班人渣,我對異獸戰呢家嘢,一啲興趣都無,敵人嘅敵人唔代表真係朋友嚟.
當然,依家所謂校本條例根本不知所謂,喺美國,管教育嘅Education Board,有唔少地方委員都係民選,因為確保佢地嘅所作所為係向民意問責,唔係香港教育局,因為有個叫蔡若蓮嘅中共黨員做黨委書記,成個教育局變咗同共產黨問責,校本條例因而變成一條邪惡透頂嘅法律.最低限度,香港教育界應該有個人權憲章,除咗明確表明,類似國民教育之類嘢,或禁止學生發表港獨言論呢啲嘢係違反人權,校方可以被制裁,而且,教師某啲偏私行為,特別去到默許 校園欺凌 嘅地步,應該可以用公職人員行為失當嚟治罪.
點解我會用公職人員行為失當罪嚟理解,教師係公帑聘用人員,呢個好清楚,而公眾對教師係託付信任,去授予一定權力,酌情權和職責,以利其完成教育嘅工作,特別係處罰嘅權力,雖然學校沒收學生物品嘅權力,我認為法律上唔存在,根本只係搶劫嚟.但處罰,一定係一種權力,依家 校園欺凌 事件,可能係涉及有人未盡其職責,導致佢有負公眾嘅信任,點解唔係一種misconduct.如果要徹底解決 校園欺凌 問題,係唔係要廣泛引進公職人員行為失當嘅罪名,以刑事懲處呢啲搞到細路身心受創嘅幫凶,至叫做可以解決問題?
教育毫無疑問係崇高,但教師都係人,唔係聖人,唔好攞住疑似聖人光環,然後可以亂咁舞至得,當然,呢單 校園欺凌 案件,其實已經去到ABH嘅地步,係唔係要警方介入調查,我個人認為有必要.呢件事,我唔認為民事可以足以解決問題.教育界唔好同我講,你地做咗啲幾崇高嘅嘢,可以做嘢無皇管.講真,李飛演講果件事,大家可以睇到教育界呢班所謂嘅人,其實有幾私心重,而唔係真係佢地口中講到咁崇高.長遠嚟講,教育改革,唔係搞乜嘢國民教育,所謂教育民主化,亦唔係校本條例呢啲假民主化,例如容許家長自組學校(德國可以嘅),容許Home Schooling,甚至教育監管部門民主化,其實呢啲嘢係十分重要,香港嘅教育係好落後,落後就喺呢啲位.當然,成棚香港家長只係諗住送子女去外國算,但有幾多個有錢有能力去外國享受人地其實爭取已久嘅架構同福利至得.香港人真係太鍾意做free rider.


text:
介紹番兩個有特色嘅比利時朱古力品牌俾大家,香港冇鋪頭,有機會去比利時或者有佢地鋪頭嘅地方旅行,可以考慮幫襯下:
1. Wittamer
比利時皇室最愛嘅品牌,除咗朱古力,佢地仲有出產蛋糕雪糕其他甜品.1999 年佢地幫皇室設計大婚所用嘅婚宴蛋糕,喺比利時係好有權威嘅一間甜品店.四年前喺布魯塞爾 (Brussels) 旅行試過佢地嘅 praline 朱古力,質素比 Godiva 同 Leonidas 好,同 Neuhaus 就差唔多.Wittamer 歷史比 Godiva 同 Leonidas 更悠久.
2. 如果你走去問尋日排 Godiva 雪糕買一送一嘅人,究竟 Godiva 係黎自咩國家,我諗,至少有三份一人答你唔出.佢地可能會話,英國咯,法國咯.未必個個會知道,Godiva 係一個比利時品牌.而當呢一堆人以為自己排緊一啲「high卡」野嘅時候,佢地亦都唔會知道,係比利時當地人眼中,Godiva 只係一個好普通嘅連鎖朱古力品牌.
比利時除咗盛產啤酒同薯條,最出名嘅就係朱古力.據統計,比利時全國就有超過 2000 間朱古力店.比利時三大朱古力品牌之中,Neuhaus 賣得最貴,而佢地亦都係全比利時最歷史悠久嘅品牌﹕Leonidas 係三個品牌之中賣得最平嘅,歷史冇 Neuhaus 咁耐,但都有超過一個世紀﹔Godiva,朱古力價錢介乎佢地兩個之間.頭先講「三大品牌」,意思並唔係話佢地係比利時人眼中最好食嘅三款朱古力牌子,只係話,佢地係最出名嘅三個連鎖牌子,marketing 做得好,世界各地都有佢地嘅鋪頭.或者,Neuhaus 喺佢地眼中都算係一隻幾出色嘅朱古力牌子,但 Godiva 同 Leonidas,就真係好普通賣俾旅客嘅連鎖牌子,唔係話唔好食,但就真係好普通.
香港人好鍾意排食野隊,但唔知點解成日跟埋啲根本唔值得跟嘅隊.一蘭,喺日本根本就係好普通嘅拉麵,就算嚟到香港,佢嘅質素都只係中下水平﹔Jamie’s Italian,啱啱嚟香港時新聞話 booking full 哂,喺歐洲佢只係一間平民餐廳,喺倫敦同聖彼德堡 (Saint Petersburg) 食過,味道普通過乜,早幾個月冇乜人走去試下香港鋪,燒鵝價錢,蔗渣味道.Godiva,都唔講排個幾鐘換個雪糕你時薪幾多錢值唔值,又或者買一送一份量減半 on 唔 on9,呢個牌子根本就唔值得你去排.Godiva 對於比利時人嚟講,就等於澳門人嘅咀香園同香港人嘅奇華,幾有代表性,難食咩?又唔係嘅,不過 as a local 一定有更好嘅選擇咯.
香港人,最鍾意追住人地嘅二等三等貨當係「high 卡」野.


text:
所有安排時間同第一日一樣,
都係同啲老師打咗招呼就自己玩,佢上咗去個sir滑梯玩,
好在都忍住唔喊,唔知道係咪撞到吓呢??
第一日未知要開門,擒入去..哈哈
呢日已經識要開門
hello~
老師叫小朋友排洗,就乖乖排隊
繼續扮去we we
到妹妹豬手上喇
(唔使我喺後面提,叻叻!)
放學返到屋企,
妹妹豬識話俾婆婆知道佢今日喺學校喊,唔sir滑梯
好叻呀..記得小檬果時真係唔識講自己做過咩架
適應班Day 3
呢日如常玩車車/廚房,不過冇玩sir滑梯喇,唔知係咪驚左呢!
有位普通話老師見到妹妹條辮仔就同我傾吓女仔紮辮辮,
話~ 呢啲唔係咁經常用嘅詞語,
講到我都唔知道自己講咩!
嚇c人
妹妹豬見我唔理佢,已經自己走去睇圖書!
好叻叻呀~
自己走去睇,唔使我陪!
又到排洗喇...
以為又係扮去we we
點知呢日真係we到呀!!!!
wow.好開心呀..
第一次見到人we we
我自己會咁開心架..wakaka
出嚟梗係讚賞佢啦!
入課室喇..呢日聽吹汽球故事!
小朋友仲可以幫汽球畫頭髮添~
同校長傾談講咗兩句,俾佢睇咗啲相,妹妹豬想睇,我就話唔睇電話架.
放學返到屋企,妹妹豬識話俾婆婆知
佢今日喺學校曳,要睇電話.
真係估唔到咁快識報告
適應班Day 4
呢日上午黃雨,好在都過得快,所以下晝有得返!
原本唔係叫姐姐咁紮架,不過都幾好吖..
我都要諗吓之後點叫姐姐整咩頭???
定俾佢自由發揮呢?
今日校長有啲野同我傾..於是老師就帶住妹妹去玩,
佢又肯跟喎!傾完都冇搵我!
排洗..
呢日冇得wewe喇..可能啱啱去咗~
唔緊要,已經好叻架喇!
適應班Day 5
最後一日喇!
我諗好大機會遲啲自己返到學校都係咁!
我再幫佢紮返條melody已經爛咗!
唯有plan b孖邊妹就算!
睇吓圖畫/玩吓車仔,
入課室聽故事喇!故事講小朋友返學校...
唔知道點解今日時間好似特別快,
落堂完成5日嘅適應班喇!
妹妹豬比我想像中更加鍾意返學!!
比我想像中獨立!
唔知道下星期要坐校車,情況又點呢??
BB生涯就快結束,準備開始上學嘅生活
真係有啲唔捨得~
不過對學校生活又有另一種嘅期待...


text:
甘邑 必去景點及干邑公共花園附近酒店推介
干邑公共花園附近酒店預訂
神秘優惠價幫你慳更多
即時揭開神秘優惠價,慳得更多
甘邑必去推介 - 干邑公共花園
想去 甘邑 自由行?等 Hotels.com 帶你玩盡 甘邑干邑公共花園 啦!留意我地文章,話你知去甘邑 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋甘邑干邑公共花園 附近有咩酒店,等你更加容易計劃行程,慳返酒店來回景點嘅時間.
甘邑干邑公共花園 自由行
去得甘邑干邑公共花園 自由行最緊要一定係揀啱日子去.一啲熱門景點例如,甘邑 嘅 干邑公共花園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
甘邑干邑公共花園 交通
想去干邑公共花園 暢順無阻濟,最好就係出發前,睇清楚甘邑干邑公共花園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
甘邑干邑公共花園 必食必買攻略
甘邑干邑公共花園一直都係旅遊熱門地點,去到甘邑干邑公共花園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
深仔:我做咩要戴頭套?因為...........
話說呢幾個星期,落雨嘅日子比天晴嘅日子多,一有好天,爸爸就會帶我哋去狗公園玩個痛快;上星期五晚,爸爸帶我哋去玩,仲一玩玩左成三個幾鐘,我好落力咁追擊一眾大狗,過程中我大大話話跑左兩個鐘,打左無數個斛斗,臨走時餅餅媽已經發現我隻左手仔有啲唔妥,但係爸爸實在上過我哋唔少當,當時無為意;到左星期六朝早,我隻手仔開始好唔舒服,爸爸同雲姨姨都發現我隻手仔唔掂地,爸爸幫我仔細檢查,應該係我跑嘅時候扭傷手指,不過雲姨姨想睇下我隻手仔點,我都唔肯;爸爸觀察左兩日,覺得唔多對路,就決定星期一帶我見獸醫.
星期一下晝,爸爸約好時間帶我見吳醫生,出門口之前,爸爸慎防我玩嘢,去到診所又咩事都無,幫我再仔細檢查多一次;爸爸按清楚每一個部份,甚至用手指檢查腳掌肉墊每一個位,除左一隻手指仔有啲腫,就無其他特別;但係當吳叔叔幫我檢查時,我又發揮我深仔玩嘢本色,不論叔叔掂我邊個位我都慘叫兼縮手,爸爸就梗係唔會上當,即場幫叔叔手同我檢查,結果肯定係第一隻手指扭傷;叔叔開左啲止痛藥俾我,又同爸爸講,我要戴頭套,但係爸爸知我好憎個頭套,戴左之後有時我會專登用個頭套撞爸爸對腳,所以爸爸見我唔係咁嚴重,都無要我戴.
誰不知我覺得手指唔舒服,不時舔手指,結果........
手指中間生左個一厘米直徑嘅腳瘡,我覺得唔舒服,就咬爆左個瘡,攪到個傷口含膿.
爸爸即刻幫我消毒傷口同搽藥,到左星期四朝早,爸爸見個傷口無好轉,再幫我洗多次傷口同搽傷;到夜晚,個傷口仍然流膿,爸又再洗多次,不過呢次爸爸試下唔搽藥;到星期五朝早,個傷口仍然好痛,爸爸嬲嬲地,全日一得閒就幫我洗傷口,足足洗左四五次;到星期六朝,個傷口終於叫做好啲,無再流膿,但係爸爸始終唔放心,再帶我見吳叔叔,今次要食抗生素,仲要食兩個星期,爸爸話個傷口一日未好返哂都唔會幫我除頭套,仲要無得出街呀!


text:
講左話帶小小豬入迪迪尼感受一吓哈囉喂氣氛,終於等到今日就成行啦!今日個天氣真係幾好,唔太熱得嚟又有少少風,啱晒怕熱嘅小小豬入去玩.好在我之前都為小小豬準備多一套骷髏骨衫仔,咁都叫啱天氣得嚟又可以配合個氣氛.如果著南瓜仔入去,我都怕小小豬會好熱好辛苦呀!
今次除左我地一家三口之外,我地仲請埋小豬媽入去一齊玩,再加上又有AP嘅小肥肥,一行五人入去玩啦!
由於小小豬係MTR時開始瞓左,到入到樂園都仲未醒,所以我地就先行吓SHOP先啦~
行到去南瓜佈置,原先打算幫小豬媽影啲相先,等小小豬醒左先再同佢影過.點知我地影左兩張相之後,小小豬就已經醒左,可以同我地一齊影靚啦~
叉足電嘅小小豬真係好唔同,做左好多古靈精怪表情,真係愛C佢呀~
係影緊依個南瓜景嘅時候,小小豬眼睛不停咁望向木馬嗰邊,又成日指住啲木馬講嘢咁,所以小豬媽就話帶小小豬去玩木馬.依個小小豬都係第一次玩,不過全程都好ENJOY咁,一啲都唔驚啦~
玩完木馬,我地就繼續去南瓜佈置影相啦~
之後我地就排隊影公仔,就係依個時候,Carmen姐姐都入左嚟,所以可以JOIN埋我地一齊影相.小小豬成日都收到好多Carmen姐姐嘅禮物,今次終於都可以親身見到姐姐啦!(不過因為唔太方便,所以唔POST姐姐同小小豬影嘅相啦~)
因為都唔算多人,所以我地都影左好多公仔,唔知係唔係小小豬太鐘意佢地,所以每一張相佢都只係掛住同佢地玩,完全唔合作地望相機,真係俾佢激C呀!
依兩份係小肥肥送俾小小豬嘅~
Carmen姐姐送嘅餅餅~
小豬買揀款我買嘅毛巾仔,等小小豬時洗白白用~
最後就係小豬媽買嘅一套靚衫,真係好有型呀~


text:
人人常說「施比受更有福!」呢句說話我完全同意.因為只有幸福嘅人,先有能力去給予,去幫助有需要嘅人.我所講嘅幸福,未必一定係大富大貴,只要自己有額外嘅野,儘管只有一個幾毫,一塊麵包,只要有心,已經可以幫助別人.
平安夜晚,凍到爆炸.我地一家人揸車出外食飯,正討論緊去邊度食大餐之際,見到一個鬼佬Homeless 企左響條街到打冷震.老公遠處望到,響銀包拎左幾蚊雞出黎,兜架車過去遞比佢,問佢需唔需要食物,又比左一個蛋糕佢頂肚.呔仔細細見到爸爸咁樣做,好好奇,不停問爸爸點解要比錢同比野食佢嘅? 佢係咩人? 點解佢唔返屋企等等.其實當呔細問問題嘅時候,我已經鼻酸眼紅.諗下自己係幾幸福,一家人可以食得飽著的暖,唔止喎!仲係可以食自己鍾意嘅野,著自己鍾意嘅衫!!幸福真係唔係必然,我為自己所擁有嘅野感到滿足了!
對於呔細嘅疑問,老公講左好多例子比佢地聽,教佢地點解要幫助別人等.此事呔仔細細似乎學識同明白左D野.佢地即刻講,我第時搵到100蚊,我都要分比有需要嘅人,呔仔仲話要比晒全部,哈!之後老公同我講,其實比個蛋糕佢嘅時候有D猶疑,因為個蛋糕其實係諗住聽日我生日時,響雪山用黎做 Birthday Cake 比驚喜我.不過覺得佢比我地更需要呢個蛋糕,所以決定比左佢.我知道,因為老公望左個蛋糕幾秒先遞比佢,我就諗,平時佢好快手架喎!原來背後有咁嘅原因!我當然唔介意啦,能夠幫到人更加有意義!
真係架!快樂真係唔在於你擁有幾多,而係你能夠同人分享幾多,其他人會因為你而得到快樂!身教真係好重要,平時講幾多,都唔及你身體力行去做一次咁有感染力!響度祝大家新嘅一年,繼續幸福快樂之餘,亦多 D 將自己嘅幸福快樂,分比有需要既人.^^


text:
鑽石沙灘 必去景點及鹹水國家公園附近酒店推介
鹹水國家公園附近酒店預訂
神秘優惠價幫你慳更多
即時揭開神秘優惠價,慳得更多
鑽石沙灘必去推介 - 鹹水國家公園
想去 鑽石沙灘 自由行?等 Hotels.com 帶你玩盡 鑽石沙灘鹹水國家公園 啦!留意我地文章,話你知去鑽石沙灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋鑽石沙灘鹹水國家公園 附近有咩酒店,等你更加容易計劃行程,慳返酒店來回景點嘅時間.
鑽石沙灘鹹水國家公園 自由行
去得鑽石沙灘鹹水國家公園 自由行最緊要一定係揀啱日子去.一啲熱門景點例如,鑽石沙灘 嘅 鹹水國家公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
鑽石沙灘鹹水國家公園 交通
想去鹹水國家公園 暢順無阻濟,最好就係出發前,睇清楚鑽石沙灘鹹水國家公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
鑽石沙灘鹹水國家公園 必食必買攻略
鑽石沙灘鹹水國家公園一直都係旅遊熱門地點,去到鑽石沙灘鹹水國家公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
無用老公決戰絕世好老公!
太太圍埋一齊唔係講奶奶同小朋友就係講老公!之前網上有段爆紅短片叫「我的1000分老公」,講個老公返到屋企就做家務湊女,好多阿媽Friend share出黎話呢d男人絕晒種!又有人順便晒命話自己有個好老公.阿G媽成日同d媽咪friend吹水,收埋收埋唔少Case,忍唔住要同大家分享下!究竟天底下嘅好老公會係點,而無用老公又有幾咁令人火大呢?!
1. 不體貼老公 vs 體貼老公
無用老公絕對唔會主動幫手做家務!就算你忙到攰到就死佢都唔會出手!分分鐘老婆病左都仲要做家務….
至於絕世好老公就超貼心,知道老婆辛苦會叫佢休息下,主動幫手做家務!
2. 懶理婆媳問題老公 vs 促進婆媳關係老公
婆媳問題似乎係千古不變99.9999%會發生!老公係最關鍵嘅中間人!
無用老公唔理就真係冇得搞嫁啦~老婆又嬲,阿媽又嬲,雙輸!
絕世好老公一定會氹到兩邊都開心,老婆奶奶關係好,生活都開心d!
3. 愈幫愈忙老公 vs 幫得手老公
無用老公間唔中抽起條筋要幫手,點知搞到一獲泡!
絕世好老公煮飯,湊仔,做家務樣樣得!老婆放心交比佢之餘仲有得抖下~
4. 膽小老公 vs 勇敢老公
無用老公見到曱甴個陣就係咁⇊⇊⇊
最後咪只好老婆自己面對~
絕世好老公就算自己都驚,都會去KO小強!
5. 污糟老公 vs 乾淨老公
有d老公淨係識整亂間屋!次次幫佢執完轉個頭又亂返,晒氣!
至於絕世好老公呢~乾淨企理,執到間屋整整齊齊!
6. 照顧小孩方面:極度隨便老公 vs 有條有理老公
極度隨便老公自己份人本身隨便,所以湊小朋友個陣都一樣,真係唔放心比佢單獨湊B呀~
絕世好老公會同媽媽一齊學湊B,做起上黎有板有眼!
7. 唯我獨尊老公 vs 識得感恩老公
呢Type無用老公對老婆煮嘅飯嫌三嫌四,咁勁你自己煮啦!
無論老婆煮d野幾難食,絕世好老公都會食晒,仲會講句辛苦老婆喇~
8. 育兒方面:做晒好人老公 vs 做醜人老公
呢Type無用老公放工返到屋企就淨係同小朋友玩!唔肯做醜人,有時仲會幫住仔女!
絕世好老公肯做醜人,見到小朋友有唔岩會自己教,唔會推晒比阿媽!
9. 唔上心老公 vs 上心老公
唔上心老公連結婚紀念日都唔記得,講過要做d咩又唔記得,應承左又唔記得!(放棄)
絕世好老公每個重要日子都會留比老婆,諗埋點慶祝~仲會留意老婆既喜好同記住老婆講過既野~
10. 無視型老公 vs 重視型老公
無視型老公一返到屋企就打機,專心到火燭都唔會知!
絕世好老公每日都會花時間同老婆傾計/一齊做d野,咁先可以KEEP住咁甜~


text:
(《通識夾心餅》係一個通識科主任嘅自白,希望搞清楚究竟學校決策點樣達成)
文:夾心餅 (中學通識科主任一名)
我相信你個人,我相信你個心,我亦相信你嘅能力,正因為咁,我去做少少嘢去成全你做好你負責做嘅事.呢啲唔係「疑」,而係「信」.
成日聽人講:「疑人勿用,用人勿疑.」講係易,但喺學校入面做中層管理人員,邊有得咁瀟灑?
要做到咁高境界,有好多先決條件,作為夾心餅係咪可以保證先?例如仲話「疑人勿用」喎,好聽就話有一班同事跟你,但其實班同事又唔係你揀,即使係你揀都唔係好多人選俾到你揀,到最後好可能係有班老師自己嗰科凸堂被逼要嚟教通識,係咪啱教無保證.你估你係 Steve Jobs 下下可以淨係請 A Players 咩?咁最後疑唔疑你都要用㗎,到你揀㗎?
「用人勿疑」都係一樣.既然人都唔係你揀 (或者最少唔係完全係你揀),咁我好難要求同事做事方法同我完全 100% good fit 㗎喎.唔好話同事勤唔勤力或者叻唔叻嗰啲先.假設個個都勤力,個個都叻,但係做事手法總有唔同啦啩?就用返教通識科做例子,有啲老師鍾意用議題教學,有啲操題目,有啲鍾意上堂多啲互動搞辯論,角色扮演咁,你好難話佢哋唔啱㗎喎.
更加況且,玩 RPG 人物都有不同屬性啦.有啲係會用魔法,有啲戰鬥力強,有啲會恢復同伴「心心」值,你好難咁啱成個科組啱啱好樣樣齊.你估而家學校 Open Day 儲印仔,有得你要邊個就邊個咩?咁嘅環境,100% 交晒嘢俾同事跟,即使撇開佢有無心或有無能力跟,我都好難完全放心囉.
之不過咁,古人講嘢梗有佢嘅道理.講真,你同我都想在一個被人信任嘅環境之下工作.唔駛一日到黑驚自己做錯嘢或者做咗乜嘢不合上意,就會被人怪罪落嚟.做老師的有時被害心理好嚴重,合約教師固然驚無得續約,常額教師都會諗會唔會被人燉冬菇或者編去教差班.結果乜都唔敢做,或者乜都問科主任點做,人唔煩你都煩,咁點做嘢唧?
況且事實上,係咪到你下下話唔信人先?你咁叻你自己做晒佢囉!咁又唔掂㗎嘛.一來點做得晒?二來真係會有啲有心嘅同事,你做晒所有嘢佢反而唔鍾意,亦都令佢無咗一個學嘢嘅機會.我時刻記住,培訓年輕一代係我哋夾心餅份糧包埋嘅職責嚟㗎.
咁設身處地,我哋做科主任嘅又的確要體諒同事有呢種壓力,要放手,俾多啲信任,咁先做到嘢㗎喎.
「咁你講晒啦,咁又唔係咁又唔係,想點?」我都諗咗好耐.結果所謂教學相長,有一年帶學生會,阿主席俾咗靈感我明白應該點做.
阿主席係咁嘅.各個活動分晒俾各位幹事做負責人 (PIC),開會時 PIC 就匯報個活動點做,佢就自己攞本簿仔係咁抄抄抄.到 PIC 講到有邊個部分唔識做或做唔掂,佢會話:「得啦,阿咩哥,啲大嘢你搞啦,呢樣等我幫你搞掂佢啦.」明明有時我作為顧問老師一聽,佢「幫手」搞掂嘅係好重要嘅部分,但佢從來唔會爭功 take credit,PIC 個大名仍然由幹事做,佢就幫幹事們執漏,從來永無半句怨言,永遠嘻嘻哈哈笑笑口.結果嗰一屆學生會係公認近年最好嘅一屆.
我明啦.原來「疑人不用,用人不疑」,唔係話你乜嘢都放晒手俾人去做.我放得俾你做,我信你,我真係信你;但與此同時我明白人性,人係有缺憾,有盲點嘅.你嘅缺憾同盲點,我幫你補,唔係唔信你,係我知道人無完人.我相信你個人,我相信你個心,我亦相信你嘅能力,正因為咁,我去做少少嘢去成全你做好你負責做嘅事.呢啲唔係「疑」,而係「信」.(係咪好高境界呢?我懷疑阿主席自己都唔知係咁.)
明白之後,我發覺咁樣同人合作真係開心好多(唔係左膠上身).始終,我係夾心餅中間塊饀,唔係腦細,同事俾面叫聲你科主任,否則我乜嘢都唔係.開開心心,又做到嘢,月尾又有糧出,係咪夾心餅嘅夢想?


text:
天文學
天文學係一門專研究天體同宇宙嘅自然科學.天文學運用數學,物理同化學來解釋宇宙入面唔同嘅天體,包括恆星,行星,衞星,彗星,星系等等,同埋其他各種現象,譬如日食,行星順行同逆行,超新星爆炸,伽瑪射線暴,宇宙微波背景輻射等等.可以噉講,任何源於地球大氣層以外嘅自然現象都屬於天文學嘅研究範圍.
人類好早就出於唔同原因開始研究並記錄各種天象,因為天文學嘅發展,既有實際意義,譬如利用恆星導航,利用太陽同月光嘅週期變化來確定曆法同節氣,亦可以幫助迷信嘅人理解罕見天文現象.而喺歐洲文藝復興開始之後,天文學研究促進咗科學發展,尤其是數學同物理.一啲至出名嘅物理學家同數學家,哥白尼,伽利略,牛頓,歐拉,愛因斯坦,霍金等等,佢哋好多研究成果,都係為咗解答天文學上嘅問題.
到20世紀中期,人類技術高度發展,有足夠嘅能力去探索地球大氣層以外嘅世界.蘇聯首先實現載人太空任務.美國太空人首先登陸月球,係人類第一次踏足地球之外嘅天體.研究太空航行技術,推動咗好多第啲唔拉更嘅科技進步,譬如衛星電視,全球定位系統,高溫陶瓷,高度防水材料,太空育種等等,都令地球表面居民嘅生活質素提升.
對於一般天文愛好者來講,天文除咗係一門科學,亦可以係一種休閒嗜好.好多業餘天文愛好者鍾意觀星,天體攝影,發現小行星,月面反射通訊等等活動.天文學上嘅物理現象,外星人猜想等等,亦係文學,影視,音樂,藝術常見嘅題材.


text:
最近有唔少朋友仔问及到保加利亞4G上網卡哪裏買好,有唔少曾经去过保加利亚嘅朋友,都推荐佢哋可以去Cuniq香港網上商城上面了解下.点解要推荐中國聯通呢?唔通呢一個網站有咩样吸引人嘅地方?
保加利亞4G上網卡哪裏買好呢?有好多人首先谂到嘅就係選擇一個比較大型嘅通訊运营商網站,因為呢一部分網站实力比較大,而且往往可以為用户提供更加靈活的選擇,所以一般大平台都係作為用户优先選擇,买上網卡会比較放心.中國聯通網上商城就係一個咁样嘅網站,喺众多嘅品牌运营商裏面口碑比較好,而且服务比較全面,客服又比較专业,当然啦,上網卡嘅品质都唔錯.正係因為属于一個大平台,而且有口碑,所以先至会有好多朋友仔選擇中國聯通嘅網上商城.
保加利亞4G上網卡哪裏買便宜?相信呢個问题都係好多朋友仔关心嘅,毕竟价錢嘅高低会直接决定佢哋係旅游上面嘅投入问题,所以一般人都希望可以搵到一個更加物美价廉嘅上網卡方案.我哋可以睇一下Cuniq上面而家有咩样嘅产品可以選擇,比如一款叫做歐洲30日嘅上網卡大家就可以考虑,158港币,包含3Gb數據用量,一個月嘅使用期限,包含英國一千分鐘本地通話同无限条英國电信,重点係覆盖保加利亚在内嘅37個國家,亦即係話,你除咗可以去保加利亚之外,即使去其他歐洲地区都一样可以用呢一款卡上網.
保加利亞4G上網卡哪裏買?再加上而家通过Cuniq香港網上商城購买保加利亚4G上網卡仲可以享受到更加多嘅優惠,对于一部份香港或者廣東嘅朋友,佢哋如果唔识普通話嘅話亦都可以選擇粤语服务,了解更加多关于上網卡嘅套餐问题.噉样一来就可以保证去旅游之前可以轻鬆噉样解决上網嘅问题.


text:
繼上次介紹完彩豐行嘅JimmBenny 海藻抗菌淨化面膜之後. 今次有佢嘅姊妹產品想介紹比大家.   呢支mask都係只需敷5 – 10分鐘就可以啦!! 所以我都係響沖涼嘅時候用!! 呢支面膜嘅主要成份: 海洋骨膠原 – 迅速滲入皮膚底層,集中阻止並緩和皮膚彈力組織的惡化及減少皺紋加深的現象. 藻類衍生物 – 增加皮膚的水份與免疫功能,恢復受損組織正常循環. 彩豐行網頁嘅功效: *含豐富的藻類衍生物和海洋骨膠原成份 *能直接將成份輸入深屠皮膚,補充骨膠原活化肌膚細胞 *促進新陳代謝與再生能力,增加皮膚的水份與免疫功能 *促進真皮層微血管形成,恢復受損組織正常循環. 用法: 將厚層面膜均勻地塗於潔淨之面部,待10分鐘後,用水清洗即可. 個人用後感 : 我覺得佢性質好溫和. 保濕能力好好,方便易用!! 用咗佢之後啲皮膚仲無咁暗啞,因為底層保濕番!! 又平!! ($26一支)可以厚厚咁敷!! 我一星期用兩至三日,效果不錯!! 你地都試試啦!!
Continue reading
都市人真係好忙,但我想提提各位女士,就算再忙,都要敷mask呀! 有啲真係為啲懶人著想!! 瞓之前塗上,第二朝洗完面即刻容光煥發!! 我用得最多嘅係 Laneige 的 Water Sleeping Pack,佢真係好保濕! 一年四季都好適合用! 我 honey 最怕’痴笠笠’ ,但係佢到冬天都會脫皮.我照幫佢塗! 佢都可以接受到!! 佢瞓醒第二朝洗完面,即刻咩脫皮情況都無哂!! Very Good!! 不過,我最近又貪新鮮,試緊一隻彩豐行嘅 sleeping mask.用後感遲啲同大家分享啦!!
Continue reading
唔知大家對美容院有咩睇法呢?! 我就無咩好感!! 以下係我嘅不快經歷! 相信所有人去美容院都試過比人hard sell 買course! 唔知大家反唔反感?? 以我咁怕麻煩嘅性格就好憎呢啲行為! 佢地最鍾意困住你響房裡面,然後不斷迫妳買course.你唔買佢地都唔會咁易放過你.繼續不停遊說妳,直到你肯買,先肯放你走! 買完個course,惡夢仲未完! 好多次我打電話去預約都 full booking! 仲要個course 都未完又叫你再買! 仲有呀!! 明明買course 嗰刻講好每次做facial只扣一格架麻….但係次次去到都話妳皮膚太乾呀,無光澤呀….等等等等…..總之一定有特別嘢要妳做,然後扣妳兩格. 最過份有一次,我約好朋友做完facial之後食飯! 我又怕做做下facial瞓著咗.為免遲到,所以我校好電話的嘅閙鐘一個半鐘頭之後響先開始! 點知到我閙鐘響嗰刻,都仲未有人幫我起倒膜! 我只好耐心等候啦….最後等到我個 friend 打電話比我. 我問番個 friend 幾點…..先知我個 facial 已經做咗兩個鐘有多! 最後我唯有自己卸下倒膜,用枱面啲濕棉花自己清理乾淨! 走之前我都有走去 reception 同啲人理論架! 不過我當時趕時間,無追究!! 直到我下一次再去做facial嗰時,佢地先同我道歉! 仲話唔計我上次嗰次 facial 潻! 我當時心諗:「是但啦! 反正完咗個course,我都唔會再join 任何course啦!」 最後為免麻煩,我將最後幾格嘅 facial 都豪咗比佢! 好過又比佢地煩住要我買乜買物!!! 事隔幾年,佢地仲會打比我問我幾時去做 facial……我真係睬佢都傻,理鬼佢!! 我仲想提提大家,我去嗰間係一間有名氣及連鎖式經營嘅美容院! 所以大家唔好因為佢有名氣,就掉以輕心啊! 最後祝各姊妹好運,唔好遇到衰嘅美容院!!
Continue reading


text:
塞里福斯島 必去景點及利瓦達基亞海灘附近酒店推介
利瓦達基亞海灘附近酒店預訂
神秘優惠價幫你慳更多
即時揭開神秘優惠價,慳得更多
塞里福斯島必去推介 - 利瓦達基亞海灘
想去 塞里福斯島 自由行?等 Hotels.com 帶你玩盡 塞里福斯島利瓦達基亞海灘 啦!留意我地文章,話你知去塞里福斯島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋塞里福斯島利瓦達基亞海灘 附近有咩酒店,等你更加容易計劃行程,慳返酒店來回景點嘅時間.
塞里福斯島利瓦達基亞海灘 自由行
去得塞里福斯島利瓦達基亞海灘 自由行最緊要一定係揀啱日子去.一啲熱門景點例如,塞里福斯島 嘅 利瓦達基亞海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
塞里福斯島利瓦達基亞海灘 交通
想去利瓦達基亞海灘 暢順無阻濟,最好就係出發前,睇清楚塞里福斯島利瓦達基亞海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
塞里福斯島利瓦達基亞海灘 必食必買攻略
塞里福斯島利瓦達基亞海灘一直都係旅遊熱門地點,去到塞里福斯島利瓦達基亞海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
博尼法西奧 必去景點及卡勒圖海灘附近酒店推介
卡勒圖海灘附近酒店預訂
神秘優惠價幫你慳更多
即時揭開神秘優惠價,慳得更多
博尼法西奧必去推介 - 卡勒圖海灘
想去 博尼法西奧 自由行?等 Hotels.com 帶你玩盡 博尼法西奧卡勒圖海灘 啦!留意我地文章,話你知去博尼法西奧 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋博尼法西奧卡勒圖海灘 附近有咩酒店,等你更加容易計劃行程,慳返酒店來回景點嘅時間.
博尼法西奧卡勒圖海灘 自由行
去得博尼法西奧卡勒圖海灘 自由行最緊要一定係揀啱日子去.一啲熱門景點例如,博尼法西奧 嘅 卡勒圖海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
博尼法西奧卡勒圖海灘 交通
想去卡勒圖海灘 暢順無阻濟,最好就係出發前,睇清楚博尼法西奧卡勒圖海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
博尼法西奧卡勒圖海灘 必食必買攻略
博尼法西奧卡勒圖海灘一直都係旅遊熱門地點,去到博尼法西奧卡勒圖海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
太伊:
好chur[表情]
北海道係適合慢慢行既地方,睇到你一日去好多地方咁,其實有D浪費左呢個地方
Day 1
....... (2018-06-12 16:02)
Day1
點解會book一間同你既行程完全唔順路,又遠既地方做你第一日既住宿?
其實旭川有好多好平既地方住,定你對民宿有情意結?其實初始唔識旭川/東川, 只係收order話要去美瑛/富良野2晚, 又驚全花景2日小朋會悶, 所以夾埋旭川. 之後發覺旭川酒店好多都無房(我2大3小一間房好多酒店system都唔cater), 最後見呢間無乜人住過, send去問又好helpful, 所以揀左呢間
Day2
旭山動物園,其實你有三小朋友既話,你預朝早行晒動物園係會有D趕
我呢個大人行都行兩個幾三個鐘…小朋友如果比較好奇睇動物既話其實會可能再花多少少時間呢個最終可能都係半日, 但會早d出發. 小朋友對動物有興趣的, 但父母體力有限, 試過海洋公園/迪士尼好辛苦
而Patchwork Road你齋兜既話其實你同冇去過係冇咩分別
呢條路即使唔踩單車,都有D位係落車欣賞下附近唔同丘陵綠油油既環境主要係怕小朋友悶, 所以唔敢stay太耐. 不過如果你覺得panaorama更靚的話. 咁我可以day 2早上去雪山, 下午旭川動物園. 咁day 3早上就直接去panorama, 然後再落富良野/星野, 咁可能無咁趕
Day3
7月大雪山溶雪架喎,你上去可能冇咩野做
富田農場其實都有野食,食野唔係特別貴
所以唔一定要特登去第度食完野再去
同埋富田農場近彩香之里,睇花黎講自駕你呢三個地方應該揀兩個地方,一個朝早一個晏晝去就夠,三個地方之餘你仲要去星野渡假村,成日又係會超趕咁
大雪山係我想去, 知道應該無雪, 只係希望同小朋友上去行下山, 最重要係無咁多人
尋日同朋友傾開, 佢話富田農場其實無乜特別(主要都係花田花海, 其他地方都可以有), 但超多人! 因為所有旅行團都會去, 可以skip <- 考慮當中
Day5
千歲水族館係一個行程唔係一個休息點 呢個我同意係行程
Day 6
鱗友朝市 雖然我冇去過,但睇落都幾細下,唔肯定有冇蟹食
小樽三角市場D價錢就麻麻地,同埋都係好細
去場外市場食蟹相對比較抵同舒服
同埋小樽都好難玩到一日,你倒不如食完蟹去余市定仁木町有D生果園任摘,或者去場外市場食完,中午先出發去小樽我揀鱗友係貪佢local, 無咁多遊客. 場外市場食完先入小樽 <- 呢個似乎唔錯~
余市本來都想去, 但怕坐太多長程車, 如果小樽玩唔到一日, 會重新考量去
其實係想去睇花, 但十大以小為尊, 好多時都考慮左佢地先, 所以睇花行程會少左(尤其是我個仔淨係諗住食食食
好多謝你意見, 要再同太太商量一下


text:
今日同Hysan到屯門眼科中心檢查眼晴,之後見仲有D時間去咗屯門圖書館同屯門公園玩咗陣,跟住番學之前喺呢度搵個地方食晏,就揀咗之前一直想試嘅「羅麥記」
都係同其他餐廳差唔多,玩懷舊裝修集體回憶!
V City呢間分店都幾大坐得幾舒服!
我哋差唔多11:15入到嚟坐,待應安排我哋坐咗卡位
卡位好闊落,應該係六人位用!
餐具冇特別,起初以為佢碗碗碟碟都玩懷舊
不過佢張餐紙就用咗康樂棋棋紙嘅圖案
如果有棋喺手真係可以玩得㗎!
當然佢好唔會放過宣傳自己菜式嘅機會
喺紙上面嘅賞罰句子都用咗自己菜名,不過有少少格硬嚟
(就咁一個餸名跟住叫你向前行幾多格....都唔關事)
Sorry我個人比較執著^.^
好大個晾衫夾夾住張單...
因為得我同Hysan兩個人所以唔會叫到好多嘢食
當然我嗌咗呢度嘅成名作啦,差唔多個個嚟呢度食都會打咭同Post呢碟磚頭焗豬扒飯
我都唔例外,再叫多碟菜心同餐飲熱朱古力
杯熱朱OK喎!嚟到嘅時侯面頭有D朱古力粉未溶哂落底
睇落去會比較特別,唔會好似一杯華田咁悶
飲落去第一啖真係好好飲,好重朱古力味,帶少少朱古力嘅苦味
跟住等咗大約10分鐘度就嚟咗個磚頭啦!
老實講先讚後彈,豬扒真係林唔多骨好啱小朋友食
個麵包都好有Gimmick,佢仲㨂咗個牌喺度教人點食
如果大家鍾意麵包點咖喱汁或白汁可以另外叫侍應拎碗俾你
我就嗌咗少少咖喱汁嚟點吓,不過我覺得太大碗囉...
麵包就冇咩特別架喇,都係並通麵包舖買到嘅方包,不過焗過之後個麵包皮都脆脆哋
麵包裡面都有炒飯,我覺得其實都夠兩個人食!
不過真係太鹹,同埋整體上食卓頭多過味道,所以$80幾蚊都係試一次就算
當帶咗Hysan嚟博物館認識吓老爸細個時侯嘅嘢啦...哈哈哈
Photo by CANON 5D Mark III, Len | EF 24-70mm f/2.8L USM
呀劍評語: 呢個地方知道咗好耐始終未有機會嚟食,今日終於可以一試就試佢招牌嘅麵包焗豬扒飯,其他我唔知,但呢個飯真係並通到震,仲同我個人一樣好鹹.....呀!
營業時間08:00 - 22:30
屯門港鐵站C出口行到adidas扶手電梯落一層左轉便到電話2618 3703
招牌菜
羅麥辣雞翼,羅麥汁牛河,避風塘炒麵,紅豆冰粒粒奶茶,豬羅包,磚頭焗豬扒飯等


text:
10 NOVEMBER 2013(SUN)
又到每月十號,即係小小豬又大一個月,不知不覺小小豬已經係三十九個月啦!
依一個月都係都係差唔多,我覺得最大進步就係講多左嘢(尤其係國語),有時都可以聽我地講一本故事幾次之後,都識得講返俾我地聽,所以我相信過多一兩個月,小小豬言語方面都會有好大改善,話唔埋識得好流利咁駁咀啦~
剛好今日又係放假,原本都打算PLAN好入海洋公園玩,等小小豬探吓佢個好朋友-海獅.不過,今日個天就唔多合作,一朝早就落雨,需要都係落左一陣,但都怕入去就會再落過,所以為安全計都係改善計劃,去行吓商場玩吓啦!
我地當然又係去MEGA BOX啦(因為近地我嘛),去得MEGA BOX,第一個目的地就一定係IKEA,因為大肥豬真係好鐘意行IKEA,仲有好多嘢係啱小小豬玩呀!
由於依家IKEA開始左毛公仔助學行動,所以周圍都有好多毛公仔~
佢地兩父子仲係度用公仔嚟講故事,由三隻小豬故事改篇為三隻小狗~
三隻小豬入面嗰隻大灰狼就改篇為大鯨魚,有時我都真係好佩服大肥豬,因為佢為左令小小豬鐘意聽故事,佢真係會時時刻刻都同小小豬講,就好似今次都可以揀在場嘅公仔配合故事,我自問真係冇依個腦筋,所以如果有全能爸爸選舉,相信大肥豬都一定有名次呀~
玩完毛公仔,我地就繼續行,行到有一個兒童小電腦時,小小豬去左玩配對,見自己配啱時佢笑得幾開心~
行過兒童房間,見到有得畫畫,小小豬又走埋去畫圖案~
最後行過兒童天地,亦都係小小豬至愛嘅地方,因為好多玩具玩呀~
我地全程睇住小小豬,見小小豬玩得咁開心又乖仔,所以都冇睇住個時間,不過估唔到今日我地係IKEA足足行足(其實係玩足)兩個幾鐘,真係估唔到玩左咁耐.不過IKEA有咁多唔同種類嘢玩,又好難唔玩咁耐嘛...哈哈哈!


text:
BB三個月大,成日發燒,有咩方法可以幫到手?
-
BB出世嗰時候比較細粒,同埋早左少少出世,依家身體都唔係幾好,仲成日好易發燒,有咩方法可以幫佢強壯啲?
-
sabiacmy last edited by
早產BB身體係真係比較差~不如試吓食嬰幼兒嗰啲補充劑~
-
bebieny last edited by
雖然係咁樣,但食嘅嘢都好重要,食啱奶粉嘅話都可以幫佢成長得好啲,咁細個反而唔好食咁多補充劑好啲
-
chuiyee last edited by
呀仔飲開illuma organic,又無乜病痛,可能有機奶粉,佢個成份天然d,所以無咁易病
-
@bebieny 係呀, 所以我都唔係好想比佢食果d supplement住, 不過原來奶粉都有幫助架咩??
-
依隻佢飲左便便好硬, 所以之後轉左
-
conyyyy last edited by
同意樓上咁講,我個女出世都係比較潺弱,我都試咗好多隻奶粉,最後都係揀咗雅培HMO,我覺得佢食咗之後真病少左好多
-
amilieff last edited by
樓主平時要多啲幫BB清潔注意衛生~至於飲奶粉方面揀雅培嘅話~我都選擇咗HMO~一來可以提高抗病能力~二來腸胃都健康左~
-
cmkkwong last edited by
與其食補充劑,不如要揀啱奶粉


text:
曼力 必去景點及士多海灘附近酒店推介
士多海灘附近酒店預訂
神秘優惠價幫你慳更多
即時揭開神秘優惠價,慳得更多
曼力必去推介 - 士多海灘
想去 曼力 自由行?等 Hotels.com 帶你玩盡 曼力士多海灘 啦!留意我地文章,話你知去曼力 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋曼力士多海灘 附近有咩酒店,等你更加容易計劃行程,慳返酒店來回景點嘅時間.
曼力士多海灘 自由行
去得曼力士多海灘 自由行最緊要一定係揀啱日子去.一啲熱門景點例如,曼力 嘅 士多海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
曼力士多海灘 交通
想去士多海灘 暢順無阻濟,最好就係出發前,睇清楚曼力士多海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
曼力士多海灘 必食必買攻略
曼力士多海灘一直都係旅遊熱門地點,去到曼力士多海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
輸既感覺一啲都唔好受,我依家可以好真實同你講,因為虐心四個鐘頭之前經歷過歇斯底里既痛苦,尤其一個人去面對. 失敗同埋挫折絕對係可以毀你一生既野,尤其對某件事情期望過高,寫呢篇文既人啱啱就係失敗之中抽離出黎,而依家虐心正正希望將由絕望中抽離既過程寫返出來,希望其他人都可以逃離失敗既傷痛.
盡過力還好,最怕既係係臨場失準,或者發揮得唔好,令到自己不斷埋怨自己,又或者係咁拎自己同其他人比較,最後會得出一個答案「係自己做得唔好」「點解人地可以做得咁好」將盾頭全部指向自己,呢個亦都係虐心既通病,失敗後可能係人地面前冇表現出唔開心,但事後只不過想搵個地方靜下,我覺得搵個安靜既地方平伏下情緒,總好過要面對咁多人,係一個好方法,俾你再免受外來的刺激.
感覺由麻木變成挫敗,除咗唔相信失敗係事實,仲會失敗歸咎於自己身上,最後將所有箭插係自己身上,呢個時候你會儘量想搵個地方避世,不停喊,不停喊,然後喊到唔想喊為止,虐心會連野都唔食,街都唔出,平伏完一陣,末咁快完,你會生出尋死既念頭,呢個時候係最難捱既,你會連你最平時最鍾意既野都唔想掂,係絕望,因為你已經覺得冇野重要得過你眼前既失敗,你將佢過份放大,呢個時候建議都係靜下,最好搵個朋友傾下偈,訴下苦,認同吓你既處境,如果呢個方法有效用既,其實已經抽離失敗得七七八八,除左啲手尾外.
如果你搵唔到朋友,我建議你去訓覺,因為你再繼續靜落下,個腦依然諗埋一邊,倒不如一訓天光,第二日既失敗感起碼己經減左二成幾,最後,我認為搵到一套啱自己應付失敗既方法好重要,但係無論點得好,最緊要係唔好逼自己面對,逼自己開心,要俾自己心情慢慢去放鬆,直到回復為一個正常既階段,先好出黎見人.每次
失敗都係一堂好好既控制情商課堂.
只要面對失敗時,仍能站得住腳,下次無論面對什麼困難,也能乘風破浪,做一朵堅強的花朵.
Photo: TED Talks


text:
TVB劇集《BB來了》開播以來贏盡口碑,靠寫實劇情,俘虜一眾港媽!今晚大結局喇!劇中幾對夫妻伴侶,經歷咗廿集風風雨雨之後,亦終於有個了斷!一齊重溫吓,透過主角們嘅經歷,為觀眾帶嚟幾多對婚姻,對家庭嘅反思.
撰文:Sunday Kiss 圖片:MyTVsuper截圖
原來從來都冇怨過!
飾演李佳芯爸爸媽媽嘅羅樂林同陳秀珠,一直係觀眾眼中嘅「怨偶」,因為後生時爛賭,差啲搞散到家,所以日日畀老婆怨,當個女喺婚姻出現危機時,都話唔想第時好似阿爸阿媽咁.但係陳秀珠一段剖白,先令觀眾明白,原來佢從來都冇怨過!
匿埋衣櫃聽到晒⋯⋯
婚姻,就係難得搵到一個同自己配合,就算幾多怨懟,經過幾多歲月,都依然無悔嘅人!
有多少愛可以重來?
徐榮同楊卓娜呢一對「有過去的人」,男嘅外表粗聲粗氣,講說話不留餘地,但係內裡其心細心體貼,對阿妙兩母子照顧有加.但係阿妙以為惡奶奶盧宛茵唔可能接受到自己,所以諗住帶埋個仔走,唔想再令徐榮做磨心!最終徐榮就以一首成日唱嘅有《多少愛可以重來》,令阿妙回心轉意!
當兩個有經歷嘅人,搵到一個值得等待,值得去愛嘅人,就會搵到去愛嘅勇氣,圓滿不完美嘅人生.
真實嘅婚姻,就係柴米油鹽,一啲都唔浪漫,一啲都唔完美!?
劇集尾段講到,李佳芯同黎諾懿因為價值觀出現咗嚴重嘅分歧,陷入婚姻危機,佳芯BB仲一度同老公分居,甚至考慮要離婚.但係經歷一次「平行時空」嘅夢境,兩個同時夢見自己如果冇遇到對方,人生就會出現大逆轉後,至發覺原來可以遇到對方係一件幾幸運嘅事!加上黎諾懿終於都知錯反省,終於令佳芯BB回心轉意,重建幸福之家!
如果因為一個電話,佢哋冇喺埋一齊⋯⋯
佢同咗佢一齊⋯⋯
佢又同咗佢一齊⋯⋯
至會發覺遇到對方有幾好⋯⋯
黎諾懿終於知錯喇~
終於好番喇!
「只有做咗人父母,至會明白上一代對我哋嘅付出,父愛同母愛唔係天性,係一個好漫長嘅學習過程,BB成長,父母都一齊成長,係佢令我哋明白生命嘅底蘊,就係苦樂參半,同喺不完美嘅人生裡面體現愛.」


text:
習近平 近排要同歐美爭奪非洲,佢依家去非洲訪問,佢要爭非洲,但似乎條友完全唔識做人,中文傳媒應該得膠事錄有報,就係 習近平 好似皇帝出巡嘅架勢咁享受陽光與海灘,係咁封路,結果引發眾人嘅憤怒,結果你覺得毛里裘斯人點睇中國人,大家都明乜事.
習近平 以為自己係大清帝國皇帝
其實一如毛里裘斯嘅民眾所講,如果 習近平 真係好擔心佢個人嘅保安,係應該坐直昇機,並且請毛里裘斯空軍作出相應安排,好似Trump咁,佢都驚有保安問題,但Trump唔係係咁坐住佢架怪獸喺倫敦出巡,佢故意揀少啲人用嘅Stansted Airport,唔係用一早人迫到爆嘅Heathrow或Gatwick,然後喺Stansted即坐直昇機,否則全倫敦市民真係鬧爆個總統.依家 習近平 係以為自己係大清帝國皇帝,完全唔顧當地民生亂咁嚟,當然呢啲嘢中文傳媒係一定唔會講,因為依家好多中文傳媒編輯,根本只係聽命中聯辦講,或者所謂睇外電,睇嚟睇去都係睇啲英美左膠媒體,有邊個睇埋毛里裘斯啲法文新聞,香港自此一家,甚至台灣都唔會有好多家係咁,膠事錄囉.
我可以講,中資公司喺非洲目中無人,都唔係乜嘢新聞,好多非洲人眼中,中國比西方帝國主義勢力更邪惡同傲慢,而且一帶一路果種用借錢為名嚟控制人地國家嘅做法,十分之邪惡,除非好似巴基斯坦咁完全個國家面都唔要果隻,否則好多國家嘅國民係受唔住,如果非洲出現大規模排華,我一啲都唔意外,而我相信非洲爭奪戰裡面,中國一早輸咗俾歐盟國家,歐盟國家無錯好多係前宗主國,但依家歐盟國家用大量吸納移民,同埋加強文化聯繫,甚至提供市場,去爭取非洲國家支持,有啲部族大混戰,係歐洲國家至有呢個牙力令各方信服,特別係法國. 習近平 係依家擺大清帝國皇帝,搞中華朝貢體系呀,叫佢返去早抖喇.
仲有一樣嘢,如果香港講blog可以改行月費制度,膠事錄係少數其中一個,因為膠總真係睇晒世界各地,法,德,英文都有嘅傳媒,你估香港,香港啲外電簡直係垃圾崗,唔好講立場新聞,喺Ozil事件,反映立場新聞啲編輯都係一班燒壞腦嘅不學無術之人.


text:
是咁的,聽日有個「2017本土要得大遊行」,遊行主旨大概係要展示本土派反對政改/繼續抗爭嘅聲勢之類,遊行路線係遮打花園出發,沿電車路過金鐘,經軍器廠街調頭,再行夏愨道喺海富過天橋向海邊行,以立法會為終點.呢幾日都有聽到有人話去或唔去,而筆者我就咁睇嘅:
唔係一個perfect池嘅戰場
筆者我個人認為,聽日個遊行唔係一個perfect池嘅戰場,設定上有啲地方麻麻地.首先,遊行個名義唔夠吸引,對殖民主派仍然有少少期待嘅村民見到係本土派未必想join,比較前衛嘅本土派中人亦唔會支持,同埋個名唔多老禮,本土最好梗係盡快得啦,2017可能遲咗啲.好衰唔衰,日期又死,第二日係支聯會遊行,親飯民村民可能都會去遊行悼念六四,本土派亦會想去狙擊飯民政棍,如果將「530遊行」變成「531狙擊」可能更好.路線上,沿路亦無乜空間俾義士「勇武」,金鐘,警總,政總,立會,通通都係(以遊行人數計)衝嚟都嘥氣嘅地方.以勇武嚟計,呢個戰場唔理想係擺到明架啦.
之但係,筆者又唔認為呢個遊行係絕對去唔過嘅.睇牌面,發起今次活動嘅本土派組織,比較多人識嗰兩個應該係香港本土力量同埋中大本土學社,有戰功,有經驗,都算有「作戰經驗」同判斷力,上周六黃大仙一役,堂堂嫻姐都收晒皮,「突然」轉往大成小學雖然引來一個小妹妹「大聲啲」問「犯咗法又點喎」,但陣勢仍在(梁振英之流盲目指責只會變成曲線支持本土派).
巧婦難為無米之炊
打仗嘅嘢,學先前另一位作者嘅文所講,「以正合,以奇勝」,筆者相信,聽日有可能會有意料不到嘅事發生,呢個就要留待聽日先知啦.筆者想講嘅係,除咗「雙學」,「三恥」,邊有人「行動升級」會大大隻字刻喺額頭到話你知?!如果聽日有人有計劃堅做,亦需要有足夠群眾掩護先成到事.呂布再威猛,無咗一啲將領同隻赤兔馬都會被擒啦.就算聽日可能有人想行動,都唔係自己幾丁友就行動到架嘛?一旦聽日有一定人數,但原來只係鳩行無聲勢無行動,本土派所有人都會記住各個舉辦組織嘅旗號,就好似「熱狗」光復不力,「本民前」無啦啦執垃圾一樣,要面對本土派批評.Last but not least,筆者希望各位義士就算唔諗住出席呢次遊行,亦要買定花生,睇下係咪會變成「誠實本土」,無乜料到.


text:
呢期好多 LEGO 創作者都迷上左將葉偉青老師嘅《香港重機》LEGO 化,之前有介紹過嘅銀芽騎士團 Silver Sprout Moc嘅都已經一口氣將五隻重機實現.
而早前以實物配合 LEGO Minifigure 拍攝相集《LEGO狂想曲》嘅Dick Cheung,亦選以相對可愛花悄風製作多款重機作品.
正當大家仲討論緊兩個單位仲有咩新作登場之際,最強《重機》突然橫空登場!由渡海小輪做主體,配上多種陸上公共交通工具,書中最強重機—HKMECHA,就喺Hong師傅嘅簡約創作中實現.
HKMECHA 呢個 15 機合 1 原畫係冇畫到下半身,Hong師傅 選擇砌 HKMECHA 後第一件事就膽粗粗問葉偉青老師 HKMECHA 下半身其實係咩交通工具.得知電車之後Hong師傅 發現喺葉偉青老師好多作品中都有的士出現,但 HKMECHA 偏偏就冇見到的士喺當中,所以就將紅,綠的變成腳掌,藍的就做成腰檔.雖然最終合體個 12 機促合體,以極少嘅組件去製作 12 架交通工具再加上合體系統,Hong師傅 嘅 HKMECHA可以話係超額完成!
Hong師傅仲有好多作品—可以喺佢作品 Page 度展出,想了解點樣用少量組件可以製作高質素機械人 MOC 作品,咁就記得要 Follow 佢嘅 Page啦!


text:
2007年吉隆坡公幹之旅(Day 2 – Part 1)
由於會議要到今晚6點半先有個welcome reception,所以今日有大半日時間可以周圍玩下.出發前上網搵過下D資料,知道雙子塔中間個Skybridge可以上去,不過要一早去排隊攞飛,所以今朝又晨咁早起身,7點就一丁友離開酒店向雙子塔出發.
出到街度周圍靜英英,人都唔多個,而且個天都好似仲未光得晒.由酒店行去雙子塔只係一條直路,10分鐘就到架啦,不過第一次行,一路行一路影下相咁,所以最後行左約半個鐘先到.
由酒店行去雙子塔嘅路上
終於到左KLCC商場門口
KLCC附近,可能星期日關係,周圍人又冇車又冇
從KLCC望返酒店,吉隆坡塔係正酒店後面
雙子塔就係正KLCC隔離(兩座野好似相連),去到KLCC門口之後問左個security哥哥點去,跟住入到KLCC,再行到中間之後轉左就到左雙子塔個lobby.
雙子塔Lobby,由於係星期日冇人返工,所以靜英英
跟住照指示牌落一層,就去到skybridge個入口大堂啦.
時間早上7點半,已經有50~60人排緊隊等攞飛
Skybridge即係雙子塔兩座塔中間條天橋仔,大約係正塔高度嘅中間,有41層樓高.雙子塔主要係office,所以唔俾遊客上去,但Skybridge就可以上去(好似逢星期一close),不過每日只限1,600幾人上,上去唔洗俾錢,不過要一早去排隊攞飛,攞飛果陣仲要話明攞幾點鐘飛,然後按時上去.
派飛時間由朝早8點開始,我7點半到,要等成個鐘時間.其實如果唔想排隊,都可以試下10點後去碰下運氣,如果好彩11點前都仲有飛派,不過可能係下午5點後嘅飛.如果想攞早D嘅飛又或者好想上去一定要攞到飛,咁可以搵個抵得諗嘅friend(好似我咁),叫佢一條友晨早去排隊攞飛,因為一個人可以攞好多張架,唔洗個個都去.
等緊嘅時候不斷有遊客黎排隊,多數係鬼佬同埋中東遊客,好似唔多覺有其他中國人.去左8點,成個大堂都迫滿人,起碼有300人.8點半準時開始派發,不過速度好慢,我排第60位左右都要等到9點先攞到飛.
開始派飛之後有工作人員問你要幾多張,咩時間同係邊度人,然後俾個籌你
終於攞到兩張10:45嘅飛
走果陣仲有咁多人掛緊隊
攞完飛行返酒店食早餐,10點鐘就搵埋另一個同行嘅同事一齊去雙子塔,上Skybridge.
酒店食早餐嘅地方
KLCC商場入面
又係KLCC商場入面
10點8左右到左skybridge入口(即係之前攞飛果度)準備上去,上去之前先安排左去睇一套介紹馬來西亞石油公司嘅3D電影(賣廣告),後段加插少少講雙子塔點起嘅介紹.然後先至分批放人上去skybridge,每批大約20人(怕條skybridge負荷唔到).
上skybridge前要做保安檢查
Skybridge上
雙子塔下嘅KLCC公園
雙子塔遠望,遠處個摩天輪應該就係為2007馬來西亞旅遊年整嘅Eyes on Malaysia
每批人只限係Skybridge上停留10分鐘,時間一到就要走人.落到地下大約係11點3,跟住我地到外面影下相,然後去對面Avenue K商場下面嘅地鐵KLCC站坐車去唐人街.
雙子塔下面冇辦法影佢全相,只可以影到佢宏偉嘅一面
雙子塔對面嘅Central Bank大廈
雙子塔出面大街
待續……….


text:
大部分做評論嘅人,都唔會公開鬧星島日報,更加唔好講佢老闆 何柱國 .只不過,我呢個已經獨立行事嘅評論人,我真係忍唔住手,想講有一種仆街叫 何柱國 .發財唔立品,正係呢啲人,如果香港商界唔認為 何柱國 呢種仆街有問題,香港仇商情結真係好難解決.
何柱國 唔知乜叫發財立品
先講環保,我唔係環保膠,只不過, 何柱國 應該知乜叫地球暖化,同埋大自然生態破壞嘅後果,呢個唔係香港嘅問題,呢個係地球人嘅共同責任,畢竟人類暫時未具備移民外太空嘅能力,我真係唔想Christopher Nolan果套Interstellar嘅情景發生喺可見嘅將來,但 何柱國 講啲乜嘢?
指研究將粉嶺高爾夫球場發展建屋的人是「呢班廢物」,促他們研究填海,又指香港有太多濕地,無需保留.
我對 何柱國 嘅回應係,你間公司同你本人,應該直送堆填區,廢物係你.呢個世界無話太多濕地,濕地係見一個少一個,唔係純香港嘅問題.填海喎,係唔係又想填維多利亞河出嚟,我覺得有 何柱國 呢啲仆街,香港維多利亞港兩岸嘅距離,遲早窄過我住嘅城市嘅萊茵河段,我覺得係黐孖筋.
何柱國 呢種唔係寸,寸係應該有態度,態度係要有腰骨,你覺得 何柱國 有腰骨,邊個當權擦邊個鞋,寸嘴嘅太監始終係太監,而 何柱國 正係呢種人.
何柱國 係唔係無錢,佢唔係,但香港嘅問題係太多人發財唔立品,其實財富去到某個程度,就純粹嘅數字遊戲,係應該知道,有錢一係要負一啲責任,所謂能力越大,責任越大,唔係搞乜乜物物慈善組織大晒,更何況好多慈善組織本身都有洗錢之嫌.有公眾影響力,就唔該講嘢係講公道,公眾利益,你依家係攬住你嘅高爾夫球場,又要幫佢啲地產商朋友多啲海邊地賣豪宅,對果啲新界土豪就屁都唔敢放一個,呢啲咪係 何柱國 ,呢啲叫寸?我只會覺得佢只不過係一件仆街.
我諗我依家最慶幸係我自己搬個Server出海外,仲要我自己係識起個Server,我可以享有相當大嘅言論自由,雖然Facebook都喺度玩嘢,對好多傳媒人,要同 何柱國 呢啲仆街打工,係一種悲哀.


text:
CC:發展局局長,地政署署長,林鄭月娥及相關富豪
同地政總署交手咁多年,成個體制可以話係「官僚之中既官僚」:不斷自己創作一百種自保既理由去阻礙任何改革,連政府內部都驚左佢.今次面對富豪短租公有地做私家游泳池既問題,公眾一定要幫手花多一百倍的火力追問落去,先真正可以從政府手上拎番大家市民既租地權,令土地資源唔會向某啲階層傾斜.
收集左近幾日政府對我地個研究報告既回覆,依家有六大問題要繼續追問局方,希望大家都幫手廣傳出去,一齊追查到底逼局方回應.
1. 幾時交代富豪後花園地全港位置分佈?
地政署長近日繼續操弄數字,以前又唔見佢拎,今次就拎埋租俾公營部門(機管局1600公頃)既條短租大數,黎溝淡條富豪後花園條數(34公頃),誤導公眾講到其實呢類富豪後花園地加埋得個2%好細啫(其實有30幾個標準足球場咁大),唔好咁吝嗇俾啲富豪啦.
但係成件事過唔過分,唔會因為你計下個%就改變左.政府必須要全面交代哂依家1700份富豪後花園既地理位置同面積,呢啲係公家地黎唔係政府你自己既財產,拎張地圖出黎,等大家判斷究竟依家啲富豪後花園係咪好合理囉,我地追左你交幾年啦.
2. 點解公有地既審批理由政府都當係「個人私隱」?
局長話肯未來會公開新短租土地的租金同面積,好透明左咁,但係依家所有既短租租約就唔公開得,因為涉及「個人私隱」.
我想講,依家大家要知既係個啲「富豪設施用地」,啲富豪最先係點樣獲得呢啲土地資源,佢係因為霸番黎(先霸後租),頂手頂番黎,定係直接問地政申請先租俾啲富豪,呢啲係你政府自己既決定黎,同個人私隱有咩關係呢?唔好成日拎「個人私隱」做擋箭牌,損害公眾就公家地既知情權.
3. 點解有馬路連接既富豪短租地,都係私下批地而唔係公開招標?
政府口口聲聲話啲依家成為左富豪後花園既公有地,唔直接租俾啲富豪根本租唔到俾其他人,所以私下批租係行之有效既「一貫做法」.但係今次我地既研究報告其實有個重要發現,就係31個富豪設施用地當中,有11個短租位置根本係有馬路相連,即係話根本唔一定係要俾個相鄰獨立屋地主租.如果你直接批俾個地主而唔係公開招標,實情上就係扼殺左市民租用呢啲土地既機會.
你地政又唔係市民心裡面條蟲,憑乜知道冇市民想租個塊地黎用只有個富豪想租?
4. 唔公開冇競爭私下傾出黎既租金叫「市價」?
政府聲稱佢地自己有測量師估值,所以出租一定係「市價」,儘管劉皇發個塊私下批個塊萬呎後花園其實只係每月$0.6呎租,附近做個園圃租金都去到十幾二十蚊.所謂市價,其實唔係本身應該係0係個公開市場上,經過市場競爭,市場上既人大家都知,咁先叫「市價」咩?
依家你啲短租地私底下直接批租俾個富豪做游泳池網球場,你又唔公開,然後啲做開呢行既專家話平均租緊$1-2賤價,我鬼知你個個係唔係市價?
5. 點解公開招標唔係最好保障土地資源唔會向富豪傾斜既方法?
前日局長茶聚話(我地冇份架),政府話公開招標好煩好多程序,所以要啲短租地全面公開招標係「不設實際」,經過咁大單野重諗著保留「直接批租」既做法.喂大哥,世界上好多地方,國家拎一塊公有地出黎俾市民租用,都會保障市民平等租用個塊地既機會,都係以公開招標作基本原則,如非必要都唔會私下了斷,亦唔會拎話咩資源唔夠或者咩冇效率既理由,扼殺左其他市民租塊地既權利.
依家短租制度咁千瘡百孔,要徹徹底底將好由一個黑箱作業既土地制度變成「民用化」,政府唔應該係要撥啲資源去做公開資料及申請審批,等啲土地資源多啲俾到有需要既人手上咩而唔係剩係俾啲富豪咩?
6. 點解地政可以批塊有路入重要大過業主塊地面積十倍既短租地俾個富豪十幾年?
今次除左揭示出短租制度審批黑箱,資訊黑箱,準則黑箱,重發現左好多「名為短租實為長租」,唔爆佢出黎分分鐘真係50年不變無限永續俾富豪,更甚者有唔少過案係批左塊比業主本身擁有個塊地大幾倍既短租地俾佢做私人游泳池.即係話,如果我0係一個地方買左一個好細塊既地,其實就已經可以賤租埋隔離塊好大塊既公家地,然後再轉個手賣俾人真係發過豬頭,今次揭發個個西貢閣就係咁既例子.
地政總署話唔評論個別個案,又唔肯交個批落既整體「市價」租金,咁你係冇解釋點解短租可以冇限永續,係咪即係同市民講:我地就係會繼續益依家啲富豪?
最後,我們懇請相關部門唔好再拎「數量不多」,「一貫做法」,「資源唔夠」,「務實」,「市價」,「私隱」呢堆字,變左你地地政總署偏袒制度失敗既藉口,你地可以做慣官用開呢啲字,但市民聽到真係難聽過粗口,最後只係變左合理化現行向富豪傾斜既批地制度.
本土研究社希望政府能夠盡快解答以上問題,唔係相類似既研究報告將會陸續有黎.


text:
繼一個禮拜既牙痛後
呢幾日終於好番啦
星期五晚去睇學友演唱會
碰巧係佢個tour第五十場
所以佢話今場特登送螢光棒同波波wor (唔知係咪真)
歌神真不愧為歌神
歌聲, 音色, 技巧當然係極佳
不過我覺得最厲害既係
佢個臺係無擺LCD TV播歌詞既!!
嚮三個鐘裡面, 有自己, 有人地, 有廣東, 有國語, 佢可以將全部歌詞記實
實在係非常專業!
不過我坐向半山
居高臨下見到學友跳既舞好多時其實都係自己好high地轉圈
好投入, 不過老實講麻麻地好睇
雖然係咁, 由八點二十分唱到十一點半
當中有好多好歌
好似"愛火花", "還是覺得你最好", "夕陽醉了", "只想一生跟你走"等等陪住我大既寶麗金時代既金曲
咁大個仔第一次現唱聽
真係好感動
星期日去咗睇The Simpsons
呢套我由小學睇到大既卡通
真係一d都無令我失望
返而有少少覺得未夠喉添
故事唔多講啦
不過如果要我數最鍾意角色
我諗我真係數唔到
因為裡面既角色性格包羅萬有
好似Homer, Moe, Apu, Barney, Comic Book Guy, Sideshow Bob等等
總之各種類型都有, 各有特色.
而Maggie十幾年黎講既第一句說話, 竟然係...
"Sequel?" (續集!!)


text:
元素週期表係一個以圖表去展示化學元素嘅方法,係俄羅斯化學家門得列夫喺1869年首先提議嘅.
門捷列夫發現有啲元素,有相似嘅化學性質,而且重喺隔咗一定數目嘅元素之後,又重複返之前元素嘅化學性質,於是諗到將元素用表排起.佢將當時已知嘅63種元素依原子量嘅大細並用表嘅形式排列,將有相似化學性質嘅元素放喺同一行,就係元素週期表嘅雛形.利用週期表,門得列夫成功預測當時重未被發現嘅元素嘅特性(鎵,鈧,鍺).1913年英國科學家莫色勒利用陰極射線撞擊金屬產生X射線,發現原子序越大,X射線嘅頻率就越高,因為咁佢認為核嘅正電荷決定咗元素嘅化學性質,並將元素依照核裏面正嘅電荷(即係質子數或者原子序)排列,經過多年修訂之後先成為家陣嘅週期表.
喺週期表入面,元素係以元素嘅原子序排列,最細嘅排最先.表入面一橫行稱為一個週期,一直行稱為一個族.
元素週期表唔單只用喺化學上,就連物理,生物,工程學同埋工業都被廣泛應用.
現代元素週期表[編輯]
元素週期表有唔同嘅表達方法,下表係現今科學界最常用嘅排列方法(呢個係港澳繁體版本,部分元素大陸簡體,港澳繁體,台灣正體嘅譯名唔同,譬如Si喺大陸譯為「硅」).
週期表入面嘅元素個體資料[編輯]
喺平衡或者得出涉及元素或者化合物嘅變化嘅化學方程式或反應式時,需要計算元素入面唔同嘅「量」.同埋最元素符號最接近嘅「量」,以物質符號 X 作例子,大約有:
-
- A :質量數(Mass number),即係原子核(質子加中子)嘅粒子數目.
- Z :原子序數,又叫原子序號,亦係質子嘅數目.
- e :淨電荷,正負號寫喺數字嘅後面.
- n :原子數目,元素喺非單原子狀態(分子或化合物)時嘅數目.
出面網頁[編輯]


text:
The Mira Hong Kong
商戶搜索
服務詳情
評語 提交評語
一開始揀美麗華係因為佢哋啲嘢食好味!之後同佢哋一路傾就發覺佢哋嘅態度非常好,好快解答到我哋嘅疑問,要佢哋幫手嘅事都好快搞掂!!好快就可以幫我哋解決所有問題!!!另外,佢哋個場嘅環境好好,四四方方咁,感覺又新又乾淨.
婚宴前我哋可以試菜,佢安排我哋試4個菜,不過因為我地menu其實係有8個,如果可以試多少少就好喇~!
Big Day當日,負責我哋wedding嘅員工好有經驗,對婚禮rundown好熟悉,會不時提醒我哋添!!而佢哋啲嘢食真係冇令我哋失望,啲賓客個個都讚啲食物正,仲要主動同我哋講食物好好食:)
我自己做開event,所以都覺得Mira佢哋場地Equipment 都幾新,真係唔錯.服務方面佢哋嘅員工都好專業同responsive,唔使我擔心.另外我覺佢俾我2晚房有包埋姊妹早餐真係唔錯.
我哋係Mira度擺酒,不過其實confirm咗之後我哋都有少少擔心,因為中間佢哋轉過sales team嘅同事,有一段時間佢哋條team唔係太stable,有舊同事走又有新同事嚟,變咗有唔同人follow up我哋big day,但好在最後到big day嗰日都好好.起初我哋驚會亂,或者之前同事交代得唔足,唔知道大家要求係點樣.但好彩嘅係到最後follow up到尾嘅同事Sarah最後嗰段時間好幫忙好落力,同埋佢哋operation嘅同事好experienced,所以嗰晚都好smooth嘅.Sarah同埋佢哋當晚負責in charge banquet嘅同事都好好.
Big day嗰日,酒店會安排一位同事照顧新娘,嗰個同事好細心,同埋會一路提點我要做啲咩,又幫我照顧睇下啲衫同accessories有冇問題.另外,我個banquet比較多圍數,好多人要影相,佢哋有好多同事喺台側邊stand by,頭先跟住我個同事就一路扶我上上落落,側邊個in charge又會喺度,啲同事又喺度,佢哋好幫得手嘅就係一見到多人上去影相,佢哋就不停咁幫手擺好啲櫈.佢哋人手係好充足,因為有時去宴會你見到點解影相嗰度好似好亂,要好耐先set up得到,分分鐘要自己搬或者排位,但係當晚就完全唔需要擔心呢樣嘢,佢哋好快手.一見到你多人上去影就即刻拎哂啲櫈上去,一影完就即刻拎返開啲櫈等你可以影下一組相,呢一點我係覺得喜出望外.我諗主要係因為佢哋人手好充足.其他賓客comment都覺得個場幾好,啲嘢食都幾好.
如果事前嘅溝通同follow up可以緊密啲就比較好,因為可能咁啱我嗰時佢哋係好多交接,變咗未必follow up得太足.但係到最後佢哋都做返足,我諗如果佢哋條team都夠同事,可以早啲做preparation,做多少少.
其實間酒店整體係okay嘅,不過就係有啲串,特別喺婚展既時候你會感覺到佢哋嗰種高傲,真係好似「你地咪唔好book囉,我地都唔憂做!」咁樣.例如佢哋係有包喜帖既,但係一圍得八張帖,咁啲長輩即刻嘈啦,俾到十張又唔得話最盡都係得八張,佢地都企硬,唔夠就要同佢地買,當然呢個就係我嘅感覺.之後我都冇再拗呢樣野,去到印帖同佢講番我都係要三十圍要幾多張,佢都好爽快俾到三百張我,我地最後冇講個好大嘅數,所以佢地都即刻okay.
啲staff都係效率高同埋好醒嘅,當日燈光場地音響等等都好好,我就係鐘意佢地呢樣,個場真係好靚.食物就中上啦,因為我食嘅時候都凍咗,人地講番都話好食,不過又未聽過「哇好好食呀」咁嘅comment,不過都冇人話難食嘅,酒店服務都係okay嘅.
埋單嗰度有啲小插曲嘅,個晚個尾數係大概10萬,咁我就同男朋友一人碌啲,點知佢就碌錯卡,總之就好低能!嗰日個尾數有四毫子,佢碌咗五萬蚊後來發覺原來冇碌嗰四毫子!於是佢就void咗張單再碌過,之後佢話︰「void咗張單之後又碌唔到喎!」後尾就話不如打去card centre,其實當時都好夜差唔多十二點,碌唔到我地又唔想退讓,因為我想儲分喺嗰張卡呀嘛.當時我地都好攰,咁打咗一輪電話,好耐都搵唔到銀行既staff.總之就搞咗超過半個鐘,而後來酒店都有話送番支酒俾我地,都算好識做而大家都冇鬧交嘅,態度都okay.我地都問佢咁夜會唔會搵唔到銀行 staff,而都真係太夜太攰,而且錯不在我地,咁我就話︰「其實我哋今晚響度住都未走啦,可唔可以聽日先碌?」之後佢又問咗個senior,嗰senior 又話唔得,咁我地就唯有喺個ballroom度焗坐.其實嗰staff自己都好驚佢放工冇車走,因為我結婚之後嗰日係渣打馬拉松,都幾麻煩.
後來打咗超過半個鐘終於都搵到HSBC 個 staff,HSBC 話唔俾碌因為同一張卡碌咗兩次!我心諗點解會碌咗兩次呢?原來10萬我想分開一人碌五萬,酒店居然同一張卡碌咗十萬!所以其中一次爆咗limit就碌唔到,呢個又係佢哋另一個 careless mistake.不過點都好啦,搞咗咁耐我哋都冇點怪佢,話大又唔係大事,而見佢哋都唔想又都有送支酒都都算係咁,當有補救啦.
我哋揀The Mira就係因為靚同埋露天,配合番大自然主題,同埋主要都係方便.
當中籌備嘅過程都係我哋主動問同埋追,佢就唔會主動去幫我哋諗啲我哋諗唔到嘅嘢,其實我哋都希望佢哋會主動幫我哋,但係最後可能好多嘢都要我哋自己搞番.
到咗當日啲姊妹係換好哂衫自己嚟嘅,但係去到reception嘅時候就冇提供指示俾佢哋,佢哋要自己問先知喺邊到上去.
場地方面可能始終係temp staff,好似唔係咁熟手,例如有位賓客想要檸檬水,嗰位staff可能唔係太清楚所以就話冇檸檬而就咁俾咗杯熱水佢,但係其實buffet張枱係有嘅.


text:
布爾沙 必去景點及布爾薩工業區附近酒店推介
布爾薩工業區附近酒店預訂
神秘優惠價幫你慳更多
即時揭開神秘優惠價,慳得更多
布爾沙必去推介 - 布爾薩工業區
想去 布爾沙 自由行?等 Hotels.com 帶你玩盡 布爾沙布爾薩工業區 啦!留意我地文章,話你知去布爾沙 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋布爾沙布爾薩工業區 附近有咩酒店,等你更加容易計劃行程,慳返酒店來回景點嘅時間.
布爾沙布爾薩工業區 自由行
去得布爾沙布爾薩工業區 自由行最緊要一定係揀啱日子去.一啲熱門景點例如,布爾沙 嘅 布爾薩工業區,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
布爾沙布爾薩工業區 交通
想去布爾薩工業區 暢順無阻濟,最好就係出發前,睇清楚布爾沙布爾薩工業區 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
布爾沙布爾薩工業區 必食必買攻略
布爾沙布爾薩工業區一直都係旅遊熱門地點,去到布爾沙布爾薩工業區,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺人事部工作既小妹,見盡唔少公司既「人」同「事」,係呢個平台上一齊分享職場上既苦與樂,笑與淚.
(職場航行日誌)世界盃特赦假期?
話咁快嚟緊又四年一度嘅世界盃開鑼,身邊嘅球迷朋友已密密計劃緊去朋友屋企定係派對場所觀賞賽事.賽事主要集中喺香港夜晚及凌晨時分開場,一班忠實球迷勢必捱更抵夜為自己喜歡的隊伍捧場吶喊.
一晚半晚通宵眼皮仲可以勉強應付到,但持續咁多日,第二朝返工時一定精神不足,靈魂未歸位,工作出錯機會大增.部分香港老闆喺呢段「特別日子」有特別安排,除咗建議球迷員工請年假觀賞賽事,亦允許員工輪流以彈性時間返工.雖然呢個提議聽落唔錯,不過就要視乎所屬嘅行業適唔適合.
球迷同事阿權一聽到呢個消息第一時間好興奮咁話:「正呀,如果我地公司都實行就好啦!其實四年先一次,公司應該行多啲政策多體諒員工,我地每晚加班到9點無補水,間唔中安排返呢類福利比我地都好啊,公司又唔會因為咁而賺少咗錢.」小熊不禁插嘴,「不過咁啊,我地人事部大部分工作要日日Run,唔係要請人安排面試,就係要計糧搞活動,平時請一日假都要同阿頭一早度期,唔可以撞到啲交功課嘅重要日子.想有得特赦?睇怕都無可能,我已經死心!」
阿權上司耳仔好靈敏,對眼即刻厲一厲過嚟,向佢潑冷水:「咁你請咗假,邊個計糧先?仲有啊,你手頭上果三個Project仲有十個空缺未請到,而家唔夠人開工,地盤個邊嘈得好緊要.」阿權抓抓頭,好無癮咁坐返埋位,苦笑一句:「睇嚟我都係無福消受,叫女朋友幫我錄低翻睇啦!」上司贏盡優勢:「其實翻睇咪一樣,仲好啦,鍾意幾時睇都得!」其他同事只能向阿權投以同情嘅目光.
我地唔應該奢望任何嘅特赦,世界盃又好,奧運又好,做得打工仔就彷彿被賣身,只能聽從上頭要求.想特赦,就默默禱告憑自己嘅能力,有一日特赦自己離開鬼地方吧!
以上文章刊於《招職》.


text:
依家沙田啲商場主要得返兩種,就係金鋪,藥房囉.自由行推高鋪租導致店鋪單一化已經夠衰(因為喺果區唔做大陸人生意就俾唔起租),最擾民嘅就係幫襯藥房班水貨客,攪到啲商場迫滿人不突只仲要個個拖住架自由戰車周圍行周街 pad 貨,我真係唔知香港仲有幾多人想喺沙田行街?最抵死就係班友攪到香港立立亂都不過係為香港帶黎大概2% GDP,老老實實真係無咗都唔洗恨.
水貨客問題就係由一簽多行而引起禍根,一簽多行即係大陸可以批人一年內無限出入香港,結果攪到香港變咗無掩雞籠由得班水貨客入侵.最慘嘅就係依個條約係不平等條約,大陸話放幾多人落黎都得,香港根本無得傾,最多都係海關認為條友有可疑先唔俾佢入境,依家大家睇下有幾多水貨客就知海關守關成效有幾大.
最近反水貨客行動升級,我見到有人質疑抗爭者鬧水貨客或者遊客係無用,鬧都應該對準政府鬧,但係我就唔係好認同依個質疑.要政府有效打擊水貨客都莫過於要政府改變/取消一簽多行政策,即係要689領導下嘅狗奴才政府同主子 say no,咁你話難唔難?仲要分分鐘令到有人唔可以隨時車班自由人黎香港支持佢啲撐政府活動,大家仲就唔記得「鳩嗚」點黎呀?咁你話政府會唔咁易俾你鬧到落閘一簽多行呢?不過鬧政府嘅野我又唔會阻人,又唔會嫌多嘅.
相反,依家打擊水貨客就黎得直接.除咗可以收一時之效,最緊要係可以喺大陸傳媒做成聲音,要佢地知道落黎香港係會有人搵佢地麻煩,令佢地知難而退.相比起要鬧到政府違反自己利益去改變或取消一簽多行,市民自發反水貨客會顯得更直接有效.


text:
啱啱星期五朝早過咗灣仔,入完動漫展出嚟,打俾日本分部諗住約佢搵間餐廳坐低食飯傾啲嘢,點知佢女朋友話結婚前,唔俾佢出街亂食啲肥膩嘢,但係佢又話條女可以俾去出街叫雞!真係聽到我一頭霧水⋯⋯最爆趣嘅係個衰仔竟然會叫我同佢一齊去,駱克道鵝頸橋附近叫住雞傾!
(出街叫雞!?) 海外天大馬美食 | 灣仔
個人過咗去日本生活果然係唔同啲!我喺馬師路嗰個紅綠燈,等咗個衰仔足足 15 分鐘,先至見到佢慢條斯理地過馬路,帶咗我去一間馬來西亞餐廳 海外天大馬美食 ,原來個衰仔係想帶我食海南雞飯!
海南雞飯配生菜~
因為日本分部要節食,同我交換咗碗油飯,同埋俾咗兩件雞我幫佢食嘅關係,我可以一次過試埋呢一個海南雞飯!本熊少爺其實對外出叫雞嚟食要求都幾高,坊間好多舖頭做嘅海南雞都會「冇嚟聞味」!但呢度嘅海南雞意外地,竟然食得到有雞味!但係海南雞飯嘅另一樣關鍵,油飯就略嫌唔夠香!
馬來西亞肉骨茶飯~
熬製嘅濃湯藥材味不算太濃,容易入口,但本熊比較鍾意藥材味重一點!肉排不夠入味,感覺有一點似煲湯豬肉.但整體來講都合格嘅.
後記:本熊少爺對呢間舖頭本來都唔多睇好,但係有留意之前我講過,灣仔 真係其實冇咩好嘢食,呢間都算係不過不失入得口唔會難食㗎喇⋯⋯起碼真係會有下次!同埋不得不提,呢度個杯白咖啡真係幾好飲,去開幫襯可以叫杯嚟飲下.


text:
13 JULY 2014(SUN)
一向我地都鐘意同小小豬親子廚房,所以當知道今年Q嘜親子廚神大賽嘅時候,我都有報名參加,等小小豬去玩吓,等佢可以眼界開啲,又可以見識多啲吸收吓經驗!
先多謝各位朋友仔嘅支持,小小豬係『網上最受歡迎Q嘜美食照』得主之一,所以就可以直接入今日嘅複賽啦~
雖然小小豬都成日同我係屋企整嘢食,不過以小小豬依家嘅表現,我地都係志在參與多,勝出都真係冇諗過,所以其實心情都係輕輕鬆鬆呀~
開始進行比賽啦~
大會邀請了「美女廚神」Zoe為我地進行示範教學,先教我地整個麵包布丁先~
睇完示範就到我地啦,小小豬都好用心地整,完全係有板有眼呀~
麵包布丁焗緊嘅時候,小小豬仲話要坐定定看住個布丁哦~
依個時候Zoe就教我地裝飾個甜品啦~
其實就係我地發揮創意,係碟上加糖皮足球,草地同士多啤梨佈置~
我都知道大會俾分係最主要都係依靠個賣相,應該等我整好晒,可以靚靚仔仔咁去見評判.不過,我同大肥豬都覺得既然小小豬如此落力又投入,我都應該俾啲發揮空揮佢,如果阻住佢咁就享受唔到整嘢食嘅樂趣,所以我依個賣相都係俾小小豬全權負責,我只係旁邊幫幫手啦.
依個就係我同小小豬合力整嘅麵包布丁啦~
最後拎埋個製成品同評判傾計先~
等結果時為依個為食小小豬又嚟食埋一份啦~
坦白講,比起其他參加者整嘅,我地嗰個又真係差好多,不過見小小豬如此落力又合作,睇見佢吱花時嗰個認真樣,其實係我內心深處,都已經覺得我地嘅完成品好靚啦!
一如我所料,我地最終都係入唔到最後十強入唔到決賽.不過今日小小豬表現都尚算唔錯,好落力專心咁完成個甜品,所以入唔到都唔緊要,小小豬享受整甜品嘅過程先係最重要嘛!


text:
2007年吉隆坡公幹之旅(Day 2 – Part 2)
之前講到我地11點3離開雙子塔之後,走去坐地鐵go to唐人街.其實由KLCC站去唐人街嘅Pasar Seni站都只係3個站,車程大約10分鐘.
地鐵(RapidKL)KLCC站
RapidKL
RapidKL有部分路段係地底,亦有部分地段係架空,KLCC站係地底站,而Pasar Seni係地面站.Pasar Seni站嘅一邊係條河,條河對面就係KL Railway Station,而站嘅另一邊就係唐人街一帶嘅區域.由Pasar Seni站向東面直行大約150米就到唐人街南面嘅牌坊,而向北直行大約200米就會到中央市場,其實成個區都唔係好大,就好似係高士德同三盞燈一帶咁上下.
從Pasar Seni站望向唐人街,從右邊條路直行就係唐人街南面嘅牌坊
去唐人街嘅主要目的係想去南香食佢著名嘅海南雞飯(聽講黎明好鍾意食),由於時間尚早,所以先行去中央廣場睇下野先.中央廣場係個賣紀錄品嘅低價商場,有好多唔同嘅店舖,最正就係入面有冷氣,行到成身汗入去抖抖就啱晒.
呢區嘅主要街度Jalan Tun Tan Cheng路口,前面直去10米就係中央市場,右邊行50米係唐人街北面嘅牌坊,左邊行過去有條橋,過左橋直去就係KL Railway Station.
中央市場正門
中央市場側面
中央市場裡面
中央市場附近
行完中央市場都差唔多12點半,開始肚餓所以行去唐人街食lunch.
Jalan Tun Tan Cheng,前面行人天橋附近就係唐人街
唐人街北面嘅牌坊,其實呢條街嘅正式名稱叫茨廠街Jalan Petaling
茨廠街入面,同香港女人街差唔多,專賣老翻
茨廠街真係冇咩好行
茨廠街中段轉向東,前面盡頭條街叫Jalan Sultan,轉右就可以去到南香海南雞飯架啦
呢條就係Jalan Sultan,向前行50米左右就到南香
終於搵到南香海南雞飯啦
南香裡面,唔係好多人食
專程黎試呢味海南雞飯,不過食落覺得麻麻地,個飯唔夠香,D雞又太多油,海南雞飯始終係雀仔園果間最好味
食完飯之後大約都1點半,呢個時候就同同事分道揚鑣,佢返酒店,我就一個人去獨立廣場一帶睇下風景.由唐人街行去獨立廣場要經過中央市場,所以又行返去中央市場,再由果度出發.
待續……….


text:
最緊要就係麵團有足夠嘅時間發酵!而家天氣仲未回暖,點樣先可以令麵團發酵得更好?大家可
最緊要就係麵團有足夠嘅時間發酵!而家天氣仲未回暖,點樣先可以令麵團發酵得更好?大家可
又試大頭蝦,唔記得咗解凍塊肉扒?其實除咗用密實袋解凍
聖誕開Party焗蛋糕,梗係要加返啲裝飾先夠節日氣氛!將佳能密實袋變做唧袋.首先將忌廉倒入密實袋並封好,之後將其中一角剪掉即成唧袋.唔怕忌廉週圍飛,仲可以自行調節唧口大小,同小朋友一齊DIY就最啱!
小朋友上美術堂時成日會用到水彩/廣告彩,唔想濕淋淋嘅畫筆整污糟書包,就記得提佢哋將畫筆畫具放入佳能超密封拉鏈袋,小朋友容易開閂,返到屋企只要用水沖洗一吓之後晾乾,下次又用得返啦!
去露營水源緊絀,梗係慳得就要慳!開爐煮嘢食前,只要先喺cookset上鋪張佳能煮食紙,,煮完就唔駛洗鑊,方便兼慳水!
小朋友四圍玩,梗係要準備定濕毛巾畀佢抹手仔保持乾淨啦! Mini 密實盒細細個又夠密實,可以Keep住毛巾濕潤,記得放埋佢入小朋友書包喇!
早餐食淨咗嘅麵包饅頭想翻叮嚟食?咪住!就咁叮完會又乾又硬架!醒你一招啦!拎隻碟,加啲水,再喺麵包上面封層微波爐保鮮紙先拎去叮,咁個早餐就會變返又熱又鬆軟架喇!
煲咗靚湯畀老公飲,但係碗湯成層油,點算好先?其實只要將保鮮紙貼住湯面放入雪櫃雪1小時,待油脂凝固後,連保鮮紙一齊搣走,就可以撇去走部分嘅油,咁就唔怕老公變肥豬啦!
小朋友咁多玩具,咁多零件細細粒,容易唔見又難收拾,快啲準備佳能最新推出嘅Mini密實盒俾佢地,分門別類放好,唔怕唔見之餘,下次再玩嘅時候都方便啲啦!


text:
29 JUNE 2014(SUN)
終於嚟到我地變形金剛澳門兩日一夜之旅最後一個節目,就係去帶小小豬去威尼斯人®入面嘅PLAYHOUSE - Qube,等小小豬大放電呀~
睇完3D《變形金剛:殲滅世紀》之後,我地返去酒店收拾好行裝,同PR姐姐CHECK-OUT之後,又嚟我地嘅自由時間.
原本都打算出去氹仔市中心行吓食個晚飯就搭船回香港,不過見天氣唔係咁好,好似想落雨咁,加上我地又拎住大大小小嘅行李,所以最後都係決定留係威尼斯人®行吓啦!
既然仲有時間,叫小小豬乖乖陪我地SHOPPING佢又點會肯呀,所以我地都帶小小豬去Qube玩多一陣啦!
不過,原來澳門嘅PLAYHOUSE同香港唔同,唔係一個價錢任玩.坦白講....入去玩兩個鐘都要$110,其實又真係有點貴,不過依兩日澳門之旅小小豬都算乖,所以就當獎勵佢啦~
因為都係打算玩兩個鐘,我地都冇再加多一個大人費用,所以就係我同小小豬入去玩,大肥豬就帶埋啲行李係附近嘅餐廳休息一吓,到夠鐘就嚟接我地啦~
個百厭豬一見到啲設施就已經急不及待周去玩.先嚟玩啲小朋友遊戲,小型波波池同小型滑梯先~
依個大膽豬又點會咁心玩啲小朋友地區呀!見到旁邊啲大型迷宮,佢又要去玩埋一份呀~
其實係依個PLAYHOUSE都有啲大型嘅滑梯,不過嗰啲都真係幾高,所以都係俾啲大少少嘅小朋友玩.最後,都搵左一個長滑梯可以啱小小豬玩,但原來玩滑梯係需要著長衫長褲,我自己當然係冇帶嚟,雖然場內都有衣服免費外借,不過小小豬始終皮膚唔係咁好,所以開頭都唔想俾小小豬著.
不過,小小豬不斷游說我,見佢咁想玩又有誠意,最後都係同佢換上外借衣服,俾佢玩一陣啦~
其實條滑梯真係又長又高,依個大膽豬都真係完全唔驚,仲連續玩左五轉呀~
始終都係唔想著太耐啲長衫褲,所以玩左五轉之後就同小小豬換返衫,玩啲輕型遊戲休息一陣先~
休息過後當然又周圍爬啦~
由於場內都有好幾個出入位,加上又人在異地,所以都好唔放心俾小小豬自己一個去玩.所以全程我地係跟隨住小小豬,佢爬去邊我就跟到去邊,就係咁....我真的受傷了,扭親條腰....勁痛呀!
不過....見到個傻豬玩得不知幾興奮,左爬爬....右爬爬,仲做埋一個小小指揮官,話帶我去探險,所以就算整親都係覺得開心同值得呀!
原來兩個鐘時間就好快過,大肥豬嚟接我地走,之後就準備去碼頭搭船返香港啦!就係依個時候,我地三口子真係可以話遇到個貴人.
事緣PR姐姐為我地準備左晚上十一點嘅回港船飛,可以俾多啲時間我地留係澳門玩耐啲.不過因為帶住小小豬,所以我地都唔敢玩太耐,所以都打算早啲去碼頭排後補位.
正當我地等緊酒店穿梭巴去碼頭時,傾緊可唔可以排到後補位時,排係我地後面那位哥哥就問我地係唔係準備返香港,之後哥哥仲話佢有多三張即時船飛可以俾我地.
其實當初我地都有少少疑惑,不過哥哥話只係見我地帶住個小朋友,唔好辛苦去排啦,佢又完全冇叫我地俾錢,加上又真係好驚排唔到後補位,最後,我地係接受左哥哥嘅好意啦!
就係咁,我地唔洗排後補位,就可以搭到即時開出嘅船返香港啦!
嘩....原來哥哥俾我地嘅係頭等船飛,所以我地真係勁好彩,可以早返香港之餘,仲可以坐得舒舒服服呀~
我都係第一次搭頭等位,原來有飲品同小食提供呀~
玩左成日嘅小小豬都唔覺攰,仲係船上面塗顏色呀~
返到嚟香港,即係我地變形金剛澳門兩日一夜之旅就完成啦!
依兩日真係玩得好開心,尤其係小小豬,佢返到屋企都仲問緊我幾時再帶佢去酒店,幾時再去旅行,幾時再去玩過,睇嚟小小豬真係好鐘意去旅行,希望好快又有機會帶佢去玩吓啦!
再一次多謝PR姐姐邀請,我地三口子真係玩得好開心呀!


text:
死因裁判法庭
死因裁判法庭(英文:The Coroner's Court,簡稱死因庭)係香港一個特別法庭,負責為一啲死亡個案展開研訊,確定死因同意外情況.根據死因裁判官條例,共有20類死亡個案需要向死因裁判官報告.唔係所有呈報嘅死亡個案都需要進行研訊,只有某啲情況需要.當有死亡個案需要向死因裁判官報告,屍體將會送去醫院或公眾殮房,並由病理學家展開處理驗屍等程序.
處理個案[編輯]
當有死者嘅親人或律政司認為死者嘅死因有可疑,就可以向死因裁判法庭要求裁判,以決定死者嘅死因.此外,當死者嘅死因唔清晰嘅時候,亦會由死因裁判法庭裁決死者嘅死因.另外,一啲受到政府看管嘅人士喺香港政府看管期間死亡,香港政府需要對大眾交代,所以死因裁判法庭亦要為死者嘅死因作出裁決.
裁判官會引導陪審員各種可以選擇嘅裁決.死因裁判法庭嘅權限只在於決定死者嘅死因,如果死者喺幾時喺邊度以邊種種方式死亡,而同決定死因無關嘅內容,例如:嫌兇嘅行兇動機,法律責任或醫療失誤等,都唔包括喺死因裁判法庭嘅結論當中.
死因裁判官嘅職權範圍[編輯]
死因裁判官係司法人員,有權:
- 發出埋葬命令
- 發出火葬命令
- 批准免將屍體剖驗
- 發出屍體剖驗命令
- 發出檢掘遺骸命令
- 發出命令將屍體運離香港
- 命令警方調查死亡個案
- 命令進行研訊
- 批准切除同使用死者部份器官
- 簽發死亡事實證明書
20類需要報告嘅死亡個案[編輯]
- 醫學上未能確定原因嘅死亡
- 死者死亡前14日內並冇得到診治(死亡前已被診斷為有末期疾病嘅患者除外)
- 意外或受傷導致嘅死亡
- 罪行或懷疑罪行導致嘅死亡
- 施用麻醉藥導致死亡,或喺接受全身麻醉期間死亡,或死亡喺施用全身麻醉藥後24小時內發生
- 手術導致死亡,或死亡喺大型手術後48小時內發生
- 職業病導致死亡,或嗰個人嘅死亡同佢現時/以往嘅職業有直接/間接嘅關聯
- 胎死腹中嘅個案
- 孕婦喺產嬰/墮胎/流產後30日內死亡
- 主因不明嘅敗血症導致死亡
- 自殺身亡
- 受官方看管時死亡
- 喺具有逮捕或拘留嘅法定權力嘅人履行職責嘅過程中死亡
- 喺政府部門嘅處所內死亡,而嗰個部門嘅公職人員有法定嘅逮捕同拘留權
- 法例指定嘅某類精神病人喺醫院或精神病院內死亡
- 喺私營照料院所內死亡
- 殺人罪行導致嘅死亡
- 施用藥物或毒藥導致嘅死亡
- 受虐待,飢餓或疏忽導致嘅死亡
- 喺香港境外死亡,而屍體被運入香港
死亡事實證明書[編輯]
死因裁判官可以簽發死亡事實證明書,作為死亡事實嘅臨時文件.死亡事實證明書可以用喺以下情況:例如要將屍體運去另一國家安葬,特別係嗰個國家要求提交官方文件,證明死者並唔係死於傳染性疾病.


text:
放復活節假期緊係又要去玩,今日就約埋SY哥哥齊齊嚟睇動物玩餐飽啦~
其實海洋公園為係4月14日至5月14日就舉行「親親動物月」活動,我地平日都成日入嚟睇動物,不過依個月就有啲唔同,因為可以同動物近距離接觸,同埋會有好多職員哥哥姐姐同我地講解各動物嘅特性呀!
原本小小豬想去探樂樂同盈盈,點知因為佢地準備生BB所以封左館,之後我地就轉戰睇金魚啦~
職員哥哥見到小小豬咁留心睇魚,所以就嚟同小小豬慢慢講解,我地眼睇就好似每一條魚都係差唔多,不過係哥哥心目中原來每一條都有特式,而且每一條仲有名添,真係唔聽講解都唔知呀~
之後我地就去睇天上王者~
大半年前小小豬都睇過,不過當時佢點到唔肯去同鸚鹉影相,今次終於大個仔勇去影相,而且仲好想摸佢地添(當然大會係唔容許啦)~
之後我地就匯合SY哥哥,齊齊去睇企鵝~
仲有去睇北極狐,去到剛剛有職員哥哥餵食,隔住玻璃睇佢地餵北極狐同埋表演玩蒸餾水樽..哈哈哈~
接住就當然係去北極之旅睇海豹~
行到最後又見到一位職員姐姐為我地詳細講解海豹特性~
終於等到兩位小朋友期待好耐嘅環節(重點係完全免費),可以同水獺玩遊戲啦~
首先就由職員哥哥同水獺熱身先~
之後主角就出嚟同大家見面啦~
職員哥哥先同我地講解水獺嘅習慣,然後就可以挑選一位現場人仕同水獺握握手.原本我係想幫小小豬爭取依個機會,不過因為怕小朋友或會傷害了小動物,所以只有成人先可以同水獺真接觸.所以機會就俾左我啦,水獺滑滑嘅手仔真係好得意呀~
我就極度興奮完之後,終於又嚟到兩小朋友嘅興奮時刻,因為兒童天地入面嘅新兒童遊戲部分已經開左,兩個小朋友就當然要去放電啦~
玩完遊樂場就再睇埋威威海洋SHOW~
正當我地一行六人玩到攰準備走嘅時候,驚喜又嚟啦,因為見到有貓頭鷹同二趾樹懶呀~
正當我地準備9秒9衝上前合照之際,職員哥哥就話為免嚇親兩隻動物,所以要保持距離影相呀~ 不過都啱嘅,咁個人如果個個都近距離接解,小動物生命都唔長久,所以同佢地保持距離都正確呀~
今次都係第一次近距離見到貓頭鷹同二趾樹懶,所以都幾興奮呀~
開開心心又玩左一日,其實小小豬都有啲未夠喉(但我地都玩左六個鐘哦),唔緊要....下次再約過SY哥哥嚟玩過啦!


text:
幾年前去神戶,我同大少爺都好鍾意個岸邊
當時仲有個遊樂場,影相影足一日就走
估唔到再來神戶係帶住個臭包,而目的變成麵包超人館
咁…去得神戶一定要食神戶牛
今次食呢間,其實我求其上網搵,要近,方便搵到,因為我一寸光陰一寸金
揀呢個A4神戶牛肉, 其實唔貴 yen 6000幾
但呢度無兒童餐,又無 烏冬同麵食只可以 share個餐比包包食
前菜個沙律幾好食啊
師父開始燒,我同大少爺 order兩個同一款餐,足夠分比包包
嬲死我,點解我會out focus
師父好貼心將牛肉切細d同熟d比個臭包
我額外加錢轉做炒飯
終於有凍檸檬茶飲
之後搭的士去麵包超人館,好鍾意神戶風景
但都幾失望,呢個場館比九州個相差都幾遠
好細同埋設施無咁多
呢個只係呃like之作,唔好食的
包包玩個幾鐘後就悶,我索性帶佢去玩見反斗城睇玩具
比我買到呢個單車頭盔喇!可以帶佢踩單車喇~之後就行商場求其食晚餐
包包算乖,佢從來唔扭買玩具,即使想要個Tomica油站好耐
我話聽日先買佢都乖乖唔扭,好多家長會怕帶小朋友睇玩具怕扭計
其實自細要帶佢去多d睇多d等佢明白…喜歡的不代表佔有
大少奶's Delicatessen
宣傳你的專頁


text:
上年8點左右已經迫到行都行唔郁,今年早啲去希望襯冇咁多人既時候有得影吓.
早咗係冇咁迫,不過都冇乜鬼喎.淨係得啲細路仔扮……超級英雄,蜘蛛俠,黑武士,巴斯光年都有,就係冇鬼.我地話可能係慳錢買件百搭衫就算,直到差唔多6點(官方開始時間),太陽落山,暗暗地就開始有鬼出現.個樣真的頗嚇人,不過啲人驚得來係笑既.
喂,交啲戲好喎,大家好似一家人影合照咁………
小朋友就醒喇,一見鏡頭就俾足表情.
靚女女鬼梗係要影.原來狗係唔驚鬼架 😛
有人問我啲鬼係咪企定定俾你影,因為夜晚好難有高速快門.其實係既,郁嗰啲夾硬影都唔靚啦,一見佢地唔郁就要狂影,呢隻鬼好搞鬼,扮晒唔郁,突然間衝前嚇人,搞到啲人依嘩鬼叫.
呢兩位大哥,Hallowen喎,細路哥就話冇預算啫,你地做乜咁慳皮架 @@
噢,大頭鬼夠晒搶鏡,但係佢算灟咗個重量同穏固度,我見到佢不停都要扶正個頭.
這女鬼最落力,不停俾POSE,可惜佢啲POSE太快,我跟本影唔掂.我發覺支Sigma 18-35雖然好sharp,但係對焦比較飄,有時對啱位都唔中,要移小小對多幾次見到sharp先OK,所以搞到我成個阿伯咁好慢手腳.啲鬼又冇乜耐性定鏡,有時都被迫一對就影,唔中至算.
大會可能驚冇人扮鬼,安排咗啲工作人員陪大家影合照.不停有人要影,相機影完手機都要影埋,真真正正係鬼死咁忙,哈哈 😛
上年都見過差唔多既組合.
睇翻個鐘7點半都未夠,但仲多人過上年8點,不停俾身邊既人羣推到企都企唔穏,係時候要走,臨走前影埋大合照先,實在冇法子迫到去正面,求其影算啦.嘩,落到去見到蛇餅已經過咗港鉄站,有好多鬼依家先來,冇本事影佢地喇.朋友問我做乜仲唔收相機,其實我有諗過途中見到鬼可以影吓.最後本住唔好阻塞道路既理由,都係冇影添.見到有朋友真係全部相都係影人龍,睇怕佢都係遲來直情放棄入去喇.


text:
雖然今集依然好睇,不過嚟到第三集,《Expendables》呢個系列已經相當大危機.第一集概念同場面都好,衰在史泰龍自己做導演,搞到套戲好亂;第二集知驚搵真係識做導演嘅人去導,故事場面都冇唔妥,差在一切顯得太簡單冇乜挑戰性(有Chuck Norris世上仲有乜嘢難事呢);今集似返第一集,缺點係想講好多想做好多,結果好多方面都高不成低不就.
似乎史泰龍已經唔記得《轟天猛將》要搵咁多猛人演嘅原意.頭兩集論戲幾差都好仍然會覺得精彩,因為人人都有自已solo時間拍得出個個隊員各自特點似場盛事,而家雖然玩返第一集種硬橋硬馬真功夫,但又明顯打得冇第一集咁激,為咗過電檢等細路都入得場啩,Jason Statham玩刀片到周圍血或者龍格爾霰彈槍分屍全部冇晒.班新仔仲灰,有個話枝XM25高科技爆破彈狙擊槍點先進點勁,點知出都冇出過,不過點灰都唔夠李連杰,居然只出嚟開槍,唔使打功夫你搵佢嚟做乜鳩?結果成隊十幾個人,除咗個搞笑西班牙佬同真係打得勁條女之外,其他全部都係拎住相同嘅槍做埋同一樣嘢完全冇分別,講到係史上最危險人物嘅Mei Gibson更加講都廢事講.如果可以加段李連杰同條女中國功夫+MMA一個打十個,會更有睇頭.(between電單車一嘢飛上八樓嗰場真係精彩嘅,坐我後面班女睇到尖叫)
劇情搵得返上集唔夠嘅危機感,只係隊名叫Expendables,三集以嚟幾乎冇死過人仲要死都係路人級角色,十個人打人數多十倍仲出埋飛機大炮嘅軍隊,依然可以成隊人全身而退槍都冇中過冇穿冇爛,仲係咁無敵會唔會冇癮得滯呢,要一開波中槍個黑鬼死好難咩,而且如果佢個角色死的話,跟住劇情發展都會合理好多.
有樣好過上兩集,就係玩演員出身同經典對白,史泰龍加Wesley Snipes根本就係《Demolition Man》,跟住現實真係坐過監嘅Wesley Snipes戲入面用佢現實入獄個原因嚟講笑真係笑死,阿諾舒華辛力加玩佢舊戲啲金句更加出神入化,最後史泰龍tribute埋《Judge Dredd》,笑位設計得比上兩集精警同時自然唔夾硬,只係精得滯,我哋睇《轟天猛將》除咗為成班麻甩佬以一敵百見人就殺,仲有殺完人之後成班佬圍埋一齊互寸互窒㗎.笑位好咗特別好過上集唔少,只係希望可以有更多囉.
不過同睇無記班人一樣,都係又要鬧又要睇㗎喇,睇個尾都知長拍長有,佢肯拍開到456柒集一樣會俾錢入場.套戲又未至於話好睇到想入多次戲院睇多次嘅,不過勾起咗舖old school打星癮,等我聽日狂loop Austrian Death Machine全線至得.GET TO THE CHOPPER!!!!!!


text:
「球員唔夠膽犯錯係件令人膽心嘅事.」李奧費迪南半場時咁樣評價曼聯,指嘅係佢地因為深怕再犯錯所以連適當風險都唔敢去冒,只係識踢最無侵略性嘅足球.隔住螢幕都感受到球員心裡面果種迷失,失第二球後拜利嘅眼神話俾我地知佢完全見唔到曙光,隊友亦唔好得幾多.失波總會有原因,唔會每次都係領隊責任,領隊幾勁幾渣都要班球員發揮水準先得.今場反勝佢地算係保住紅魔鬼嘅尊嚴同態度,但現場球迷都佔好大功勞,因為當無人覺得會追得返嘅時候,佢地反而嗌得最大聲.呢場波未必係反彈之作,畢竟仲有好多人事同戰術問題未解決,但就俾返少少希望球迷.
失果兩球都屬於低級錯誤,唔應該喺佢地身上發生,楊格同拜利當然要負上唔少責任,但中場掩護不足都係幾明顯嘅問題.第一球波源自中圈一個毫無威脅嘅解外球,考慮到普巴同麥湯美尼都係佢前面,後面果幾個隊友又無乜應變能力,馬迪絕對無必要撲上去殺波.或者佢判斷呢球波應該偷得到,但執行失敗就要付上代價,作為中場最後一人,呢下都算魯莽.自上季尾起馬迪已經越踢越差,除咗經常帶得太耐/格硬由後面帶上去俾人夾擊搶走,防守表現亦都一直下滑.今季佢好多時進攻都踢前半格,但效果不及其他中場創造型球員好,反而回防速度太慢以致反擊時中門大開.表現唔會呃人,一周兩賽對佢已經太多,所以先希望風格同態度近似嘅麥湯美尼可以盡快上位接班.值得一讚嘅係,佢通常係成個中後場最遲失去冷靜同判斷力嘅人,只係而家呢種踢法對佢嚟講太大負荷喇,專注做好防守可能更加維持到水準.
進攻方面,馬斯亞,福仔同盧卡古一齊出嘅話幾乎每次都睇到心累,因為好多時連射門都製造唔到,將攻勢終結於萌芽中.三鋒之間嘅配合仍然好差,極度依賴中場供應最後一腳嘅同時,中場又因為縮得後同偏重防守球員而組織唔到,追平一球都係因為普巴走到上去先同馬仔打到個撞牆,所以都要正視下前線選人呢個問題.自從連加特缺陣開始,中前場斷橋情況嚴重,而陣中只有馬達能夠做到佢嘅工作.用綠葉球員去形容佢地唔係咁適合,因為要將個波用最簡單安全直接嘅方法傳去危險區域,將攻勢由慢轉快呢個動作本身已經係一件難事,睇下呢幾場盧卡古無左身後人踢得幾辛苦仲要成日回防就知,所以佢地加埋靴里拉起碼要出到其中一個負責連絡中前場.
下半場入到三粒全賴大家肯壓前嚟踢,構成成隊得返一個正中堅嘅奇景,其餘中場互相補位爭取進攻機會.咁樣踢係好冒險,奇招出多兩次都會失效,但紐卡素見到曼聯來勢洶洶咪又係唔敢攻,最後曼聯受壓次數比上半場更少,呢個就係球迷希望曼聯踢得進取啲原因.無球隊會見到普巴前插到禁區頂位置而唔驚嘅,關鍵係一場波佢有幾多次可以咁樣壓上嚟而唔使輸反擊俾人鬧,同埋曼聯有無鬥心由第一分鐘開始主導比賽.


text:
阿達拉爾 必去景點及約魯卡利海灘附近酒店推介
約魯卡利海灘附近酒店預訂
神秘優惠價幫你慳更多
即時揭開神秘優惠價,慳得更多
阿達拉爾必去推介 - 約魯卡利海灘
想去 阿達拉爾 自由行?等 Hotels.com 帶你玩盡 阿達拉爾約魯卡利海灘 啦!留意我地文章,話你知去阿達拉爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿達拉爾約魯卡利海灘 附近有咩酒店,等你更加容易計劃行程,慳返酒店來回景點嘅時間.
阿達拉爾約魯卡利海灘 自由行
去得阿達拉爾約魯卡利海灘 自由行最緊要一定係揀啱日子去.一啲熱門景點例如,阿達拉爾 嘅 約魯卡利海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿達拉爾約魯卡利海灘 交通
想去約魯卡利海灘 暢順無阻濟,最好就係出發前,睇清楚阿達拉爾約魯卡利海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿達拉爾約魯卡利海灘 必食必買攻略
阿達拉爾約魯卡利海灘一直都係旅遊熱門地點,去到阿達拉爾約魯卡利海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我一直都唔係太想成句粗口飛埋喺個blog標題度,只不過 陳景輝 今日喺明報篇文,我用左膠用語就係對弱者抽刀嘅行為,完全不知所謂.如果講有投共嫌疑, 陳景輝 一定遠大過見過達賴喇嘛嘅黃台仰十倍. 陳景輝 嘅講法,你可以肯定佢係用左膠包裝嘅投共者.
陳景輝 知唔知乜叫流亡
陳景輝 用潛逃呢個字果陣,我已經十分之反感.黃台仰咪為佢豪言壯語付出代價,流亡海外.乜 陳景輝 認為流亡海外好好玩,無錯,流亡海外一定好過劉曉波,李旺陽咁喺監獄死咗都唔知乜事,葬都唔知葬咗喺邊度,但流亡海外,見家人有困難,而喺香港嘅一切一無所有,甚至會被唔少好似 陳景輝 呢啲中共同路人抽水,或者被扮本土派嘅潛伏分子笑係懦夫.我嚟德國做生意,都被熱狗攞嚟做文章,甚至恐嚇要搵我喺德國住喺邊,有一點可以肯定, 陳景輝 文章路套,同熱普城果啲中共走狗基本上一樣,有啲嘢,真係沒有誰比誰高尚.
本土陣營可以同泛民合作,只要戰略上合理就得,但有啲人,你係無得同佢和解, 陳景輝 正係呢一類,依家 陳景輝 嘅言論,其實同未加入中共陣營前嘅馮煒光,或者一直潛伏喺民主黨好似李華明,莊陳勤之流有乜分別?甚至同投共前一兩年嘅湯家驊有乜分別?我睇唔到有乜分別.如果他朝 陳景輝 成為港共新貴,我一啲都唔意外,正如湯家驊投共都有行政會議成員佢做,位處香港最高決策層(好似係,其實唔係),如果突然有一日有「 陳景輝 議員」,我覺得有乜奇,呢條友喺分化反對陣營上立下嘅汗馬功勞,中共多少都會報答佢嘅.
咁點解我話佢柒夠未,如果佢係扮柒,我梗係要鬧爆佢,佢係真心膠,都係要鬧爆佢,呢啲係列寧講嘅,有用的傻瓜,正係 陳景輝 呢種柒頭,所以無論佢係收柯打做嘢,定係真心膠,呢次都係要鬧爆佢.其實以依家中共嘅現況,走向武力抗爭其實係遲定早嘅問題,唔到主觀意志所轉移,正如納粹德國年代,如果無German Resistance,無Aktion Rhineland(令Düsseldorf得以無血開城,避免好似Duisburg咁炸到渣都無),無Unternehmen Walküre(即係女武神行動),德國下場一定更悲慘.至於 陳景輝 ,我建議佢睇吓海航近排找唔找到租機條數先.


text:
唔好意思
但係我睇完你篇野你完全令我覺得
我唔應該提醒你我地雷係邊
應該唔理成件事由個問題係度
等你下次再踩到喇就直接炸死你咁就係最好既解決方法
加上你好似覺得我冇考慮過呢件事係咪唔應該講出黎
講左出黎就會翻唔到轉頭
如果我冇考慮過我洗拖到琴日先同你講?我洗煩咁耐?
直接當日就炸死你算啦
定你覺得要拖多幾日先講就係有考慮過?
唔好講到好似得你會考慮其他人感受啦...
我可以肯定一樣野既係
我係真係覺得頂唔順有必要同你講
我先決定攤開成件事黎講既
我諗我未痴線到得閒冇野做屎忽痕搵件事黎講下
請你唔好講到好似我咩都冇考慮過諗過我就講出黎咁
你會嬲
你會暴噪
我諗我唔係第一日知亦都唔係冇諗過呢個位
你唔洗向我強調你會嬲
我同得你講我預左你嬲
但係咁係咪代表我唔洗同你講我頂唔順既位?
我要忍完當冇野
繼續嘻嘻哈哈
我諗個問題唔會消失架喎
定你覺得咩都唔同你講先係最好?
我唔係做唔到架
你要咁樣既..
我可以完完全全由得你
反正炸死既係你
而且我身分立場只係你朋友咋
炸親你我又唔會少舊肉或者多舊肉
定你覺得..
你被人踩中地雷係你既事你嬲係你既事
關我咩事?你唔開心你既事啦..做咩要同我講?
其次我唔知你翻唔到轉頭代表D咩啦
不過我諗我冇打算會講哈哈我都係收番我之前講既野
傻既可能會咁做既
我要講出黎係想比你知我感受唔想你再踩個黎
而唔係話咩有冇得翻轉頭
你自己都識講你有底線
我諗唔係得你有
如果講自己底線出黎係有問題既
咁唔好意思..
我講左喇
成件事即是我錯哂
你覺得咁樣就係朋友所謂既互相扶持?互相照顧?考慮對方感受既人?
我係當你朋友我先咁同你攤開件事黎講
你大可以唔聽唔理
但係問題一日係度佢一日都會爆
只不過係差在幾時
在我而言
朋友並唔係每個位都要忍
朋友唔係你親人啊
佢冇必要忍你架
因為佢只係你朋友


text:
27 FEBRUARY 2011 (SUN)
太陽伯伯終於都重現,天氣咁好加上剛剛又買左部新相機,當然係想去試吓機.不過我又唔敢同小小豬去太遠地方,怕佢會辛苦,所以最後都就決定近近地帶小小豬落屋企樓下個公園晒吓太陽,影吓相啦!
其實之前都帶過小小豬落公園行幾次,可能當時佢都係細細個唔識嘢,所以都係一粒飯仔咁.不過今次唔同左好多,小小豬一落到公園就四周圍望,成個『八公仔』咁左望右望,想幫佢影吓相都不知幾困難.
最後WARM-UP左一陣,八卦完畢,就開始可以定少少同我地影相啦~
唔知係唔係小小豬見到其他小朋友好開心咁走嚟走去,但自己又冇得玩,所以扁扁咀呀(小小豬都係近依個星期先識得扁咀,不過扁咀都扁得好可愛呀…哈哈)~
原本想同小小豬去玩滑梯,不過有幾個大哥哥玩緊,所以今次冇得試玩.之後我地就去左公園嘅另一邊玩,同小小豬玩另一種遊戲,就係玩拋豬仔啦!
依個小小豬都不知幾鐘意玩依啲危險遊戲,之前係屋企都試玩過幾次,次次都邊玩邊咔咔大笑,今次都唔例外,睇吓佢同大肥豬玩得幾開心~
見大肥豬玩得咁開心,我又玩埋一份,我嘅手力冇大肥豬咁好,所以唔敢拋太高,不過小小豬一樣玩得好開心呀~
見小小豬玩得咁開心,所以我又同佢玩多次,係第二次玩時,大肥豬幫我影左依張相,影得我地兩個都好開心,我勁鐘意呀~
唔知係唔係小小豬玩到興奮過度,就算坐係度都周身郁,想坐定定影啲相都唔得.不過就係因為咁先可以影到啲得意相嘛~
玩左半個鐘左右,小小豬都倦晒,要返屋企休息啦~
雖然今日只係屋企樓下公園仔,不過都影左好多好靚嘅相,所以有時話唔係一定要去啲好特別嘅地方先有靚相,普通一個小地方都可以有靚相出,當然係視乎拍攝者有冇心機影(影小小豬哦…大肥豬一定好有心機影啦…哈哈)
睇番今次新機嘅相,都覺得個色好SHARP,尤其係影連拍時真係勁得,張張都好清又冇對唔到焦,真係唔錯,可以繼續帶小小豬去影多啲相啦!


text:
好多時同學都會抱住「文筆差一定要寫論說文」呢種睇法
而呢種睇法又岩唔岩呢?🤔
source from ig: dse_chinese_7776
一個簡單既答案係一定程度上正確
毋庸置疑,文筆係中文作文卷係非常之重要
文筆好的確會令你更突出
而「文筆差寫論說文」又唔一定完全正確
簡單行文流暢,唔好太多病句係論說文其實就會有15/18
但文筆差係咪唔寫得記敘文呢?當然唔係😂
好多人都以為記敘文一定要有好多修辭同靚句先夠突出
但事實並非如此,普通既行文其實都可以拎到15甚至18分(尤其係2017又高分左)
當然要睇「普通」既定義,我既定義係 Lv2-4 同學會有既文筆😂
絕對,一定,我保證,會弄巧反拙
首先篇文會變得奇怪,行文唔夠流暢
另外個marker都教左咁多年中文
基本上都睇得出個啲只不過係你死記硬背而得黎既野
另外就係睇番數據,年年記敘文同論說文「表達」既平均分都相差好少
當然數據會受好多因素所影響
但大致睇得出既係唔洗太執著於文筆好先適合寫記敘文
講左咁多,咁點樣先可以改善文筆?
多閱讀係不二法門,但你得番咁少時間,應該睇咩好?
你又可能問我都無補習邊到黎咁多範文睇
十分簡單,考評局個網會放啲示例上網
唔止中文科,中國文學科既文學創作示例都可以睇
**特別推薦2014年文學第五級示例一,可能係我見過咁多dse文入面最好既幾篇文之一**
基本上第五級同第四級示例既文筆都有番一定水準,值得一看
睇個陣可以研究一下你覺得寫得好好既句子,當然絕對唔係照抄番落篇文到
而係詳細思考一下點解人地可以寫得咁好
Eg 「若無世界各地的工廠團結一致地吞吐雲霞,又豈來今天留白之美?」(摘錄自2014文學第五級示例」
再將呢啲句子同自己寫既句子作比對,思考如何進步
咁樣文筆必定會有進步
都算係比較即食既一種方法去改善文筆


text:
貪靚係人嘅天性.所以不論男女,大家都會喺 護膚 上多多少少下一番功夫.但係你又知唔知正確嘅 護膚步驟 應該係點?你又唔知唔你日日用緊嘅 護膚品成份 有啲咩?如果你唔知嘅話,就好應該留意以下呢篇由 HelloToby 為你提供嘅 護膚步驟 同不同 護膚品牌 嘅 護膚品推介 俾你喇!
1) 護膚步驟 第一步 潔面: Senka Perfect Whip 皇牌保濕洗顏泡泡
清潔皮膚係護膚嘅第一步.點解?因為只有清潔皮膚,將肌膚同毛孔裡面嘅皮脂,殘留物清除先可以保護皮膚.如果唔清潔乾淨嘅話,就有機會造成皮膚生暗粒和痘痘.而且如果冇徹底清潔皮膚嘅話,就算之後使用幾多 護膚品 ,效果都會大打節扣!
日本護膚品 品牌 Senka 推出嘅 Perfect Whip 皇牌保濕洗顏泡泡 就出名清潔力相當之好!一擠出嚟全部都係超濃密泡泡,泡沫密度之厚足以深入毛孔,徹底去除毛囊內嘅所有皮脂,彩妝同老化角質等污垢.而且用上天然絲繭成分同透明質酸,除咗清潔皮膚外亦都同時進行補濕,相當合適油頭滿面嘅男士使用,係一款幾唔錯嘅 男士護膚品 .
2) 潔面後保濕:美白 爽膚水 - Naturie薏仁化妝水
當清潔皮膚後,皮膚毛孔會被打開,同時都會變得乾燥.所以爽膚水的功用就在於收縮毛孔同幫乾燥皮膚進行保濕.所以有唔少人建議清潔完皮膚後要盡快使用爽膚水,否則持續皮膚暴露喺空氣之中,水份就會不斷流失,咁樣的話之後嘅保濕程序都會功虧一簣.另外,爽膚水可以調節皮膚嘅酸鹼度,令肌膚更易吸收護膚品.
芸芸咁多款 爽膚水推介 中,Naturie 薏仁化妝水 就可以滿足曬以上所有爽膚水應該要有嘅條件.呢款 爽膚水 含有天然植物萃取菁華同薏仁成分,可以一邊保濕,一邊美白皮膚.而且呢款 暗瘡護膚品 冇香料,冇色素就可以減少刺激肌膚,非常適合肌膚敏感又暗黃嘅人士使用.
3) 加強保濕效果: Kiehl’s 瞬效滋潤活肌精油面膜
當用完爽膚水後,你可以跟據你個人嘅肌膚情況選擇候用面膜與否.面膜可以針對唔同類型嘅肌膚問題加以改善,例如缺水,皮膚暗黃,皺紋等等.但要留意,一般面膜最好至少隔幾日先敷,唔係有機會加劇皮膚問題.
Kiehl’s 自家 護膚產品 向來係公認接近 天然護膚品 ,沒有太多過敏 護膚品成份 .呢款面膜蘊含了三種來自巴西亞馬遜森林的冷壓式植物油,可以即時滋潤及令肌膚顯得水潤光澤,平滑肌膚,亦唔會引致生粉刺同暗瘡!
4) 精華液 增加皮膚營養: The Body Shop根萃緊緻塑顏精華
精華液常被視作護膚品中嘅最重要一環.一枝小小嘅精華液蘊含著多種類型嘅護膚需求,包括抗老,美白,抗皺,保濕,祛斑等多種功效.如果冇敷面膜就可以用完爽膚水直接上精華液,改善肌膚.
The Body Shop 嘅 根萃緊緻塑顏精華包含人參根,生薑根和假葉樹根三種強效護膚成分,為皮膚補充力量,加強保濕及改善皺紋.佢嘅植物成份可以媲美 有機護膚品 嘅天然成份.同時,持續使用可以令肌膚更有彈性同緊緻飽滿,有唔少長期使用者更覺得用完皮膚大有改善,逆齡生長.
5) 眼部護理 : Philosophy 全新升級版Time in a Bottle基因修復再生眼部精華
唔好睇少眼部護理嘅重要性!因為面部肌膚之中最脆弱嘅部份就莫過於眼睛.一來面部缺水,眼部皮膚會首當其衝,出現眼尾紋,細紋等現象;二來眼部皮膚出現以上情況就會十分顯老.所以話,千祈唔好忽略眼霜或者眼部精華嘅重要性!
呢款眼部精華以突破性科技同全方位技術,用上其獨家嘅微脂體複合物同4大酵素,既修復皺紋又同時提算眼部肌膚緊緻度,令你嘅眼睛重新煥發明亮眼眸.同時,其成份有喜馬拉雅山紅米,紅葡萄同車前葉等等發酵萃取物,減慢肌膚老化速度.
6) 全面護理 : – Innisfree 濟州寒蘭複合滋養霜
面霜係護膚步驟中嘅最後一環.主要負責將先前嘅 護膚品 精華同水份鎖住.使用之後可以令面部肌膚顯得更有神采同光澤.同時,面霜可以抵擋空氣中部份有害物質,令皮膚唔受侵害.有部份全面型嘅面霜更有抗衰老成份,修補肌膚上嘅細紋.
Innisfree 呢款面霜標榜可以喚醒疲倦肌膚,只要一枝面霜可以解決唔同皮膚問題,包括乾燥,細紋,彈性不足,膚色不均同毛孔粗大等,用完可以即時改善 甩皮 問題.用上寒蘭肌活萃取物和先進科學技術,呢款面霜不但為乾燥肌膚注入大量水份,長期更有逆齡生長嘅趨勢.
除咗以上各款提到嘅護膚品之外,其實仲有其他唔同類型嘅 護膚品,例如卸妝油,防曬液,防曬霜,睡眠面膜,乳液等等.如果想多啲了解護膚品,HelloToby都有防曬液,睡眠面膜同爽膚水嘅推介!
( 油性皮膚 恩物)嚴選8大好用 爽膚水 ( Sleeping Mask 邊隻好 ) 8大 睡眠面膜 推薦( 2018 防曬推薦 )10大 好用防曬 推薦 : 向紫外光Say No!
如果你有好嚴重嘅肌膚問題,你可以搵 HelloToby 平台上嘅 美容專家 幫你 護膚 !
你本身係美容護膚專家?可以上 HelloToby 免費登記做專家!
>>> ( HelloToby 專家攻略)報價必勝法!贏在起跑線的7秒鐘 <<<
——
相關閱讀:( 護膚步驟 ) SOS Beauty 春季護膚 正確護膚步驟
緊貼HelloToby Blog同Facebook Page,隨時搵HelloToby幫手!


text:
呀仔patpat生濕疹 搽咩好
-
kary last edited by
呀仔重細要成日著尿片,
唔知係咪因為瀨尿成日up住, 搞到patpat紅色一撻撻好似生股癬定唔知濕疹咁嘅野
有無介紹可以搽d咩好?
-
kawaill last edited by
有無睇醫生呀? 就係咁講好難判斷到係咩事
同埋醫生會開藥膏嘛~
-
holly_li last edited by
搽日本健馬油, 100%純馬油, 初生BB都用得架, 濕疹, 甩皮, 好多用途, pat pat 疹都可以, 換完片搽上pat pat 度就可以, 係萬寧就有得買, 都係$118左右一樽, 一樽可以用好耐, 平靚正.
-
kary last edited by
kawaill said:
有無睇醫生呀? 就係咁講好難判斷到係咩事
同埋醫生會開藥膏嘛~
無呀…我驚醫生會開類固醇 bb d皮膚好薄 唔想傷到佢皮膚
同埋我都想搵d lotion比呀仔搽下
-
hhaileyy last edited by
媽媽您應該要簡翻啲天然啲嘅比囝囝搽~
-
qiqiQ last edited by
hhaileyy said:
媽媽您應該要簡翻啲天然啲嘅比囝囝搽~
我女女之前都試過濕疹 我幫佢搽左輝驪油 好快就好返
同埋佢係100%天然馬油 所以呢排乾燥我都會比女女搽 用黎保濕:)


text:
「遊戲」
相信好多人都一定玩過『超級瑪利奧兄弟』嚟隻遊戲.仲記得最初嚟隻遊戲係任天堂嘅紅白機上首先出現.嗰陣時雖然畫面無而家咁靚,但係就好好玩.你以為好似好簡單,但係其實係要好有技巧.甚至到咗今時今日,嚟隻唔單止係一隻經典遊戲咁簡單,因為其實仲有好多人玩緊呢隻遊戲.係歷史上亦係電子遊戲系列中銷量最多嘅遊戲.我諗到嗰仔大咗都仲係玩緊佢!
「社長」
任天堂社長岩田聰係七月十一日去世,享年五十五歲.岩田聰曾經係一次演講中咁樣形容自己:「係我嘅名片上面寫住,我係一間公司嘅總裁.但係從我自己嚟睇,我係一個遊戲嘅開發者.係內心嘅深處,我實際上係一個玩家.」而嚟句說話就成為咗岩田聰人生寫照!而大家應該最記得嘅係佢點樣令公司係低潮期,嘅時候推出創新嘅雙屏幕手提遊戲機同體感操作遊戲機就令公司脫離嚟個困境.
「業務」
相信每個創業者或管理者都會遇到呢啲問題,就係公司嘅低潮期.當然唔係間間公司都可以輕易走得出來嚟啲時期,而幫到公司走得出嚟啲時期嘅人都會被外界覺得佢哋好犀利.但係好多時未必次次都可以拯救到嘅時候往往被人唾駡.真係「見高就拜,見低就踩」,其實有時係要睇天時地利人和,有是事實未必係你睇到咁.所以只要有勇氣去救火都應該只得尊重!有時唔好淨係睇得同失!


text:
由民主黨牽頭對付梁振英嘅 天下為公 行動,出現咗新變化,喺自由黨黨慶酒會果陣,田北俊竟然將一千蚊金牛現金交俾林卓廷,雖然呢次係田北俊嘅個人行動,但喺中聯辦高層在場,林鄭月娥在場嘅情況,玩啲咁嘅嘢,仲要明示有錢佬會肯捐錢,證明呢次事件殊不簡單.
天下為公 與剿滅衝鋒隊
長刀之夜,一次希特拉清算納粹黨內部不受控制勢力嘅行動,喺二次大戰後,喺英國政壇都係用嚟稱呼當權派清理果啲不受控制分子嘅行動.其實依家香港都出現一股保守勢力都無法接受嘅黐線人物,例如果啲愛黨力中人,甚至周融,梁振英呢啲人,依家係呢班友,同中聯辦部分人,乘勢要香港行極左政策,極左政策喺現今嘅局勢,係會損害相當多人嘅利益,因為香港隨時要做番本來中國同西方交接嘅角色.因此,係有必要消滅梁振英呢啲人,而UGL案,係清理梁振英以及佢嘅同黨嘅最有效方法嚟,因為呢次係反貪,呢鋪係梁振英自己仆街在先,所以,田北俊呢張俾 天下為公 行動嘅支票,喺呢個咁嘅場合俾出嚟,情況都不言而喻.
所以,梁振英唔出席自由黨黨慶,梗係唔係因為怕見田北俊,而係呢次 天下為公 行動,梁振英明顯係圍剿對象,而且喺一個親土共政黨嘅黨慶上,接收呢筆現金,田北俊仲要肯影相,呢一切政治信息係好清楚.如果周融呢班友唔受控嘅話,結果就係梁振英被拉,跟住同梁振英一齊搵食果啲,又唔肯投誠果班友,亦都會一併被清算.
而且呢次行動,如果譚鐵牛在場都居然會無問題收到現金,唔應該係田北俊做咗賭撚,因為佢上鑊廿三條反董建華檯,都係見咗王光亞再伺機行事,起董建華尾注,譚鐵牛隨時呢條友可以bypass埋王志民,目標十分之明確,呢次係習近平收拾自帶五嘅預演,依家呢班自帶五倒米多過食飯,自帶五固然係傻仔,但自帶五後門應該有人撐腰,目的係要玩殘習近平,甚至呢次稱帝,實際上係邊個搞出嚟嘅行動,我都覺得有唔少黑人問號.添馬男喺蘋果日報專欄問,呢次 天下為公 係唔係同中共內鬥有關,我相信田北俊呢張金牛,同埋呢張金牛俾果陣涉及嘅人物,答咗你嘅問題.


text:
「尊重」
數據係一樣好冷血嘅嘢,而要利用數據去做商業決定嘅話,咁首先就唔好質疑數據,除非啲數據係收集嘅過程就已經出錯咗!如果唔係分析完結果之後,好多時就會出現輸打贏要嘅局面.因此要用數據去營運一間公司嘅話,首先當然要確保數據嘅準確性.無人可以話你所收集嘅數據係百分百準確,因為事實上係好難,只不過如果選擇利用數據就應該尊重個結果!
「數據」
點為之尊重自己嘅行業?好簡單,就係尊重數據!經過無數次被擊倒嘅感覺真係唔係幾好受,但係數據唔會欺騙你,係咁嘅就係咁,無得呃!好多時都會遇到一啲公司表面話要用數據去了營運業務,但係當做完分析之後就質疑啲數據,就算用唔同嘅方法去證明同一件事,到頭來佢哋都係繼續一如以往,自己行自己嗰套,就係繼續相信過往嘅經驗.
「經驗」
當然我唔會否定過往嘅經驗,因為我好多時都會講,分析嘅結果係好在乎分析嘅角度!就算角度一樣,但係時間,環境同行業都唔同嘅話,其實出嚟個結果都會好唔同.不過願賭要服輸,就算個結果好定壞,其實都要去接受!邊度有可能輸打贏要?就係因為要知道問題嘅根源,所以先至要用數據.數據雖然唔係萬能,但係今時今日嘅公司無數據就萬萬不能!
Also published on Medium.


text:
共居的演化,向日本網吧取經
講到日本人瞓網吧,我諗最少都有廿年,我成日都話市場係你估計唔到,一定係你就個市場,冇理由要個市場就你(除非你係apple),日本網吧就係好例子.你初頭開間網吧,係俾人上網打下機,睇下漫畫放鬆下.同cafe唔同,日本呢類網吧比較著重私隱,所以分左一格格,你唔會見到人地做緊乜野,呢d網吧你好少會幾大班人一齊去,多數一個起兩個止.但你呢個只係經營者嘅一廂情願,你提供咁嘅服務,就有人會自由聯想適合自己嘅用法,所謂網吧難民就係咁誕生出黎.
一開始是無可奈何的消費者
所謂網吧難民,就係冇自己屋企,靠租住係網吧一小格入面生存嘅一群.佢地大部份其實都有工做,有部份分分鐘仲係大企業嘅正社員,有人係因為工作太忙,有人因為家庭問題,當然好多都係窮嘅問題啦(DLKH)!網吧嘅吸引力係邊?第一當然係因為價錢平,二來服務其實都相當齊全,有野食有野飲,又有沖涼有得上網,一般基本生活需要都齊,唯一要克服的,就係要在2.5米X1.2米左右的空間生活.起初,呢類網吧就吸引左一班無可奈何嘅消費者,所以網吧清一色都帶點烏煙瘴氣,也帶有一點點的治安問題,選擇入住係冇辦法之中嘅辦法.
市場演化造就網吧第二波革命
日本人有樣野好,就係貼心,而且唔只係對有錢人貼心,而係對所以”お客様“都貼心.而家唔講其他地區,東京都內嘅網吧都開到成行成市,而且由於競爭,演化出好多高質選擇.早前我就睇過youtuber Ryu & Yuma夫婦試住.二百零蚊,環境新淨,有機打有漫畫,仲任飲!令我大開眼界.以前係冇選擇,而家係自願放棄租屋而轉投網吧,呢種人睇怕仲會有上升趨勢!
早前日本《NEWS ZERO》就訪問左個月入50萬日圓嘅上班族,佢直言「雖然想找其他屋,不過還要保證人,跟入住的保證金等等,之後還要繳房租感覺就很蠢,還要繳水電瓦斯,考慮這些以後,覺得住網吧比較好,比起長時間通勤,還是有多餘的時間比較快樂」.可見,日本的網吧文化,由最初的無可奈何,演化到現在的「有吸引力」.
香港侮辱了共居文化
無論係劏房定Share house,係我眼中只要係共用廚廁,就可以算係共居.香港的共居文化從來都打住「鬼叫你窮」的精神,完全係冇得揀之下嘅選擇.而且因為政府本身都怕執法太嚴會取締好多呢d劏房,令到好多人冇地方住,所以對好多違法,以及好多唔安全同衛生環境惡劣的劏房視而不見,難怪係好多香港人眼中,對劏房都有種唔好嘅刻板印象.
另一方面,係我以前一篇舊文《劏房萬惡,共居才是出路?基層住屋的需求與供應》已經有提到香港有社企都好推崇共居,呢間社企仲打住居住正義嘅牌頭,對劏房口誅筆伐.我睇返唔少新聞同片段,其實佢口中果d共居房間同劏房之間,只係多左個廳嘅分別,咁係咪真係幫到窮人呢?自己FF所有租戶都好融洽,晚晚愛回家咁幾家人一人煮少少野一齊食飯呢?窮人就好實際,聽完之後個個都寧願住劏房,市場係用腳同錢投票的.香港搞扶貧,就係習慣去FF窮人生活係點,我地要幫佢「改善」生活,我話俾你聽你要咁生活啦!咁係侮辱左民間智慧,都侮辱左流行於歐洲嘅共居文化.
共得招積住得舒適
我唔能夠否定住大啲真係開心啲,但係細,係咪一定唔人道呢?我睇都未必.我有幾位朋友都係專業人士,佢地月入6-7萬左右,單身貴族,又係派對動物!明明都就黎40,我都唔知佢地啲精力係邊度黎,成日放工都落Club玩,好少係屋企.我想講嘅係,佢地不約而同都係住服務式住宅,都係細到喊,月租仲鬼咁貴,但佢地enjoy,點解呀?因為方便,行返公司再落埋Club,40歲人唔洗依賴交通工具,多出黎嘅時間可以做好多自己鍾意嘅野,其中有位朋友,連車都係租,車位都慳返.
所以其實如果服務有水準,劏房唔一定係差.就算好似日本網吧咁,2.5米X1.2米,一張好嘅大班椅,有電腦有機打,有野飲又有漫畫,咁樣係市場上應該都不乏競爭力.其實好多新演化,都係人首先要放棄刻板印象,為客人諗多一步,大膽創新先可以出現.不如大家都放下偏見諗諗,有乜野factor係可以吸引你入住?


text:
您现在的位置:网站首页 > > 奇迹私服 > 正文
初入奇迹冰风谷呢边几好玩嘅
作者:admin 日期:2017-12-24 23:45:57 人气: 次
啱啱由呢个勇者大陆出嚟,奇迹私服转眼就要去一个叫做冰风谷嘅地方,我一直喺度搵地图睇吓呢个神秘嘅地方究竟喺度!不过,好在嘅系,呢个冰风谷度勇者大陆都唔算系很远,虽然冇传送师,不过如果靠自己走得嘢都系可以行到嘅,就系时间有D长喇吓!本来喺勇者大陆上面嘅西面,就系以前嘅露营一区仙踪林.呢个地方话真系就系一条小路,喺条村里面,而且呢个路好似重特别窄,你知咩?
次次行到嗰阵成日就行到出面,就见到好多嘅怪物,本来就冇要杀咗佢哋嘅冲动,所以就直接走咗,如果去勇者北嘅话,直接向东行就得嘞!仲可以睇嘅到勇者北嘅入口,而且由城就喺呢个嘅交汇处!所以呢,做任务嘅同志就噉去嘅.不过呢,如果做任务做到咗冰风谷嘅呢?定系有啲得意嘅,因为听呢个名就知啦,一睇就系比较白净嘅地图,而且就喺勇者北嘅上面,如果你按照自己嘅行嘅话呢,就可以一直行到架头,时间嘛都唔系好长嘅,基本上,就算系四到五分钟嘅啦!噉嘅时间都算可以啦.
不过呢个冰风谷还真冇对唔住佢个名,入去嘅瞬间就系感觉喺呢冰冷嘅天地,而且喺度嘅树上,同地面上都有好似一层厚厚嘅雪呢,所以喺呢个上面行路嗰阵都要好好睇睇呢!感觉一唔小心就立马畀你湿到啦!不过呢喺度做任务应该重会有啲几热血嘅,话晒而家嘅等级已经好高,如果系冇啲好嘅装备嘅话,真系唔知究竟自己玩紧咩,好在自己嘅彩数值都系比较好嘅,一般嘅装备我都合齐晒,不过难过嘅就系喺度好多地方都唔知!
想了解更多关于奇迹私服的精彩资讯,请大家继续关注 > 奇迹私服!


text:
Dr. K Studio & Photography
服務詳情
評語 提交評語
我地上網見到佢地係2016年攞過獎,係最受歡迎個啲,就搵佢地幫我地影prewedding同埋big day.第一次約嘅時候,佢就腸胃炎,好臨時先通知我地要取消,但係我地已經攞哂假.佢地都唔好意思同埋肯賠償.到第二次約得成,我地去左城門水塘同迪欣湖度影,但係影出尼嘅相都差過我地期望,令我地有啲失望.佢影pre wedding時可能擔心佢太太,所以有D失準.化妝師都ok,因為我用自己衫,男禮就用佢地,佢地就俾我地平$500.我地希望佢出咗名之後都可以keep返份熱誠,專業D.
我地係香港影既,我地去左山頂同石澳影,夜晚就中環啦,呢D地方都係佢地影過好多次都覺得靚所以推介比我地.
一開始傾個時係佢助手同我地傾,佢應該係one man band所以要做晒所有,但Keith一腳踢唔代表影得唔好;反而出面派對crew比我影同佢比仲靚D.Keith又會教我地擺pose,例如係扮夾電話,個頭就會側側地,佢D指示好清晰!
出到來D相好靚,未執前已經好靚,執就執走D雜物,光暗咁.然後Keith會唔使加錢就執相同埋比晒所有soft copy我地,仲有包埋本相簿比我地.
最難忘係Keith態度好好,我地中途要去買道具,佢都無黑面.之後影相個時又會借大自然本身個風向同D光去影相,唔會叫我地就個景,所以佢一個人都做得晒影同打燈咁.不過佢真係好爆,所以要早Dbook.同埋佢都會影前一兩星期先會再我傾!


text:
餵開人奶想轉奶粉,轉邊隻好?
-
因為奶水少咗,想幫BB轉奶粉,但又驚佢容易敏感,邊隻奶粉比較好啲?
-
mary last edited by
如果你bb係敏感b,親舒都ok家~
-
joc5657 last edited by
如果轉奶粉梗係要揀啲BB容易吸收到嘅,好多牛奶粉都會過敏
-
shingsiu last edited by
可以轉illuma 呀,入面有hmo同sn2,對bb個腸胃有幫助呀
-
draperry last edited by
可以試下紐西蘭隻卡洛塔妮羊奶粉
因為羊奶同人奶好相似,都係一個好好嘅適應俾bb
-
@draperry said:
可以試下紐西蘭隻卡洛塔妮羊奶粉
因為羊奶同人奶好相似,都係一個好好嘅適應俾bb
但係會唔會好大陣味?
-
draperry last edited by
-
好,咁等我試吓先
-
hahamandy last edited by
新嗰隻雅培HMO係有母乳成份,味道似人奶同埋加左益生元,BB啱食就會吸收得好D,增磅快D
-
BEE-DO last edited by
有冇試過illuma organic,細細個果陣仔仔都好易敏感,之後轉左orgnaic之後就少左好多
-
yoyoluv123 last edited by
我bb揀淡口味同埋奶源優質的s26 ultima
-
sharon777 last edited by
illuma organic 我食飲左起痰生粒粒 :( 轉左eleva organic之後先好D, 有機都要揀D冇咁甜的啊
-
phoebe0811 last edited by
呀女之前間唔中會生粒粒,之後轉左做illuma organic就無再出過
-
annawong last edited by
enfinitas都ok,成份同味道都似人奶
-
parpeeshop last edited by
我感覺大多數人選擇雪印 https://www.parpee.com 進口嬰兒用品開倉價
-
BOBO last edited by
我就比緊BB飲S26
呢隻多水溶性膳食纖維
日日有便便


text:
「有病」
相信大家呢兩日都留意到「中華基督教會基真小學」小五女生係校內墮樓嘅死因研訊.而係昨日,死因庭裁定「羅芍淇」嘅死因存疑.我諗無人會質疑嚟個裁決,事關如果你有睇嚟單案件嘅來龍去脈,真係匪夷所思.作為辦學者,為人師表,點解可以「一派胡言」?真係擘大眼講大話,唔通佢唔怕夜晚發惡夢?真係非常認同裁判官高偉雄所講「完全唔見為人師表應有嘅態度,同對學生嘅關心」!
「痴線」
點解有個細路墮樓可以處理得咁兒戲?點都係一條人命!唔通學校嘅聲譽比起一個小學生嘅性命更緊要?而啲口供先至離譜!一個墮樓嘅人點會無事仲可以行得?咩嘢叫做學生要離開班房,你無辦法,管唔到?仲要賴個細路食咗咳藥水而令到神智不清,所以一個身高得一點四米嘅人可以越過一個一點三米高嘅圍欄而墮樓?係唔係痴咗線呀你哋?仲有點解第一時間唔係打九九九報警而搵「聖約翰救傷隊」呢?
「謎團」
嚟班所謂嘅副校長,訓導主任,老師同職員,真係離晒大普!我諗大家都好似我咁,會有一大堆疑團.一個人墮樓竟然會好似瞓咗?梗係瞓咗喺度啦,冇晒知覺就梗係瞓係度啦,唔通企係到咩?如果唔係自殺,咁點樣先可以跨過個圍欄?除咗俾人係後面推或者俾人掟落樓,我真係諗唔到其他原因.另外邊個會諗到小朋友最安全嘅地方竟然發生啲咁嘅事.而老師係有責任去管理同教育我哋嘅下一代.但係香港而家嘅辦學者竟然出現啲咁嘅人同事,咁仲點信得過比自己仔女係香港讀書呀?


text:
趙家賢 攞個法國北歐大學所謂博士學位,件事本身已經令人反胃,只不過,當你知道佢去年出席一個叫國際博士學協會嘅騎呢土共組織嘅聚會,喺果度攞到佢嘅「榮譽博士學位」,成件事就簡直令人反胃到極點,你投撚咗共一早開聲.
趙家賢 可唔可以解釋一吓乜叫國際博士後協會
以上兩張圖,係我根據讀者線報,再用Google Cache搵番一個叫國際博士後協會組織嘅邀請,出席六週年晚宴兼派榮譽博士學位嘅儀式, 趙家賢 榜上有名,無得抵賴.
國際博士後協會都可以斷定係一個土共組織,大家睇呢個組織嘅Honorary Advisors 名單先,
- 謝偉銓,梁粉一件,司馬文嘅對手
- 陳恆鑌,民賤聯中人一件
- 盧偉國,土共一件
- 初志農教授,前中聯辦嘅人
- 鄭國漢博士,梁粉
- 何鍾泰,土共一件
- 王健教授 中國國家行政學院經濟學教研部前主任,共產黨嘅人
呢份榮譽顧問名單簡直係人渣龍虎榜嚟,你同我講 趙家賢 身為民主動力召集人,喺果度攞個古巨基同張敬軒都有買嘅博士學位,你條友無病嘛,想做另一個馮煒光都唔駛咁做嘛.
單靠呢份資料,我已經可以斷定 趙家賢 係絕對唔適合再沾手民主動力嘅事務,唔怪得今次初選搞到咁烏厘單刀,簡直你諗得出最黐線嘅事,一次過喺初選出晒嚟,梗係喇,一個賣咗屎忽俾土共嘅人喺度.民主動力依家要做,係即時採取行動炒咗 趙家賢 ,而民主黨都要考慮踢呢條友出黨,因為呢條友已經係第二個馮煒光,劉江華或陳財喜,民主黨仲出唔夠多呢啲仆街.
而ipostdocA 喺刪咗個page,如果唔係我用Google Cache撈番出嚟,恐怕已經錯失咗一個可以指正 趙家賢 係土共嘅重大證據,證明依家中聯辦係有目的有步驟喺泛民內部放針,我唔知仲有幾多類似 趙家賢 呢啲咁嘅仆街,但如果泛民仲係好似依家由一班天真嬌去同中共拗手瓜,以依家中共派咁多第五縱隊入去,死法唔會好似蔣介石當年一樣就奇.大家都知,蔣介石身邊基本上全部都係共諜,甚至負責守衛北京嘅傅作義,佢個女都係中共黨員嚟,依家泛民好可能,就係面對當年蔣介石一樣嘅局面.


text:
董建華嘅家臣,有路公公之稱,專幫董建華做仆街嘢嘅 路祥安 ,臨近新年突然話死於流感.雖然依家啲流感病毒都幾堅抽,只不過, 路祥安 喺依家至死於流感,就難免令人懷疑係唔係堅死於流感,因為 路祥安 同何志平案有密切關係,你話呢單嘢係老謀,都應該幾有說服力.
路祥安 同何志平案有密切關係
如果 路祥安 純粹只係何志平喺舊政府嘅同事,都未必會拉上關係,但依家 路祥安 係中華能源基金會副秘書長兼常務副主席,即係何志平搞到一身蟻果個會,搞得唔好,隨時 路祥安 一出埠就俾美國拉埋,屆時乜嘢大鑊都爆出嚟,我都講過,何志平被保釋出嚟係十分之唔安全,隨時被人買起然後人間蒸發,依家 路祥安 無喇喇被人話因流感死咗,仲要臨新年趁啲人唔會新年講白事故意做低佢,你話佢係死於流感定死於謀殺,仲要死嘅地方喺香港,大家放心,香港啲警察係唔會查個原因,係連死因庭聆訊都無,一切秘密都隨 路祥安 而去,諗起都夠恐怖,不過,呢個正正係共產黨嘅典型恐怖作風,共產黨諗到單線聯繫呢家嘢都知呢班友心狠手辣.
所以美國一直反對何志平保釋,其實係為何志平好,同樣,何志平老婆胡慧中唔出現喺任何聆訊,都係一個聰明嘅安排,因為佢老婆都知唔少嘢,隨時唔係拉埋就係殺埋,咁就無乜意思,何志平都係一個老古惑,唔似 路祥安 ,一生幫老董做盡污糟嘢,但只識執行而無獨立思考,所以佢咁死都係好合符佢身份嘅下場,如果要拍Der Hong Kong Krimi, 路祥安 究竟係點樣去,一定係一個十分之好嘅題材,而且情節可以十分之juicy.
好多香港人為咗榮華富貴,做咗浮士德出賣靈魂俾中共呢個魔鬼,成日都以為「國家」會照佢,由 路祥安 之死,大家可以睇到,幫中共做嘢可能享盡榮華富貴後,唔係好似何志平咁入獄就係橫屍街頭,依家亂港四人幫中,何志平坐監, 路祥安 神秘死亡,依家睇董建華同梁振英嘅下場,仲有李國章同梁愛詩,你估香港人講嘅小心收尾果幾年,純粹係一個詛咒咁簡單,呢個其實係睇通江湖險惡之後積累而嚟嘅人生智慧嚟,有權有勢咁又點.


text:
Read full review
2018-05-22 3434 views
今日下午去旺角行街真係好熱,有成30幾度,好辛苦!所以我地去搵間餐廳坐低飲杯野順便食埋晚飯先返屋企!我哋去到餐廳大約6點幾,坐係冷氣嘅地方望出去有陽光真係好舒服,仲可以睇埋日落726 sangria (white): 開頭我無認真睇下係咩,我以為係檸檬之類嗰啲嘢飲,但原來係有酒精嘅飲品,真係錯有錯着,都幾好飲Chico Chip:老公叫左呢杯,我試飲咗一啖,甜甜地好濃味,唔錯坐係度飲野睇日野真係好舒服今晚想早d返屋企,所以提早食晚飯.Niscoise Salad: 呢個沙律有好多款沙律菜,食落去好新鮮,吞拿魚上面放咗黑椒,有少少辣辣地幾開胃Beef carpaccio: 呢個賣相真係好靚,有好多花係上面,牛肉片好簿,上面有一粒粒咸咸地嘅配料,我地無唔知係乜,但配埋一齊食幾好食Pumpkin soup whit crab meat: 呢個湯好甜吖,南南味好濃好滑Mushroom & black truffle soup: 茹味同黑松露味都係好濃,好好飲!兩個湯都好夠熱仲配埋兩個餐包,拎上手仲係熱架Sea bream: 魚皮煎到好脆,而魚肉仲係好滑,岀色!Wagyu beef conchi
我哋去到餐廳大約6點幾,坐係冷氣嘅地方望出去有陽光真係好舒服,仲可以睇埋日落
726 sangria (white): 開頭我無認真睇下係咩,我以為係檸檬之類嗰啲嘢飲,但原來係有酒精嘅飲品,真係錯有錯着,都幾好飲
Chico Chip:老公叫左呢杯,我試飲咗一啖,甜甜地好濃味,唔錯
坐係度飲野睇日野真係好舒服
今晚想早d返屋企,所以提早食晚飯.
Niscoise Salad: 呢個沙律有好多款沙律菜,食落去好新鮮,吞拿魚上面放咗黑椒,有少少辣辣地幾開胃
Beef carpaccio: 呢個賣相真係好靚,有好多花係上面,牛肉片好簿,上面有一粒粒咸咸地嘅配料,我地無唔知係乜,但配埋一齊食幾好食
Pumpkin soup whit crab meat: 呢個湯好甜吖,南南味好濃好滑
Mushroom & black truffle soup: 茹味同黑松露味都係好濃,好好飲!兩個湯都好夠熱
仲配埋兩個餐包,拎上手仲係熱架
Sea bream: 魚皮煎到好脆,而魚肉仲係好滑,岀色!
Wagyu beef conchiglioni: 個底嗰度真係有好多番茄吖,酸酸地好開胃! 好味
貝殼粉包住有好多和牛,好好食,白色個d cream無唔知係乜,但一齊食好香,貝殼粉唔會好淋身,呢個好好食
我哋食完都差唔多差唔多7時30分,出邊個天真係好靚,感覺好浪漫,好適合情侶或者夫妻去拍下拖
Post


text:
「全球」
全球暖化問係越嚟越嚴重,好多時睇新聞都會用百年一遇嚟形容不同嘅極端天氣.好多人都會覺得全球暖化關自己咩嘢事,甚至乎覺得唔會影響到自己.所以無人會理會我哋生活緊嘅地球其實已經病入膏肓.仲以為有生之年唔會有問題?咁就大錯特錯!如果北極圈嘅氣溫可以達到三十度,咁你諗下啲冰會去晒邊?除咗水位上升之外,海水嘅鹽份降低,導致極端天氣越嚟越頻繁!
「暖化」
無論你信唔信全球暖化,近年嘅極端天氣就已經證明咗我哋唔可以唔理!如果繼續咁樣落去嘅話,咁我哋下一代會點?點解全球有五十五個國家會簽署巴黎氣候協議?我諗只有自私嘅人先至會反對同唔遵守嚟個協議.每次見到嗰啲可憐嘅北極熊,因為氣候嘅變化而掙扎求存,甚至要面臨絕種,其實已經係一個警號.好可能好快就到我哋人類.而家再唔補救嘅話,唔通真係好似災難片咁,去到無法挽救嘅地步先至醒覺?
「天氣」
當然有好多人唔相信全球暖化,但係咁點樣解釋近年極端天氣發生嘅頻率越嚟越多呢?香港就已經係一個好好嘅例子,因為近年四季都已經唔係太分明.以前有春夏秋冬,但係近年就只有夏天同冬天,春天同秋天好似唔見咗.雖然大家都話啲天氣越嚟越奇怪,但係就冇乜人真係關心嚟個議題.就算我哋唔為自己諗都為下我哋嘅仔女諗.其實如果水位繼續上升嘅話,香港係會被淹沒㗎!
Also published on Medium.


text:
香港美酒佳餚巡禮係每年一度嘅盛事,我都唔記得去咗幾屆,總之西九,啟德同中環三地都去過晒,論到地方就一定係中環方便同闊落嫁喇,不過迫人買飛呢樣就唔好囉,如果好似西九果陣咁,免入場費而又自己帶杯,可以係場內買品酒券,其實可以慳返更多人力物力,而且減少咗好多混亂情況,連排隊都畀人搞到排錯隊…Anyway,今年我抽到免費品酒證,慳返兩舊水.
入場分開現場購票同已購票,呢個係幾好,但已購票果度又分三條隊即刻混亂到七彩
今年係金鐘方向入場,估計應該比中環方向少人,不過入場位係zone c就唔係我嘅焦點所在,呢支sanrio招紙嘅酒我係唔會買嘅…
荔枝酒似乎唔錯,但啱啱入場當然係睇定啲
呢啲我就有興趣喇﹗築地山貴水產本身都有餐廳喺灣仔,但出嚟擺檔又另一番風味啦,同埋你唔好意思入餐廳叫得少少嘢食,但擺檔口無所謂嘛
呢個亦都相當吸引﹗平時淨係兩塊扒可能都要$300了,仲賣埋大蝦畀你添,唔知之後幾日有咩優惠呢?
返咗香港就好耐無飲過生啤,香港太貴喇﹗既然一場嚟到就飲少少啦.
呢個little creatures brewing隻天使都幾抵死,啤酒聞落去有啲蜂蜜嘅氣息,甜而不苦,都唔錯
賣熟食嘅攤檔永遠都係排長龍
但有啲太普通嘅習慣掠過,又係芝士…
星河酒都出現咗最少三年,呢啲睇落靚嘅客源應該都係女性居多,咁就九成都係甜嘅
對我嚟講如果要飲甜酒,不如飲冰酒,德國冰酒世界知名啦
呢一檔一張酒券可以試晒四支冰酒,好抵玩,我就鍾意右二帶紅色果支,香而唔太甜,最左果支個人認為最無個人風格
跟住就畀呢支俄羅斯總統御用酒吸引著,可惜無得試飲,咁就轉向其他酒啦
希臘嘅紅酒係第一次飲,雖然話大家傾向鍾情法國紅酒,但講紅酒歷史照計希臘嘅歷史比較長,古希臘文明仲早過古羅馬文明喎!攤檔嘅大姐話呢支酒仲係用眾神之山奧林帕斯山種植嘅葡萄,用緊公元前嘅方法採摘釀造,呢支酒亦係用嚟供奉畀眾神,信住先啦.
支Rapasani Grand Reserve係2005年嘅,都十歲仔應該㗳得下,大姐話希臘酒嘅丹寧比較重,對比法國酒陳二三十年係高峰,希臘酒陳四五十年先係高峰.嗯⋯我飲落的確係時間未夠,不過佢苦澀味都走得七七八八好易入口,大姐話支酒隔過夜等佢醒夠酒先係最精彩,真係要買返去先知喇.
清酒而家就越嚟越盛行,十年前讀書就諗過用清酒嚟做project,都話有發展潛力啦.
美酒佳餚節最抵嘅地方我覺得係佢搵專家嚟講解紅酒知識,少少入場費聽完可以扮下專家呃蝦條,唔使專登上堂喎(喂
到咗波爾多村,睇係有無啱心水啦!
飲紅酒,自然唔會少咗法國波爾多份,係咁易走咗轉,好似無咩老酒,呢支04年,照殺.
根據維基講,Chateau la tour haut brion係premier grand cru, 同級嘅酒莊包括拉菲同瑪歌,唔識嘢都揀到間靚莊,好運.
呢支酒酒色就唔算好深,聞一下⋯medium body啦搖佢亦無咩掛杯,飲落係dry得嚟帶啲莓類味道,丹寧味就已經褪晒,之但係即使佢孤寒到畀得果半啖,都覺得支酒仍然未到時候開.
最後當然唔少得另一醉愛威士忌啦,雖然話係蘇格蘭生活過,但唔可能飲得晒咁多支蘇威嘅,尤其係高價蘇威真係自己隊咩?呢支27年嘅蘇威,同自己差唔多年紀,絕對試得過啦.
The Whisky Agency Glen Moray 27 Year Single Malt Whisky嚟自speyside區,雖然地區唔大但反而係蘇格蘭最多蒸餾廠嘅地方.一聞我就已經覺得唔錯,飲落果然又柔又順唔會搶,甚至仲帶啲甜添,睇佢招紙咁霸氣估佢唔到反而幾啱女仔飲,去wine and dine就係試呢啲唔捨得買先值嫁嘛.
今年搵唔到啱嘅心水酒,最主因都係因為試酒嘅份量實在太少,一支酒750ml,收三張酒券六十蚊,唔好話二十分一支,連20ml都未必有,都真係有啲過份.


text:
男人最大嘅福利係乜嘢?唔係升職加薪,而係日本網上嘅「福利姬」!大家知唔知呢班經常喺網上及寫真賣弄性感嘅囡囡,平日嘅生活係點樣呢?如果認為年輕後生女未能打動到你,有美魔女之稱嘅日本巨乳女王叶美香最新推出嘅寫真集,可能啱你心水!
日本有種人氣美女網絡偶像叫做「ロー活女子」,翻譯成中文嘅話,有人稱佢哋做「福利姬」.所謂「福利姬」,就係佢哋經常喺網上分享露肉度高嘅自拍照及寫真,而呢啲露肉照被網民稱為「福利」,最近呢班福利姬嘅流行福利主題係喪露股罅,相當香艷誘人.不過,唔少網民都非常好奇,究竟福利姬喺日常生活又係咪着得咁性感呢?早前日本電視節目《有吉Japon》(有吉ジャポン),就搵嚟多位人氣福利姬做訪問,卻估唔到佢哋平日竟然着得好密實,生活更係相當低調.其中一位名叫御茶海Mami(御茶海マミ)嘅人氣福利姬,日常打扮就如普遍女性,佢亦自稱性格內向及怕醜,不過喺鏡頭前佢就會換上超性感衣着,擺出誘人嘅甫士,而且露出股罅.據佢講作為福利姬,露得股罅愈多人氣便會愈高,而佢哋舉辦嘅攝影會就會帶嚟可觀收入,最高可達50分鐘1萬日圓(約7,000港元),認真和味!
日本有一隊叫做「叶姊妹」嘅美魔女團體,成員分別係55歲嘅叶恭子及51歲嘅叶美香,而叶美香更係1988年日本小姐冠軍.雖然佢哋個團名用上姊妹兩字,但佢哋並非親姊妹.不過係咪親生姊妹又如何,事關佢哋最為人熟悉嘅,就係兩位美魔女雖然年過50歲,但係保養得相當唔錯,尤其係嗰對豪乳更係令人一見難忘.雖然有人懷疑佢哋打假波,但卻冇影響到佢哋嘅人氣.最近佢哋推出最新一本寫真集《Melting II Precious Morning》,不過今次並非兩人一齊上陣,而係由叶恭子負責攝影,叶美香則擔任模特兒大膽地露兩點及黑森林!可能有人會話喺2012年時,佢哋已經推出過同樣露點又露黑森林嘅寫真集《Melting》,所以欠缺新鮮感.雖然係咁,但係已經相隔咗6年,今時今日佢哋嘅身材仍然相當有睇頭,問題係大家接唔接受到50歲以上嘅美魔女露肉呢?
近年提倡環保生活,既然係咁,唔知用完嘅廁紙筒又有乜用途呢?有日本網民不但認為可以用作量度子孫根嘅長度,仲可以測量埋有幾粗壯添!日本網民Urasahou早前喺Twitter分享點樣用廁紙筒量度子孫根嘅方法,好簡單,就係當兵器硬直後,將廁紙筒套上去就得.為咗方便大家計算自己嘅兵器長度及粗壯度,佢仲提供埋數值對應表,如果廁紙筒套落兵器後而無露到出嚟嘅話,即係兵器長度少於11.4cm,屬於小尺寸;兵器露出約有2cm嘅話,大約長度為13.5cm,屬於平均尺寸;而兵器頭部完全露出,長度約為15cm,屬於大尺寸;如果兵器頭部唔單止完全露出,連柄部同時露埋出嚟嘅話,長達超過15cm,是為超尺寸!
至於粗壯度,根據Urasahou嘅數值對應表,若然廁紙筒內部仍有大量空間,而兵器只有10cm以下長度,為小尺寸;套落去啱啱好,而兵器長度11至12.5cm,則係一般尺寸;如果要剪開廁紙筒先至可以放兵器入去,長度又超過13cm嘅話,就係巨根喇!不過大家要留意,Urasahou表示呢個方法只適用於日本廁紙筒,外國嘅未必啱使.
撰文:魂